
DANSKE 

FOLKEÆVENTYR 


VED 


SVEND  GRUNDTVIG. 


Med    66    Billeder,   tegnede    af  danske   Kunstnere, 
og  Forf.'s   Portræt. 


Billederne  udførte   i   Træsnit  i   F.    Hendriksen's  xyl.   Institut. 


KJØBENHAVN. 

FORLAGT    AF   AUG.   BANG   OG   LEHMANN   &   STAGE. 

TRYKT  HOS  J.  JØRGENSEN  &  CO. 

1884. 

N 


aar  denne  lille  Bog,  som  er  trykt  efter  et  af  Svend  Grundtvig 
efterladt  ufuldendt  Manuskript,  nu  saa  længe  efter  hans  Død  træder 
frem  under  hans  Navn,  maa  en  kort  Redegjørelse  for  dens  Udgivelse 
vel  anses  for  at  være  fornøden. 

Trykningen  af  dette  Arbejde  var  ved  hans  pludselige  Bortgang 
allerede  begyndt,  og  af  Tegningerne  var  nogle  færdige,  andre  under 
Udførelse.  Hensynet  til  disse  Billeder  gjorde  det  særlig  ønskeligt, 
at  det  paabegyndte  Foretagende  ikke  skulde  opgives.  Ogsaa  mente 
man  at  turde  forudsætte,  at  det  vilde  være  danske  Læsere  kjær- 
komment  at  modtage  denne  sidste  ny  Samling  af  Svend  Grundtvigs 
Æventyr,  skjønt  han  ej  selv  havde  naaet  at  fuldende  den,  og  Bogen 
derfor  i  sin  forkortede  Skikkelse  mulig  som  Helhed  vilde  faa  et  noget 
modificeret  Præg.  At  overlade  til  en  anden  at  udføre  hans  Arbejde 
efter  den  oprindelige  Plan,  derom  kunde  der  nemlig  ikke  godt  være 
Tale.  Man  foretrak  at  nøjes  med  at  give,  hvad  han  selv  alt  havde 
udarbejdet. 

Først  paa  Sommeren  havde  han,  efter  en  Standsning,  gjen- 
optaget  Arbejdet  med  en  Del  smaa  Historier,  i  det  han  glædede  sig 
til,  naar  Sommerferietiden  kom,  —  denne  mest  uforstyrrede  Arbejdstid 
med  de  lange,  lyse,  stille  Dage  —  da  at  tage  fat  paa  et  Par  endnu 
manglende  større  Æventyr;  og  det  fornøjede  ham  at  tænke  paa  det 
smukke  kunstneriske  Klædebon,  hvori  disse  hans  kjære  Folkeæventyr 
skulde  vise  sig  for  Verden.  Han  var  nu  fordybet  i  dette  Arbejde 
og  netop  i  Lag  med  €t  meget  stort  Æventyr  —  det  som  H.  C. 
Andersen  har  under  Navn  af  »Rejsekammeraten«  — ,  som  han  havde 
liggende  for  sig  i  27  danske  Opskrifter,  foruden  de  mange  Frem- 
stillinger af  samme  eller  lignende  Æmne  fra  andre  Landes  Folke- 
digtning.     Begyndelsen  var  alt  udarbejdet,    —  da  blev    han  pludselig 


kaldet  bort  fra  al  sin  Gjerning.      Hans    Dagværk    var   endt,    og   dette 
ufuldendte  Æventyr  blev  hans  sidste  Arbejde. 

At  meddele  et  Brudstykke  gik  her  ikke  an.  Man  lod  det  da 
ligge.  Derimod  har  man,  af  Hensyn  til  Bogens  passende  Størrelse, 
efter  Forlæggernes  Ønske  tilføjet  to  Historier  af  hans  Samlinger, 
nemlig:  > Lykken  og  Forstanden«  og  »Penge  kan  gjøre  al  Ting 
godt«.  Disse  to  ere  da  de  eneste,  som  Svend  Grundtvig  ikke  selv 
har  udarbejdet.  For  Gjenfortællingen  af  dem  bærer  han  selvfølgelig 
intet  Ansvar.  Da  han  ikke  selv  fik  lagt  den  sidste  Haand  paa 
Værket,  saa  er  der  under  Trykningen  hist  og  her  foretaget  saa- 
danne  smaa  lempelige  Ændringer  i  Stilen,  som  det  kunde  antages, 
at  han  selv  vilde  have  gjort,  i  Henhold  til,  hvad  for  ham  var  en 
Hovedsag,  og  som  han  selv  har  udtalt  i  de  foran  under  hans 
Billede  anførte  Verslinjer,  altid  at  gjøre  Fortællingen  saa  »ren  og 
klar«   som  muligt. 

Dette  Billede  af  Svend  Grundtvig  gjengiver  et  Oljemaleri  af 
Constantin  Hansen,  fra  Foraaret   1872. 

II.   Gr. 

Nov.   1883. 


^^^  Frisk  Mod. 

Med  Tegninger  af  Atig.  Jern'Jorff 


er  var  en  Gang  et  Par  Folk, 
som  havde  en  eneste  Son,  og 
han  hed  Hans.  Det  gik  da 
med  ham,  som  det  gaar  saa  tit 
med  eneste  Barn,  at  han  blev 
dygtig  forkjælet  fra  lille  af:  han 
kunde  gjøre  og  lade  som  han 
selv  vilde  og  lærte  ikke  at  lystre.  En  vild  Krabat  var  han  fra 
Vuggen  af,  og  jo  større  han  blev,  des  værre  blev  det  med  Vild- 
skaben. Der  var  aldrig  saa  højt  et  Træ,  at  Hans  jo  skulde  op 
i  Toppen  af  det,  og  der  var  aldrig  saa  højt  et  Hus,  at  han 
skulde  jo  op  og  rende  langs  ad  Mønningen  paa  det. 

Læse  og  lære  noget,  det  havde  Hans  aldrig  synderlig  Lyst 
til ;  men  der  sad  ellers  et  godt  Hoved  paa  ham,  saa  alt  hvad  han 
enten  hørte  eller  saa',  det  forstod  han  lige  strax;  men  han  tænkte 
aldrig   paa  andet  end  paa  Narrestreger,    og   der   var  ingen  Ende 

I 


paa  tic  Skjælmsstykkcr,  han  kunde  finde  paa.  Hans  bedste 
Morskab  var  at  kyse  Folk  og  gjore  andre  bange;  men  selv  var 
han  ikke  bange  for  nogen  Verdens  Ting,  hverken  for  Dyr  eller 
Mennesker. 

Da  Hans  nu  voxte  til  og  snart  kunde  blive  til  en  hel  Karl, 
saa  mente  hans  Forældre  dog,  det  var  paa  Tiden,  han  blev  avet 
lidt;  og  endskjont  hans  Moder  var  meget  om  om  Hjærtet  ved  det, 
saa  bragte  hans  Fader  ham  hen  til  Degnen  og  bad  ham  tage 
Drengen  i  Huset  og  hverken  spare  paa  Hug  eller  onde  Ord  for 
at  faa  sat  Skik  paa  ham.  Det  allervigtigste,  mente  Faderen, 
det  var,  om  Degnen  kunde  faa  sat  Skræk  i  ham,  saa  der  dog 
var  noget,  han  var  bange  for;  ellers  vilde  det  gaa  ham  rent 
galt,  naar  han  blev  stor  og  skulde  ud  i  Verden.  —  Ja,  det 
mente  Degnen  jo  nok,  han  kunde  lære  ham. 

Saa  er  det  en  Helligaften  silde,  saa  siger  Degnen  til  Hans : 
>Nu  har  det  Svin  af  en  Ringer  drukket  sig  fuld  igjen  og  glemt 
at  ringe  med  Kirkeklokken.  Du  faar  gaa  op  og  gjøre  det;  dér 
har  du  otte  Skilling  for  det.«  —  »Ja  vel,«  siger  Hans,  han  er 
strax  rede,  og  han  afsted  i  Mulm  og  Mørke  op  over  Kirkegaarden 
og  op  i  Klokketaarnet;  han  syntes,  det  var  en  hel  Fornøjelse, 
og  han  ringer  og  kimer,  saa  det  kan  høres  over  syv  Kirkesogne. 

Da  Hans  er  færdig  og  skal  ned  af  Taarnet,  saa  staar  der 
et  langt  hvidt  Spøgelse  paa  Trappen  og  spærrer  ham  Vejen. 
•Ær  du  levende,  saa  tal!  er  du  død,  saa  skrup  af  med  dig!« 
.siger  Hans.  Men  Spøgelset  flyttede  sig  ikke,  det  blev  staaende 
og  truede  ad  ham.  Saa  rendte  Hans  ind  paa  det  og  væltede 
det  om,  saa  det  rullede  ned  ad  Vindeltrappen.  Dér  lod  Hans 
det  ligge,  og  saa  gik  han  hjem  i  Degnestuen  og  lod  som 
ingen  Ting. 

sModte  du  ikke  nogen?«  .spurgte  Degnekonen.      >Jo,«  sagde 


Hans,  3  der  var  et  langt  hvidt  Spøgelse, 
som  vilde  gjenne  for  mig;  det  rendte 
jeg  omkuld,  saa  det  trimlede  ned  ad  alle 
Trapperne.«  —  »Bare  det  ikke  er  kommet 
til  Skade!«  sagde  Degnekonen.  >Det  er 
mig  lige  meget,«  sagde  Hans.  Degne- 
konen tiggede  og  bad  ham  dog  at  følge 
med  sig  op  til  Kirken,  for  at  se  efter 
det.  Det  var  svært,  saa  øm  hun  var 
over  det  Spøgelse.  Hans  var  meget 
villig,  og  saa  fulgtes  de  ad  op  paa 
Kirkegaarden,  og  da  de  kom  til  Taarnet, 
saa  laa  Degnen  jo  dér  under  Trappen, 
han  havde  brækket  et  Ben  i  Faldet,  og 
dér  laa  det  hvide  Lagen,  han  havde 
haft  om  sig,  for  at  sætte  Skræk  i 
Drengen.    Det  fik  de  ham  da  samlet  op 

i,  og  de 
bar  ham 
hjem  og 
fik  ham 
i  Seng; 
men  den 
Tur  kom 


Nu  vilde  Degnen  ikke  have  mere  med  Hans  at  skaffe;  han 
maatte  hjem  igjcn  til  sine  Forældre;  men  nu  var  hans  Fader  vred 
til  Gavns  og  talte  ham  haardt  til  for  hans  Vanartighed.  Han  vilde 
ikke  have  ham  hjemme;  men  Dagen  efter  gik  han  til  Præsten  og 
bad  ham  om  at  tage  Hans  i  Huset,  han  vilde  fornøje  ham  godt 
for  det,  om  han  kunde  faa  sat  Skræk  i  den  Dreng;  det  mente 
Faderen,  var,  hvad  han  allermest  trængte  til.  —  »Ja,  lad  kun 
Drengen  komme!«  sagde  Præsten,  »jeg  skal  nok  faa  pillet  Kr}-- 
heden   i\i.\   af  ham.<      Saa  kom  Hans  da  til  Præsten. 

Det  var  nu  en  Lørdag  Aften  hen  ad  Midnat,  saa  kalder 
Præsten  paa  Hans  og  siger  til  ham:  »Plør,  min  Søn!  jeg  har 
glemt  min  Bibel  oppe  i  Kirken,  dér  ligger  den  paa  Alteret,  og 
jeg  skal  bruge  den  til  i  Morgen  tidlig.  Spring  op  og  hent  mig 
den!     Der  har  du  tolv  Skilling  for  din  Umage.« 

Ja,  Hans  var  strax  paa  Benene;  han  fik  Kirkenøglen  med 
sig,  han  gik  op  over  Kirkegaarden  og  lukkede  sig  ind  i  Kirken, 
og  han  fandt  rigtig  Vejen  op  ad  Kirkegulvet  og  lige  op  til 
Alteret.  Der  stod  en  høj  sort  Mand  og  læste  i  Bogen;  han  kunde 
nok  læse  i  Mørke,  for  hans  Øjne  var  røde  som  Ild.sluer.  »Med 
Forlov,«  sagde  Hans,  saa  snappede  han  Bogen  ud  af  Haanden 
paa  ham,  og  saa  gik  han  ganske  rolig  samme  Vej  tilbage, 
laasede  Kirkedøren  efter  sig  og  bragte  Præsten  Bogen  og 
Nøglen. 

»Saa'  du  ingen  Ting  underligt?«  spurgte  Præsten.  »Nej,« 
sagde  Hans,  —  »jo,  det  er  sandt:  der  .stod  en  lang  sort  én  og 
læste  i  Præstens  Bog;  saa  sagde  jeg:  med  Forlov,  og  saa  tog 
jeg  den  fra  ham?«  —  »Blev  du  ikke  bange?«  spurgte  Præsten. 
>Nej,«  sagde  Hans,  »det  véd  jeg  ikke,  hvad  er.«  —  »Ja,  gaa 
du  saa  kun  hjem  til  dine  Forældre!«  sagde  Præsten,  »dig  kan 
jeg  ikke  lære  noget.« 


^5  _ 

Saa  gik  Hans  hjem  og  fortalte  det  hele,  som  det  var  til- 
gaaet.  Da  blev  Faderen  som  han  var  rasende:  han  vilde  ikke 
have  saadan  en  gudsforgaaen  Krop  i  sit  Hus,  som  hverken 
frygtede  for  døde  eller  levende.  Han  vilde  da  have  jaget  ham 
ud  lige  med  det  samme;  saa  hans  Moder  maatte  trygle  og  bede, 
at  han  dog  maatte  blive  i  Huset  Natten  over. 


Næste  Morgen  jog  Faderen  Hans  ud  i  den  vide  Verden,   og 
Moderen   maatte  endda   stjæle   sig  til  at  give   ham  en  Madpose 


mcil  paa  \'ejcn.  Hun  fulgte  ham  ud  af  Porten,  kyssede  ham  og 
græd  og  sagde:  »Vor  Herre  holde  sin  Haand  over  dig,  min 
stakkels  Dreng  1^ 

Hans  travede  nu  ret  ud  ad  Landevejen  saa  lang  Dagen  var. 
Naar  han  ikke  maatte  være  hjemme,  syntes  han,  det  var  bedst 
at  komme  saa  langt  bort  som  muligt.  Hen  ad  Aften  var  han 
tla  baade  træt  og  søvnig,  og  da  han  just  var  kommen  lige 
ud  for  en  Kirkegaard,  saa  gik  han  der  ind  og  lagde  sig  ned 
i  det  høje  Græs  inden  for  Diget,  og  der  faldt  han  strax  i  en 
sod  Søvn. 

\Ji\  paa  Natten  vaagnede  Hans,  det  var  nok  af  Nattekulden ; 
saa  stod  han  op  og  bankede  sig  med  Armene  og  stampede  med 
Iknene,  og  lob  sig  en  Tur  Kirkegaarden  rundt,  saa  der  kom 
\'arme  i  Lemmerne.  Saa  satte  han  sig  ned  paa  en  Grav  og  fik 
sin  Madpose  frem  og  tog  sig  en  Bid.  Da  saa'  han  lidt  fra  sig, 
at  tier  sad  fire  sorte  Karle  om  en  Gravsten  og  spillede  Kort. 
Saa  horte  han,  de  sagde,  at  den  ene  af  dem  havde  tabt  allq 
sine  Penge,  saa  han  maatte  gaa  af  Spillet.  Da  huskede  Hans 
paa,  at  han  havde  sine  tyve  Skilling  i  Lommen,  og  han  gik  hen 
til  dem  og  sagde,  at  han  vilde  gjærne  være  fjerde  Mand.  De 
gjorde  Plads  for  ham,  og  han  satte  sig  ned  imellem  dem  og  gav 
Kort  og  spillede  med  dem  en  Stund.  Det  var  ikke  store  Penge, 
de  .spillede  om,  men  Hans  vandt  dog  tyve  Skilling  fra  dem. 
.Saa  siger  den  ene  af  dem: 

»Nu  galer  Hanen  den  røde, 
til  Jorden  .skal  alle  de  døde.  c 

Lidt  efter  siger  den  anden: 

>Nu  galer  Hanen  den  hvide, 
til  Jorden  skal  alle  nu  skride. <^ 


Og  lidt  efter  siger  den  tredje: 

»Nu  galer  Hanen  den  sorte, 
nu  lukkes  alle  de  Porte.« 

Og  i  det  samme  springer  de  op  og  vil  afsted.  —  »Nej, 
stop!«  siger  Hans;  »lad  mig  først  faa  mine  tyve  Skilling,  som 
jeg  har  vundet!«  Saa  gav  de  ham  nogle  Skillinger;  men  dem 
kjendtes  Hans  ikke  ved:  det  var  nogle  løjerlige  gamle  Penge, 
og  helt  irrede  var  de.  »Nej  Tak!«  sagde  Hans  »dem  kan 
jeg  ikke  bruge;  lad  mig  faa  saadan  ordentlige  tyve  Skilling 
som  dem,  jeg  har  sat  paa  Spil!«  Men  de  sorte  rystede  paa 
Hovederne,  saa  alle  Tænderne  klaprede,  og  de  vilde  da  bort. 
->Aa,  I  er  nogle  rigtige  Snydere,«  sagde  Hans,  og  saa  slog 
han  til  dem,  saa  Dødningehovederne  trillede  hen  ad  Jorden.  De 
skyndte  sig  og  fik  dem  samlet  op  igjen  og  tog  dem  paa, 
ligesom  man  ellers  sætter  sin  Hat  paa,  og  saa  benede  de  af,  alt 
hvad  de  kunde. 

Hans  stod  endnu  og  skjældte  efter  dem,  da  stod  der  en 
gammel  Mand  for  ham,  han  havde  et  langt  hvidt  Skjæg  og  var 
ellers  indhyllet  i  en  stor  sid  Hættekappe,  som  det  kunde  være 
et  Ligklæde.  »Hvorfor  slaar  du  mine  Drenge?«  siger  han.  — 
»For  de  har  snydt  mig,«  siger  Hans,  »og  givet  mig  gale  Penge.« 
—  »Du  er  nok  ikke  bange  af  dig,«  siger  Manden.  Nej,  det 
vidste  Hans  ikke,  hvad  var.  »Det  kan  jeg  godt  lide  dig  for,« 
siger  den  gamle.  »Hvem  er  du?«  spurgte  Hans.  »Jeg  er  Døden,« 
sagde  Manden.  »Naa,  er  du  det?«  sagde  Hans,  »kan  du  saa 
ikke  give  mig  mine  tyve  Skilling,  som  dine  Drenge  har  snydt 
mig  for?«  —  »Nej,«  sagde  Døden,  »de  bød  dig,  hvad  de  havde; 
andre  Penge  har  vi  ikke  her.  Vi  har  kun  dem,  der  er  lagt  i 
Graven  med  de  døde,  og  den  Skik  er  nu  graaet  af  Brue  for  lænse 


siden.  —  Men  du  er  en  rask  Dreng,  og  hvis  du  har  Lyst  at 
komme  og  besøge  mig,  saa  har  jeg  nok  noget  andet,  som  kan 
være  dig  nyttigere  end  de  tyve  Skilling. »  —  »Ja,  hvor  bor  du?« 
siger  Hans.  »Lige  øst  for  Kirken,«  siger  Døden ^  »hvor  det  lyser 
op  af  Jorden,  dér  skal  du  ind.  Kom  saa  næste  Midnat!«  Ja, 
det  lovede  Hans,  og  dermed  skiltes  Døden  fra  ham. 

Den  Dag  forslog  Hans  Tiden  med  at  plukke  Nødder,  og 
da  det  blev  Midnat,  gik  han  igjen  op  paa  Kirkegaarden.  Øst 
for  Kirken  fandt  han  en  aaben  Grav,  som  der  stod  et  Lysskjær 
op  af.  »Her  maa  det  være,«  tænkte  Hans.  Men  der  var  ingen 
ordentlig  Nedgang-,  der  var  bare  et  lige,  dybt  Hul.  Saa  tog 
Hans  Brandhagen,  som  hang  paa  Kirkemuren,  og  slæbte  den 
hen  til  Hullet  for  at  maale  Dybden.  Men  der  var  ingen  Bund 
at  finde  med  Brandhagen.  »Man  maa  hjælpe  sig,  som  man  kan,« 
sagde  Hans,  saa  lagde  han  Brandhagen  tværs  over  Hullet,  og 
saa  gik  han  hen  og  hentede  Klokkerebet  fra  Taarnet  og  Kirke- 
stigen fra  Muren;  den  ene  Ende  af  Rebet  gjorde  han  godt  fast 
i  Brandhagen,  den  anden  i  Stigen,  og  saa  firede  han  Stigen  ned 
i  Hullet,  Men  der  var  endnu  ingen  Bund  at  mærke.  »Ja,  det 
faar  ikke  hjælpe,«  tænkte  Hans,  »dette  her  maa  jo  være  den 
rette  Vej,  og  hvad  man  har  lovet,  det  maa  man  holde.«  Saa 
strøg  han  ned  ad  Tovet,  og  derpaa  gik  han  ned  ad  Stigen  saa 
langt  den  rakte,  og  saa  hængte  han  sig  med  Hænderne  i  det 
nederste  Trin  og  søgte  efter  Fodfæste ;  men  der  var  endnu  ikke 
noget.  Saa  lod  han  sig  dumpe,  det  var  endda  et  godt  Stykke ; 
men  han  faldt  ganske  blødt  ned  paa  en  dejlig  grøn  Eng.  Dér 
saa'  han  en  Dør  lige  for  sig,  som  Lyset  skinnede  ud  af,  og  dér 
gik  han  ind,  og  ganske  rigtig:  dér  stod  hans  gamle  Ven  fra  i 
Aftes  og  bød  ham  velkommen. 

Den  Stue,  han  forst  kom  ind  i,  dér  brændte  der  Lys  rundt 
om  langs  alle  Væggene.  Der  fra  førte  Døden  ham  ind  i  en 
større  Sal,  der  ogsaa  var  helt  omsat  med  brændende  Lys*,  og 
dér  fra  kom  de  ind  i  et  uhyre  stort  Rum,  saa  højt  og  saa  langt 
som  en  Domkirke,  og  dér  brændte  der  mange  Tusénde  Lys 
baade  oppe  og  nede,  saa  der  var  lige  saa  lyst  dér  inde  som 
ude  i  den  klare  Dag.  Der  var  Lys  af  alle  Slags  og  af  alle 
Størrelser.  Nogle  var  saa  store  som  Kirkelys,  andre  var  mellem- 
store, og  andre  var  ganske  smaa,  som  dem,  man  har  paa  Jule- 
træer. Nogle  Lys  var  af  Vox,  andre  var  ganske  simple  Spidde- 
lys.  Nogle  blussede  højt  op  og  brændte  hurtig,  andre  havde 
kun  en  ganske  lille  Tande  og  brændte  svagt,  men  rolig.  Nogle 
var  endnu  som  ganske  hele  og  nytændte;  men  andre  brændte 
allerede  helt  ned  i  Stagerne  og  var  lige  ved  at  brænde  ud. 

»Hvorfor  brænder  du  saa  mange  Lys  her?«  spurgte  Hans. 
»Jo,«  sagde  Døden,  »det  hører  med  til  min  Bestilling,  for  det 
er  alle  Menneskers  Livslys;  og  for  hvert  af  dem,  der  er  ud- 
brændt, har  jeg  et  Menneske  at  hente.  —  Der  er  alle  Slags, 
som  du  ser:  somme  er  store  og  andre  er  smaa;  somme  er 
lange  endnu,  det  er  deres,  som  endnu  har  et  langt  Liv  for  sig; 
somme  er  snart  udbrændte,  med  dem  er  det  snart  ude.  Men 
med  dem  alle  faar  det  dog  en  Ende.« 

Saa  bad  Hans  ham  om  at  vise  sig  sine  Forældres  Livslys. 
Det  gjorde  Døden  ogsaa:  Faderens  Lys  var  da  langt  endnu, 
men  af  Moderens  var  der  kun  meget  lidt  tilbage.  Da  bad  Hans 
saa  bønlig,  om  han  ikke  maatte  bytte  de  to  Lys  om;  og  det  fik 
han  ogsaa  Lov  til.  »Men  hvor  er  mit  Lys?«  spurgte  Hans.  »Det 
brænder  dér  højt  oppe,«  sagde  Døden,  og  saa  pegede  han  det 
ud  for  Hans.  Det  var  et  stort  og  stadseligt  Lys,  et  af  de  aller- 
kjønneste  der  var,  saa  det  var   Hans  vel  fornøjet  med. 


II 

»Nu  skulde  du  jo  have  lidt  for  dine  tyve  Skilling/,  sagde 
Døden.  Saa  gik  han  hen  til  en  tom  Stage,  hvor  Lyset  var  helt 
udbrændt  og  udslukket,  saa  der  var  kun  noget  smeltet  Vox  til- 
bage i  den.  »Det  har  været  et  stort  Lys,<  sagde  Døden,  »og 
det  er  helt  udbrændt  i  Guds  Tjeneste.  Derfor  er  der  megen 
Kraft  ved  den  Smule  Vox.«  Og  saa  fortalte  hans  Hans,  at  i  et 
Kongerige  langt  borte  dér  var  der  en  Konge,  som  havde  været 
rørt  af  Lamhed  i  mange  Aar;  og  til  den,  som  kunde  helbrede 
ham,  havde  han  udlovet  sin  Datter  og  det  halve  Rige  strax,  og 
det  hele  efter  sin  Død.  »Dér  skal  du  rejse  hen,«  sagde  Døden, 
»og  tage  Tjeneste  i  Kongens  Gaard,  ved  hvad  du  kan  faa.  Det 
vil  da  blive  dig  paalagt,  at  du  aldrig  maa  nævne  Kongen;  for 
han  har  udgivet  den  Lov,  at  hvem  der  gjør  det,  skal  enten  hel- 
brede ham  eller  miste  sit  Liv.  Du  skal  da  nævne  Kongen  og 
mage  det  saa,  at  han  faar  det  at  høre,  saa  at  du  faar  Adgang 
til  ham.  Det  Vox,  jeg  her  giver  dig,  det  kan  helbrede  ham. 
Men  du  maa  være  saa  forsigtig,  først  kun  at  helbrede  hans  højre 
Arm  og  saa  lade  ham  give  dig  det  skriftlig,  hvad  du  skal  have 
for  at  helbrede  ham  helt.  Ellers  kunde  du  let  blive  narret  og 
ikke  faa,  hvad  der  er  udlovet.  —  Gjem  det  nu  godt;  og  saa  far 
vel  saa  længel«  sagde  Døden;  »du  kan  ellers  slippe  nemmere 
ud,  end  du  kom  ind.«  Og  saa  førte  Døden  Hans  op  til 
den  øverste  Omgang  og  lukkede  ham  ud  ad  en  Dør,  der  var; 
saa  stod  Hans  ude  paa  Kirkegaarden ,  og  i  det  samme  randt 
Solen  op. 

Hans  gav  sig  da  paa  Rejsen  og  spurgte  sig  frem  om  Vejen 
til  det  Kongerige.  Ja,  det  var  der  langt  til,  sagde  man;  men  han 
blev  ved  at  vandre  Dag  efter  Dag,  og  hver  Aften  tiggede  han 
sig  lidt  Mad  og  Nattely  til  hos  gode  Mennesker,  og  saadan  gik 
det  længe,  indtil  en  Aftenstund,  han  kom  til  en  Mølle.    Dér  gik 

han  ind  og  spurgte,  om  de  vilde  give  en  fattig  Dreng  lidt  at 
leve  af  og  Lov  at  ligge  dér  Natten  over-,  han  havde  en  lang 
Rejse  for  sig.  »Ja,«  sagde  Mølleren,  »et  Maaltid  Mad  kan  du 
vel  faa;  men  Husly  kan  vi  ikke  give  dig  her;  for  vi  kan  knap 
nok  huse  dem.  vi  skal.«  Og  saa  fortalte  han,  at  der  laa  en 
gammel  Herregaard  der  i  Nærheden,  hvor  det  spøgede  saadan, 
at  Folkene  ikke  kunde  være  der  uden  om  Dagen:  hver  Nat  kom 
de  og  laa  hos  Møllerens,  saa  han  havde  da  Huset  fuldt.  »Saa 
kunde  jeg  kanske  faa  Lov  at  ligge  oppe  paa  Gaarden,«  sagde 
Hans,  »dér  maa  da  være  god  Plads,  og  Spøgeri  er  jeg  vant  til, 
det  gjor  ikke  mig  noget.« 

I  det  samme  kom  Herskabet  kjørende  fra  Gaarden,  og  da 
det  blev  meldt,  at  der  var  en  fattig  Vandrer,  som  gjærne  vilde 
søge  Nattely  dér,  saa  var  der  heller  ingen  Ting  i  Vejen,  naar 
han  vilde  staa  sin  egen  Fare.  »Og  der  er  fuldt  op  af  Mad  og 
Drikke  der  oppe,«  sagde  Herremanden,  »det  kan  du  tage  af, 
hvilket  du  vil.«  —  »Ja,  jeg  siger  saa  mange  Tak,«  sagde  Hans, 
og  han  vilde  da  strax  afsted.  —  »Naa,«  siger  saa  en  af  Møllerens 
Karle  til  en  af  Folkene  fra  Gaarden,  »nu  kan  du  faa  Selskab. 
Du  har  saa  tit  pralet  af,  at  du  turde  godt  blive  paa  Gaarden, 
blot  du  kunde  faa  én  med.  Nu  er  her  en  Lejlighed.«  —  »Ja,« 
siger  Mølleren,  »og  saa  kunde  du  vise  den  fremmede  Vejen.« 
Saa  kunde  Karlen  jo  ikke  godt  gjore  andet  for  Skams  Skyld 
end  at  følge  Hans  der  op;  men  han  var  ikke  meget  for  det, 
han  var  sandt  at  sige  saa  bange  som  en  Hare. 

De  kommer  op  paa  Gaarden,  det  var  en  stor  og  stadselig 
Herregaard,  og  Karlen  viser  Vej  op'  til  et  dejligt  stort  Gjæste- 
kammer  ovenpaa;  dér  stod  to  opredte  Senge,  og  en  stor  Kamin 
var  der  ogsaa  i  Kammeret.  Saa  siger  Hans:  »Det  kunde  rigtig 
gjore    godt    at    faa    gjort   lidt   Ild    paa   her.      Du   maa  skaffe  os 

nogen  Brændsel.«  Det  vilde  Karlen  nødig  til.  »Ja,  saa  vis 
mig  Vejen  til  Brændehuset!«  siger  Hans;  »det  er  da,  hvad  du 
har  taget  dig  paa,  at  vise  mig  om  her  alle  Vegne.  <-  Saa  skammede 
Karlen  sig  og  sagde,  han  skulde  nok  hente  Brænde,  og  dermed 
gik  han.  Men  han  blev  borte  med  det  samme.  »Nu  er  han 
stukken  af,  den  Kryster,«  tænkte  Hans;  »jeg  maa  nok  selv  se, 
om  jeg  kan  hitte  lidt  at  varme  mig  paa.«  Saa  tog  han  et  Lys 
og  gik  ad  lange  Gange  og  mange  Trapper,  til  han  kom  ned  i 
Køkkenet;  dér  fandt  han  da  saa  meget  Brænde,  som  han  havde 
Brug  for,  og  han  bar '  det  op,  og  han  fik  gjort  Ild  paa,  og  da 
det  blussede  godt  i  Kaminen,  saa  trak  han  af  Klæderne  og  lagde 
sig  i  den  ene  Seng  og  faldt  strax  i  en  sød  Søvn. 

Det  varede  dog  ikke  længe,  saa  vaagnede  Hans  ved  en  for- 
skrækkelig Støj.  Det  lød,  som  om  alle  Døre  paa  Gaarden  blev 
smækket  op  og  i  i  ét  væk,  og  det  tudede  og  hvinede  i  alle 
Skorstenene  og  gjennem  alle  Gangene,  saa  han  havde  aldrig 
hørt  Mage,  Vinduerne  klirrede,  og  det  var,  som  om  hele  Huset 
rystede.  .>Det  er  nok  blevet  Stormvejr,«  tænkte  Hans,«  og  nu 
har  den  Kryster  af  en  Karl  glemt  at  lukke  Dørene  efter  sig.« 
Saa  stod  han  op  og  trak  i  Klæderne  og  vilde  ud,  at  faa  Dørene 
lukkede.  Men  inden  han  kom  saa  vidt,  saa  sprang  Kammer- 
døren op  paa  vid  Gab,  og  ind  kom  fire  store  sorte  Katte,  bærende 
paa  en  sort  Ligkiste.  Den  stillede  de  midt  i  Kammeret,  og 
da  de  havde  gjort  det,  saa  sprang  de  lige  ind  i  Kaminen,  saa 
det  gnistrede  efter  dem,  og  saa  op  igjennem  Skorstenen,  til  de 
satte  sig  oppe  paa  Toppen  af  den  og  mjavede  og  gnavede,  saa 
man  knap  kunde  faa  Ørenlyd  for  dem. 

Nu  skulde  Hans  da  se,  hvad  der  var  i  den  Kiste.  Ja,  dér 
laa  en  død  Mand,  saa  stiv  og  saa  kold,  som  nogen  død  kan 
være.      Men   den   døde   taler  og   siger:       -Hu,    hvor  jeg   fryser! 

Hu,  hvor  jeg  gyser!«  —  »Saa  er  det  bedst,  du  kommer  op  og 
varmer  dig  lidt,«  siger  Hans,  og  han  tager  den  døde  ud  af 
Kisten   og   stabler   ham   op   i   en   Lænestol   lige   foran  Kaminen, 


'y^.^\^m 


og  han  pirrer  op  i  Ilden,  saa  den  blusser  rask,  og  saa  sætter 
han  sig  lige  overfor  i  en  anden  Lænestol.  Saa  noget  efter  be- 
gynder  den  døde  ligesom  at  tø  op,   og  han  rækker  sig,  og  han 

strækker  sig,  og  saa  siger  han:  »Hvad  vil  du  her?«  —  »Jeg?« 
siger  Hans,  »jeg  har  Søvn  og  Hvile  nødig,  for  jeg  er  paa  en 
lang  Rejse,  og  jeg  vilde  gjærne  haft  Ro  til  at  sove  her  i  Nat. 
—  Men  hvad  gaar  du  her  og  rumsterer  efter?«  —  »Jeg  er  her, 
fordi  jeg  skal  være  her,«  siger  saa  den  døde,  »jeg  har  ingen  Ro 
i  min  Grav.  Men,  siden  du  sporger,  saa  kan  jeg  svare,  —  og 
saa  kan  jeg  faa  Ro.  —  Følg  med!« 

Saa  gik  den  døde  foran,  og  Hans  fulgte  efter,  hen  ad  de 
lange  Gange,  og  Trapper  op  og  Trapper  ned,  til  de  kom  ind  i 
et  Kammer,  hvor  der  stod  en  stor  Himmelseng.  Den  skod  den 
døde  til  Side,  og  bag  den  var  der  en  Lem  i  Muren,  den  lukkede 
han  op,  og  dér  saa'  Hans  en  Række  Hylder,  hvor  der  laa  saa 
mange  Guldpenge,  saa  Hans  havde  aldrig  trot,  der  var  saa  mange 
Penge  til.  Dem  gav  den  døde  sig  til  at  tælle  én  for  én  og 
lagde  dem  igjen  i  høje  Stabler  paa  Hylderne,  og  saa  sagde  han, 
at  dem  havde  han  maattet  gaa  og  tælle  hver  Nat  i  mange  Aar, 
fordi  han  havde  vundet  dem  med  Uret,  den  Gang  han  var  Herre- 
mand dér  paa  Gaarden.  »Nu  skal  de  deles  i  tre  lige  Dele«, 
sagde  han,  »den  ene  Tredjedel  hører  Herremanden  til,  den 
anden  skal  gives  til  de  fattige  her  paa  Godset,  og  den  tredje 
hører  dig  til.«  Saa  lukkede  han  Skabet  og  skød  Sengen  for  og 
gik  samme  Vej  tilbage.  »Læg  mig  nu  i  min  Kiste!«  sagde  han. 
Og  saa  snart  Hans  havde  gjort  det,  saa  kom  de  fire  sorte  Katte 
farende  ned  igjennem  Skorstenen  og  tog  Kisten  og  lob  ud  ad 
Døren  med  den  igjen.  Saa  gik  Hans  hen  og  lagde  sig  i  sin 
gode  Seng  og  sov  sødelig. 

Om  Morgenen  kom  jo  Herskabet  tilbage  til  Gaarden;  og 
det  første,  de  saa'  dér,  det  var  da  Karlen,  som  havde  fulgt  Hans 
der  op  i  Aftes:  han  laa  ved  Foden  af  Trappen  og  havde  brækket 
sin  Hals.      Det   gjorde  Herremanden  meget  ondt,    og   han  sagde 

til  Folkene,  at  de  skulde  søge  efter  den  stakkels  rejsende:  han 
maatte  da  sagtens  ogsaa  være  kommen  galt  afsted.  De  ledte 
alle  Vegne,  og  endelig  fandt  Stupigen  ham  oppe  i  Gjæste- 
kammeret,  hvor  Hans  laa  og  sov  med  røde  Kinder.  De  skidne 
Træsko  stod  uden  for  den  fine  Seng,  og  hans  fattige  Klæder 
laa  der  paa  Gulvet.  Da  det  blev  meldt  Herremanden,  sagde 
han:  »Ja,  lad  ham  kun  ligge  og  sove  saa  længe  som  han  kan  I 
Han  kan  vel  have  det  nødigt;  for  han  har  nok  ikke  haft  nogen 
rolig  Nat.« 

Saa  snart  Hans  vaagnede,  kom  han  jo  i  sine  Klæder,  og 
saa  gik  han  ind  til  Herremanden  og  sagde,  at  naar  han  først 
havde  faaet  lidt  Davre ,  saa  havde  han  noget  at  sige  Herremanden, 
som  han  ikke  havde  vidst  før.  Og  da  han  havde  faaet,  hvad 
han  kunde  spise  og  drikke,  saa  forte  han  Herremanden  ind  i  det 
Kammer,  hvor  Himmelsengen  stod.  Den  blev  da  flyttet  til  Side, 
det  var  alt  det,  at  fire  stærke  Karle  kunde  udrette  det;  saa  blev 
Lemmen  brudt  op,  og  saa  viste  Hans  Herremanden  hele  Herlig- 
heden og  sagde  ham,  hvordan  den  skulde  deles.  »Naar  I  gjør 
det,«  sagde  Hans,  »saa  er  I  fri  for  Spøgeriet  her  efterdags;  men 
ellers  bliv^er  det  værre  end  nogen  Sinde.«  Herremanden  gjorde 
ingen  Indvendinger;  de  fattige  fik  deres  Tredjedel,  og  Hans 
skulde  da  ogsaa  haft  sin;  men  han  tog  kun  en  lille  Del  ud  af 
den  og  bad  Herremanden  forvare  Resten,  til  han  kom  igjen  og 
forlangte  den.  Han  havde  endnu  en  lang  Rejse  for  sig, 
sagde  han. 

Dermed  tog  Hans  Afsked  med  Herregaarden;  han  var  da 
indenfor  i  Møllen  og  gav  Mølleren  en  Haandfuld  Guldpenge  for 
den  gode  Modtagelse;  saa  gav  han  sig  igjen  paa  Rejsen.  Men 
nu  havde  han  jo  Penge  til  at  betale  for  sig,  hvor  han  kom,  saa  han 
behovede  ikke  at  tigge  sig  frem.     Han  fik  sig  ogsaa  nye  Klæder 


og   en  Hest   at   ride  paa,    saa  det  gik  jo  raskere  nu  end  for,    og 
omsider  naade  han  da  til  det  Kongerige,  hvor  han  skulde  hen. 

Hans  søgte  strax  hen  til  den  syge  Konges  Gaard,  og  dér 
gik  han  ind  og  tilbød  sin  Tjeneste.  Han  blev  antagen  til  Stald- 
dreng, og  han  fik  da  strax  den  Formaning  af  Staldmesteren,  at 
han  aldrig  nogen  Sinde  maatte  understaa  sig  at  nævne  Kongen*, 
gjorde  han  det,  saa  blev  han  ulykkelig. 

Den  syge  Konge  havde  nu  sin  Fornøjelse  af  at  se  sine  Heste 
bHve  vandede,  og  den  Lænestol,  han  sad  i,  blev  hver  Dag  rullet 
hen  til  et  Vindu,  hvorfra  han  havde  Udsigt  over  Borgegaarden 
og  kunde  sidde  og  se  paa  alle  sine  smukke  Heste.  Saa  en  Dag, 
Hans  var  med  at  vande  dem,  saa  ser  han  op  til  Vinduet  og 
raaber  ganske  højt:  »Nej  se,  dér  er  jo  Kongen!«  De  andre 
Karle  tyssede  jo  paa  ham-,  men  Kongen  havde  hørt  det",  han 
lod  strax  Staldmesteren  kalde  og  talte  ham  haardt  til,  fordi  han 
ikke  passede  bedre  paa  sine  Folk.  »Men  Loven  maa  holdes,« 
sagde  Kongen,   »lad  ham  strax  komme  her  op!« 

Saa  blev  Hans  ført  op  paa  Slottet  og  ind  for  Kongen. 
»Ja,  du  véd  jo,  hvad  der  er  forordnet,«  sagde  han;  »da  du  har 
understaaet  dig  til  at  nævne  mig,  saa  .skal  du  enten  helbrede 
mig  eller  miste  dit  Liv.  Saa  maa  du  nok  bøde  med  Livet;  for 
det  andet  ser  du  mig  ikke  ud  til.«  Ja,  han  vilde  dog  prøve  paa 
det,  sagde  Hans.  Han  fik  sit  Vox  frem,  og  han  strøg  Kongens 
Fingre  paa  den  højre  Haand;  saa  kunde  Kongen  strax  røre  dem, 
som  han  ikke  havde  kunnet  i  mange  Aar.  Saa  strøg  han  videre 
med  Voxet  op  ad  Kongens  højre  Arm;  saa  kunde  Kongen  røre 
og  føre  den,  lige  som  han  vilde.  Saa  vilde  han  jo,  at  Hans  skulde 
blive  ved  og  tage  Lamheden  bort  af  alle  hans  Lemmer.  Men 
Hans  sagde,  at  det  kunde  han  ikke,  førend  Kongen  havde  givet 
ham  det  skriftlig  med  sit  Navn  under,  hvad  han  .skulde  have  for 

at  helbrede  ham.  Og  saa  maatte  Kongen  jo  til  det.  Hans  lod 
sig  ikke  nøje  med  mindre  end  hvad  der  var  udlovet:  baade 
Prinsessen  og  det  halve  Kongerige  strax  og  det  hele  efter  Kongens 
Død.  Og  da  saa  den  Kontrakt  var  underskreven,  saa  strøg  han 
Kongen  fra  Isse  til  Fodsaal :  strax  var  han  helt  rask  og  rørig  igjen. 

Nu  var  Hans  jo  Prins  med  det  samme,  og  han  kom  i  Prinse- 
klæder og  kom  ind  til  Prinsessen.  Og  de  to  syntes  strax  rigtig 
godt  om  hinanden,  —  som  Hans  jo  nok  havde  tænkt;  for  den 
gamle  med  Lysene  var  en  sikker  Mand,  det  vidste  han.  Saa 
blev  der  holdt  et  kongeligt  Bryllup,  og  Hans  fik  strax  det  halve 
Kongerige  at  regere  over. 

Nogen  Tid  efter  fik  Hans  Lyst  til  at  hente  sine  Rigdomme,  og 
der  blev  da  skrevet  til  Herremanden,  at  Prinsen  og  Prinsessen  vilde 
komme  og  besøge  ham.  Der  blev  gjort  en  farlig  Anstalt  paa 
den  gamle  Herregaard,  og  til  den  bestemte  Tid  kom  Prinsen  og 
Prinsessen  kjørende  i  stor  Stads,  og  Herremanden  tog  imod  dem 
ved  Trappen,  og  de  fik  anvist  de  smukkeste  Værelser,  som  var 
satte  i  Stand  til  dem.  Saa  om  Aftenen,  da  de  har  spist  og  er 
gaaet  paa  deres  Værelser,  saa  klæder  Hans  sig  om  i  sine  gamle 
daarlige  Klæder,  som  han  havde  været  i,  da  han  var  der  sidst, 
og  han  gaar  ind  for  Herremanden  og  siger,  at  her  var  han  og 
vilde  hente  sin  Skat.  Herremanden  blev  grov  og  sagde,  at  det 
var  ingen  Tid  at  komme  paa;  han  kunde  ikke  nu  forstyrre  det 
kongelige  Par,  som  laa  i  Nærheden  af  Skatkammeret.  Men  saa 
gav  Hans  sig  til  Kjende  og  sagde,  at  Prinsen  og  han  var  én  og 
den  samme,  og  Herremanden  maatte  da  til  at  bede  ham  saa 
meget  om  Forladelse.  Og  næste  Dag  drog  Hans  videre  med 
alle  sine  Guldpenge.  Han  rejste  lige  til  sit  Fædernehjem;  dér 
traf  han  sin  Moder  som  Enke,  Faderen  var  død  imidlertid. 
Gaarden  gav   han  da  bort  til  nogle  fattige  Slægtninge;    men   sin 

Moder  tog  han  hjem  med  sig,  og  hun  levede  lykkelig  med  Hans 
og  hans  Kone  saa  længe,  til  hun  fik  ham  at  se  som  Konge  over 
det  hele  Rige  og  fik  set  sine  Børnebørn,  de  smaa  Prinser  og 
Prinsesser,  voxe  op  omkring  sig;  og  alle  holdt  de  saa  meget  af 
den  rare  Bedstemoder. 


Kyllerylle. 


Med   Tegning  uf  Hans  Nik.  Hansen. 


er  var  en  Gang  en  lille  Kylling,  og  den 
^  J   gik    ud    i    Skoven    at    spasere.       Saa 

faldt  der  en  Nød  ned  lige  i  Hovedet 
paa  den.  Da  blev  den  saa  forskrækket,  at  den  løb  hen  til  Hønen 
og  sagde:  »Aa,  Hønebønel  Skoven  vil  falde.«  —  Hvem  har 
sagt  dig  det,  lille  Kyllerylle?«  —  »Aa,  det  fille,  det  falle  i  min 
Hovedskalle,«  sagde  Kyllingen.  »Saa  lad  os  løbe!«  sagde 
Hønen. 

Saa  løb  Hønen  til  Hanen  og  sagde:    >Aa,  Hanefane!  Skoven 
vil  falde.«   —    >Hvem  har  sagt  dig  det,    Hønebøner  —    >Det  har 

lille  Kyllerylle.«  —  »Hvem  har  sagt  dig  det,  lille  Kyllerylle?<5  — 
»Aa,  det  fille,  det  falle  i  min  Hovedskalle,  t  sagde  Kyllingen. 
»Saa  lad  os  løbel<^   sagde  Hanen. 

Saa  løb  Hanen  til  Anden  og  sagde:  »Aa,  Andepande  1 
Skoven  vil  falde.«  —  »Hvem  har  sagt  dig  det,  Hanefane?<  — 
»Det  har  Hønebøne.«    —  »Hvem  har  sagt  dig   det,    Hønebøne?« 

—  »Det  har  lille  Kyllerylle.«  —  »Hvem  har  sagt  dig  det,  lille 
Kyllerylle?«  —  »Aa  det  fille,  det  falle  i  min  Hovedskalle,«  sagde 
Kyllingen.     »Saa  lad  os  løbel«  sagde  Anden. 

Saa  løb  Anden  til  Gaasen  og  sagde:  »Aa,  Gaasetaase! 
Skoven  vil  falde.«  —  Hvem  har  sagt  dig  det,  Andepande?«  — 
»Det  har  Hanefane.«  —  »Hvem  har  sagt  dig  det,  Hanefane?«  — 
»Det  har  Hønebøne.«    —    »Hvem  har  sagt  dig  det,  Hønebøne?« 

—  »Det  har  lille  Kyllerylle.«  —  »Hvem  har  sagt  dig  det,  lille 
Kyllerylle?«  —  »Aa,  det  fille,  det  falle  i  min  Hovedskalle,«  sagde 
Kyllingen.      »Saa  lad  os  løbel  sagde  Gaasen. 

Saa  løb  Gaasen  til  Gassen  og  sagde:  »Aa,  Gassebasse! 
Skoven  vil  falde.«  —  »Hvem  har  sagt  dig  det,  Gaasetaase?«  — 
»Det  har  Andepande.«  —   »Hvem  har  sagt  dig  det,  Andepande?« 

—  »Det  har  Hanefane.«  —  »Hvem  har  sagt  dig  det,  Hanefane?« 
»Det  har  Hønebøne.«    —    »Hvem  har  sagt  dig  det,   Hønebøne?« 

—  »Det  har  lille  Kyllerylle.«  —  »Hvem  har  sagt  dig  det,  lille 
Kyllerylle?«  —  »Aa,  det  fille,  det  falle  i  min  Hovedskalle,«  sagde 
Kyllingen.     »Saa  lad  os  løbel«  sagde  Gassen. 

Saa  lob  de  alle  sammen  for  at  komme  ud  af  Skoven, 
Gassen  var  forrest,  og  Kyllingen  var  bagest,  den  havde  ondt  ved 
at  følge  med  paa  sine  smaa  Ben.  Saa  møder  de  en  Ræv.  Saa 
sagde  Gassen:  »Aa,  Rævskræv  1  Skoven  vil  falde.«  —  »Hvem 
har  sagt  dig  det,  Gassebasse?«  —  »Det  har  Gaasetaase.«  — 
»Hvem  har  sagt  dig  det,  Gaasetaase?«  —   »Det  har  Andepande.« 

—  »Hvem  har  sagt  dig  det,  Andepande ?^;  —  >Det  har  Hane- 
fane.« —  >Hvem  har  sagt  dig  det,  Hanefane?«  —  »Det  har 
Hønebøne.«  —  >  Hvem  har  sagt  dig  det,  Hønebøne?«  —  »Det 
har  UUe  Kyllerylle. <-  —  »Hvem  har  sagt  dig  det,  HUe  Kylle- 
rylle?«  —  »Aa,  det  fille,  det  falle  i  min  Hovedskalle , »  sagde 
Kyllingen.     »Saa  lad  os  lobeU-  sagde  Ræven. 

Saa  løb  de  alle  sammen  videre.  Men  saa  sagde  Ræven:  »Stop 
hdt !  Lad  mig  se,  om  jeg  har  jer  alle  sammen !  —  Jeg  Rævskræv 
én,  du  Gassebasse  to,  du  Gaasetaase  tre,  du  Andepande  fire,  du 
Hanefane  fem,  du  Hønebone  sex,  du  lille  Kyllerylle  syv.  Men 
nu  kan  du  ikke  gaa  længer,  nu  skal  jeg  bære  dig.« 

Saa  bed  Ræven  Kyllingen  og  smed  den  paa  Ryggen  af  sig, 
og  saa  sagde  han:    »Kom,  lad  os  saa  løbe!« 

Da  de  havde  løbet  Hdt  igjen,  saa  sagde  Ræven:  »Stop!  lad 
mig  se,  om  jeg  har  jer  alle  sammen!«  —  »Jeg  Rævskræv  én, 
du  Gassebasse  to,  du  Gaasetaase  tre,  du  Andepande  fire,  du 
Hanefane  fem,  du  Hønebøne  sex.  Nu  kan  du  ikke  løbe  længer, 
nu  maa  jeg  bære  dig.«  Saa  bed  Ræven  Hønen  og  smed  den 
paa  Ryggen  med,  og  saa  sagde  han:   »Kom,  lad  os  saa  løbe!« 

Næste. Gang,  de  stoppede  for  at  blive  talte,  saa  tog  Ræven 
Hanen,  og  næste  Gang  Anden,  og  næste  Gang  Gaasen,  og  til 
allersidst  Gassen.  Han  bed  Halsen  over  paa  hver  af  dem  og  smed 
dem  paa  Ryggen,  og  saadan  bar  han  dem  alle  sammen  ned  i 
sin  Hule  til  alle  sine  smaa  røde  Ræveunger. 


Den  deve  Mand. 


Med  Tegning  af  Hans  Nik.  Hansen. 


LJer  var  en  Gang  en  Mand, 
som  var  meget  tunghør.  Han  var 
kommen  op  i  et  Træ  uden  for  sit 
Hus  og  skulde  have  hugget  en  Gren 
af.  Saa  ser  han  to  kjønne  unge 
Karle  komme  gaaende  hen  ad  Vejen. 
Nu  kunde  han  ikke  lide  at  lade  sig 
mærke  med  sin  Skade;  derfor  tænkte  han  ved  sig  selv:  »Jeg 
kan  jo  nok  vide,  hvad  de  vil  sige.  Først  vil  de  spørge  mig, 
hvad  det  skal  være  til,  jeg  her  hugger.  Saa  sporger  de  sagtens, 
hvor  langt  et  Stykke  Gren  jeg  vil  bruge  til  det.  Saa  kommer 
de  nok  frem  med,  at  de  vilde  laane  min  Baad  for  at  sætte  over 
Vandet  og  slippe  for  en  lang  Omvej.  Og  naar  de  ikke  kan  faa 
den,  saa  vil  de  nok  laane  mine  Heste.  Naar  de  heller  ikke  kan 
faa  dem,  saa  vil  de  nok  .spørge  om,  hvor  Vejen  gaa  ind  til  Staden.« 

De  to  unge  Karle  kom  nu  hen  til  ham.  —  De  havde  hørt,  at 
han  havde  et  Par  kjønne  Døtre,  og  de  havde  tænkt  at  fri  til 
dem.  —  »Goddag  1«  sagde  de.  »Til  et  Øxeskaft,«  sagde  Manden. 
»Gid  det  sad  i  din  Hals!«  sagde  de  ganske  sagte.  »Op  til  denne 
her  Knast,«  sagde  Manden,  og  saa  viste  han  paa  Grenen.  Saa 
raabte  de:  »Er  jer  Kone  hjemme?«  —  »Nej!«  sagde  Manden, 
»hun  er  læk.«  —  »I  har  nok  to  kjønne  Døtre,«  raabte  de.  »De 
er  med  Føl  begge  to«,  sagde  Manden.  »Aa,  gid  du  var  hængt!« 
sagde  de.  »Oppe  mellem  de  to  høje  Pile,«  sagde  Manden,  og 
saa  huggede  han  videre. 


Den  døve  Kone. 


Med  Tegniug  nf  Haus  Nik.  Hcinstii. 


LLn  stakkels  døv  Kone  gik  en  Gang  til  Byen  med  noget 
Lærred,  hun  havde  gjort  og  vilde  have  solgt.  Paa  Vejen  mødte 
hun  tre  Mænd.  »God  Morgen,«  sagde  den  første.  >>Ja,  det  er 
rigtig  godt  Lærred,«  sagde  Konen.  »Hvor  mange  er  Klokken? 
sagde  den  anden.  »Fire  og  tyve  Skilling  Alenen,«  sagde  hun.« 
»I  havde  fortjent  et  Livfuld  Hug,«  sagde  den  tredje.  »Ja,  det 
har  jeg  saa  Mænd  ærlig  faaet  for  hver  Alen,  jeg  har  solgt,« 
sagde  Konen. 


D, 


er 

solgte    den 
fik  ti  Daler 
Tiden  kom, 
ikke  læng», 
med  Koen. 
saa  blev  de 


Prokuratorens  Raad. 

Meil  Tegning  af  Erik  Henniugsen. 

var  en  Gang  en  Mand,  som  solgte  sin  Ko.  Han 
til  sex  Slagtere,  den  ene  efter  den  anden,  og  han 
paa  Haanden  hver  Gang,  han  solgte  Koen.  Da  nu 
at  Koen  skulde  afhentes,  saa  betænkte  Manden  sig 
men  den  første,  der  kom,  ham  lod  han  trække  af 
Da  saa  de  andre  kom,  og  der  ingen  Ko  var  til  dem, 
vrede  og  stævnede  ham  for  Retten. 

Manden  gik  hver  Dag  og  grundede  paa,  hvordan  han  skulde 
kunne  klare  de  Ærter,  men  han  kunde  ikke  finde  ud  af  det,  saa 
da  den  Dag  kom,  da  han  skulde  møde  i  Retten,  var  han  helt 
fortumlet  i  Hovedet.  Saadan  kom  han  da  til  Kjøbstaden,  hvor 
han  skulde  møde.  Da  han  gik  op  ad  Gaden,  saa'  han  helt  for- 
styrret ud,  og  han  saa'  sig  om  til  alle  Sider.  Da  var  der  en 
Prokurator,  som  stod  og  saa'  ud  ad  sit  Vindue-,  han  kunde  strax 
se,  at  der  var  noget  i  Vejen  rned  den  Mand.  Han  løb  ud  og 
sagde:  »Hvad  fejler  jer?  min  gode  Mand!«  —  »Det  kan  aldrig 
hjælpe,  jeg  siger  jer  det,«  sagde  Manden;  »jeg  skal  have  fat  paa 
en,  som  kan  baade  sno  og  dreje.«  —  »Det  kan  jeg,«  sagde 
Prokuratoren,  og  han  fik  Manden  ved  Armen  og  fik  ham  ind 
til  sig.  Her  gik  Synderen  til  Bekjendelse  og  fortalte  det  hele, 
som  det  var  tilgaaet.  Kunde  Prokuratoren  nu  hjælpe  ham  ud 
af  denne  Knibe?  >Ja,  det  skal  vi  magelig,«  sagde  Prokuratoren; 
»naar  du  kommer  op  i  Retten,  og  de  vil  spørge  dig  ud,  saa 
skal  du  ikke  sige  andet  end:  ja  pyt!  hvad  de  saa  siger  til  dig.« 
—  »Naa,  det  er  godt,«  sagde  Manden;  »men  hvad  skal  I  nu 
have  for  jeres  Ulejlighed?«  —  »Det  kan  vi  snakke  om,  naar  du 
kommer  tilbage,  og  vi  ser,  hvordan  det  er  gaaet,«  sagde  Pro- 
kuratoren;  »saa  ser  du  indenfor  til  mig.« 

Da  nu  Manden  kom  op  paa  Tingstuen,  saa  spurgte  Herreds- 
fogden ham,  om  han  havde  solgt  sin  Ko  saaledes  som  han  var 
beskyldt  for.  »Ja  pyt!«  sagde  Manden.  Herredsfogden  blev 
ved:  »Jeg  spørger,  om  du  har  solgt  din  Ko  til  disse  sex  Mænd, 
hver  især,  og  faaet  ti  Daler  paa  Haanden  af  enhver  af  dem.«  — 
»Ja  pyt!«  svarede  Manden.  Herredsfogden  spurgte  ham  tredje 
Gang,  og  han  raabte  ham  det  ind  i  Øret:  »Har  du  solgt  din 
Ko  til  disse  sex  Mænd?«  »Ja  pyt!«  sagde  Manden.  Andet  var 
der   ikke    at    faa    ud   af  ham,    og   han   saa'   jo   helt   taabelig   ud. 

Da  vendte  Herredsfogden  sig  til  Anklagerne  og  sagde:  »Jeg 
kan  ingen  Ret  skaffe  jer,  godt  Folk!  Manden  er  jo  gal,  og  der 
er  ikke  andet  at  gjøre,  end  at  lade  ham  gaa  for  det,  han  er.  c 
—  »Saa  kan  du  gaa,«  sagde  Herredsfogden  til  Manden.  »Ja 
py  ti«  sagde  han.  Saa  smed  de  ham  ud  af  Tingstuen,  og  saa 
travede  han  ned  ad  Gaden,  den  samme  Vej,  han  var  kommen. 

Prokuratoren  saa'  Manden  komme  gaaende;  men  han  saa' 
ogsaa,  at  han  ikke  havde  i  Sinde  at  komme  indenfor  til  ham; 
han  var  allerede  gaaet  hans  Dør  forbi.  Saa  sprang  han  ud  og 
raabte:  »Hej  dal  vil  du  ikke  komme  her  ind?<.  —  »Jo  pyt!« 
sagde  Manden,  og  han  travede  videre  hjemad. 


God  Morgen,  Hr.  Justitsraad. 


Mtd  TegniiHj  af  Erik  Henningsen. 

JlLii  Bonde  kom  en  Morgen  tidlig  ridende  ind  til  Kjob- 
staden.  Saa  traf  det  sig,  at  Byfogden  netop  stod  og  røg  sin 
Morgenpibe  i  det  aabne  Vindue.  »God  Morgen,  Lars  Pedersen!« 
sagde  Byfogden,  »hvad  godt  nyt  ude  hos  jer?«  —  »Aa,«  sagde 
Bonden,  »der  passerer  jo  immer  væk  lidt  nyt:  de  smaa  Tyve 
hænger  man,  og  de  store  tager  man  Hatten  af  for.« 

I  det  samme  tog  han  sin  Hat  af:  »God  Morgen,  Hr.  Justits- 
raad 1 « 


En  Slædefart. 


J/efZ  Tegninger  af  Otto  Haslund 


er  var  en  Gang  en 
Konge  i  et  Land 
langt  langt  borte,  som 
der  er  ingen,  der  véd 
Navn  paa;  han  havde  kun  en  eneste  Datter.  Hun  var  saa  sum 
og  saa  sur,  at  der  var  aldrig  nogen,  der  havde  set  hende  le. 
Hun  var  nu  en  voxen  Pige  og  en  kjøn  Pige  og  en  rar  Pige, 
men  altid  var  hun  sorrigfuld  og  aldrig  glad;  enten  græd  hun 
eller  ogsaa  surmulede  hun.  Det  var  ikke  til  at  slaa  et  Smil  af 
hende  med  en  Vognkjæp. 

Kongen  var  ellers  en  glad  Mand  og  en  meget  dygtig  Konge; 
men    dette   med   Datteren   gik   ham    svært   til    Hjærte,    saa   han 

blev  helt  gnaven  og  ilde  tilfreds.  Han  havde  jo  kun  det  samme 
Barn,  og  hun  skulde  arve  Riget  efter  ham-,  men  nu  gik  hun  dér 
og  græd  og  mulede,  saa  han  var  bange  for,  hun  skulde  gaa  hen 
og  dø  for  ham. 

Saa  lod  Kongen  udgaa  den  Befaling,  at  hvem  der  kunde 
faa  hans  Datter  til  at  le,  han  skulde  faa  hende  til  Kone  og  være 
Konge  i  Landet  efter  ham.  Og  der  var  da  mange,  som  kom  og 
prøvede  paa  def,  men  der  var  aldrig  nogen,  der  kunde  lokke 
saa  meget  som  et  Smil  fra  hende.  De  gjorde  sig  saa  til  Nar 
to  Gange :  først  for  at  faa  hende  til  at  le,  og  siden,  naar  de 
maatte  rejse  hjem  igjen  med  en  lang  Næse. 

Kongen  blev  saa  led  og  kjed  af  al  den  Morskab,  baade  at 
alle  de  Narrestreger,  han  maatte  se  paa,  og  af  alle  de  Vittig- 
heder, han  maatte  høre  paa;  men  dog  især  af  at  se  paa  sin 
Datter,  der  blev  ved  at  være  Hge  mut  og  lige  sur,  hvad  de  saa 
stillede  op  med  hende. 

Saa  lod  Kongen  udgaa  en  ny  Befaling,  for  at  slippe  for 
noget  af  alt  det  Overrend,  de  havde  paa  Slottet  af  alle  de 
ulykkelige  Lykkeriddere,  og  den  Befaling  lød  paa,  at  hvem  der 
prøvede  paa  at  faa  Prinsessen  til  at  le,  uden  at  det  vilde  lykkes 
for  ham,  han  skulde  dyppes  i  Tjære  og  rulles  i  Fjer  og  jages  af 
Gaarde  med  Spot  og  Skam.  Det  hjalp  da  saa  meget,  at  nu 
kom  der  ikke  nær  saa  mange  som  før.  Men  Prinsessen  var  og 
blev  lige  sur. 

Der  var  da  en  Mand  i  det  samme  Land,  som  havde  tre 
Sønner-,  den  ene  hed  Peder,  den  anden  hed  Povel,  og  den  tredje 
hed  Jesper  Næsvis.  De  bode  meget  afsides,  saa  det  varede 
noget,  inden  det  kom  dem  for  Øre,  hvordan  man  nemt  kunde 
gjøre  sin  Lykke,  naar  man  bare  var  rigtig  morsom.  Det  mente 
Peder    da,    han  var,    og  han  vilde  jo  strax  forsøge.      Han  fik  en 

god  Madpose   med  af  sin  Moder  og   en  fuld  Pung  af  sin  Fader, 
og  han  gav  sig  da  paa  Rejsen. 

Paa  Vejen  møder  han  en  gammel  Kone,  som  kom  trækkende 
med  en  lille  Slæde.  Hun  bad  ham  om  en  Bid  Mad  og  en  lille 
Skilling.  Men  Peder  sagde,  han  havde  ikke  mere  end  til  sig 
selv,  han  var  paa  en  lang  Rejse:  »Det  bliver  nok  en  daarlig 
Rejse,«  sagde  Konen.  Men  Peder  lod  hende  snakke,  og  han 
kom  til  Kongens  Gaard  og  meldte  sig;  han  vilde  faa  Prinsessen 
til  at  le.  Da  han  kom  ind  for  Kongen  og  Kongedatteren,  saa 
prøvede  han  jo  sine  Kunster.  Han  kunde  synge  alle  de  grin- 
agtigste Viser,  der  var  til.  Det  var  det,  han  stolede  paa,  og 
han  sang  nu  den  ene  efter  den  anden ;  men  det  hjalp  ikke  det 
allerbitterste:  der  var  ikke  et  Smil  at  se  paa  Prinsessens  Ansigt. 
Saa  blev  han  da  dyppet  i  Tjære  og  rullet  i  Fjer  og  jaget  ud  af 
Kongens  Gaard.  —  Det  kostede  hans  Moder  en  hel  Fjerding 
Smør,  før  hun  fik  al  den  Tjære  af  ham  igjen. 

Men  hvad  der  var  slaaet  fejl  for  Peder,  kunde  jo  nok  slaa 
til  for  Povel,  og  han  vilde  da  ogsaa  hen  at  prøve  sin  Kunst  og 
sin  Lykke.  Han  fik  ogsaa  en  god  Madpose  af  sin  Moder  og  en 
fuld  Pung  af  sin  Fader  og  gav  sig  paa  Vej.  Han  mødte  ogsaa 
den  gamle  Kone  med  Slæden,  som  bad  ham  om  en  Bid  Mad 
og  en  lille  Skilling.  Men  han  kunde  heller  ikke  undvære  noget; 
og  hun  lovede  ham  kun  en  daarlig  Rejse.  —  Da  Povel  kom 
ind  for  Kongen  og  Prinsessen,  saa  prøvede  han  jo  sin  Kunst, 
det  var  med  alle  de  grinagtigste  Historier,  der  var  til,  og  som 
han  havde  faaet  saa  mange  andre  til  at  le  ad.  Dem  fortalte 
han  nu,  og  han  lo  selv  ad  dem,  og  Kongen  lo  med;  men  Prin- 
sessen kom  ikke  videre  end  til  at  gabe.  Saa  fik  han  samme 
Konfekt,  som  Peder  havde  faaet,  og  han  kom  da  hjem  i  samme 
ynkelige  Maade. 

Jesper  Næsvis  blev  dog  ikke  mere  bange  ved  det,  end  at 
nu  vilde  han  afsted  i  selv  samme  Ærende.  ^>Aa,  du  sølle  Tosse!« 
sagde  baade  Fader  og  Moder,    )hvor  kan  du  tro,  det  vil  lykkes 


for  dig,  som  er  glippet  for  dine  Brødre?  Og  de  er  dog  ander- 
ledes Karle  end  du.  De  kan  baade  Viser  og  Historier,  men  du 
kan  ingen  Verdens  Ting,  andet  end  gaa  og  gjøre  dig  til  Nar,  saa 
det  er  baade  til  at  le  og  græde  over.«  —  ^>Tak,  det  ene  er  nok,« 

sagde  Jesper;  der  hjalp  ingen  Snak,  afsted  vilde  han.  Saa  gav 
hans  Moder  ham  nogle  Stykker  tørt  Brød,  og  hans  Fader  gav 
ham  en  Rigsort  i  Penge-,  dermed  gav  han  sig  paa  Vejen. 

Da  Jesper  havde  gaaet  en  Stund,  saa  han  kunde  trænge  til 
at  hvile  sig  lidt,  saa  satte  han  sig  ned  ved  Vejkanten  og  gav 
sig  til  at  gnave  paa  sine  tørre  Brødskorper.  Da  kom  der  en 
gammel  Kone  trækkende  med  en  lille  Slæde.  Hun  bad  ham  om 
en  Bid  Brød  og  en  lille  Skilling.  Jesper  gav  hende,  hvad  han 
havde  tilbage  af  sit  Brød  og  de  halve  af  sine  Skillinger.  »Hvor 
skal  du  hen?«  siger  saa  Konen.  »Jeg  skal  op  til  Kongens  Gaard 
og  faa  Prinsessen  til  at  le,«  siger  Jesper,  »saa  faar  jeg  hende  til 
Kone.«  —  »Har  du  nu  tænkt  paa,  hvordan  du  vil  bære  dig  ad 
med  det?«  siger  den  gamle.  —  »Nej,«  siger  Jesper,«  men  jeg  hitter 
vel  nok  paa  noget.«  —  »Det  er  dog  nok  bedst,  jeg  hjælper  dig 
lidt,«  siger  Konen,  »siden  du  har  hjulpet  mig.  Du  kan  faa  min 
Slæde  —  der  er  en  lille  Fugl  udskaaren  bag  paa,  ser  du  nok 
— ,  og  naar  du  sætter  dig  i  den  og  siger  Pip,  lille  Fugl!  saa 
løber  den  med  dig,  til  du  siger  Stop,  og  den  drejer,  som  du 
vinker,  til  højre  og  venstre.  Og  naar  nogen  rører  ved  Slæden, 
saa  siger  den  lille  Fugl  Pip,  og  naar  du  saa  siger  Hold  fast, 
saa  maa  de  blive  der,  hvem  det  saa  er,  til  du  siger  Slip.  Pas 
nu  godt  paa  din  Slæde,  at  ingen  stjæler  den  fra  dig  I  Saa  tror 
jeg  nok,  du  vil  faa  Held  af  det.« 

Jesper  sagde  hende  saa  mange  Tak  for  det  gode  Kjøretøj; 
han  satte  sig  i  Slæden:  »Pip  op,  lille  Fugll«  sagde  han,  og  saa 
for  den  afsted  med  ham  hen  ad  Landevejen,  som  om  der  havde 
været  et  Par  af  de  raskeste  Heste  for  den.  Alle  Folk,  som  saa' 
ham,  havde  nær  tabt  baade  Næse  og  Mund  af  Forbavselse. 
Men  Jesper  lod  som  ingen  Ting;  han  lod  Slæden  løbe  lige  ud 
ad  Landevejen,  til  det  blev  Aften.      Saa   kjørte   han    ind  paa  en 

Kro,  for  at  overnatte.  Slæden  tog  han  med  ind  paa  sit  Kammer 
og  bandt  den  fast  til  sin  Seng;  han  maatte  jo  være  bange  for, 
at  den  ellers  skulde  løbe  væk  for  ham. 

Folkene  i  Kroen  havde  set  ham  komme  kjorende,  og  de 
var  jo  meget  forundrede  over  det  Kjøretøj.  Pigerne  især  var 
uhyre  nysgjerrige.  Og  ud  paa  Natten,  da  de  mente,  han  var 
falden  i  Søvn,  saa  staar  først  den  ene  Pige  op  og  lister  sig  ind 
i  Kammeret,  hun  vilde  da  hen  at  undersøge  den  løjerlige  Slæde, 
og  hun  kommer  listende  lige  hen  til  den  og  begynder  at  føle 
paa  den.  —  Pipl  sagde  Fuglen.  Hold  fast!  sagde  Jesper. 
Saa  stod  hun  der  og  kunde  ikke  slippe.  Lidt  efter  kom  en 
anden  af  Pigerne  listende  og  fik  ogsaa  fat  i  Slæden.  Pip ! 
sagde  Fuglen.  Hold  fast!  sagde  Jesper.  Saa  var  hun  fangen. 
Der  var  tre  Piger  i  Kroen  og  den  ene  var  lige  saa  nysgjerrig 
som  den  anden.  Til  sidst  kom  da  ogsaa  den  tredje  listende  og 
fik  fat  i  Slæden.  Pip!  sagde  Fuglen.  Hold  fast!  sagde  Jesper. 
Saa  stod  de  der  alle  tre  og  kunde  ingen  Steder  komme. 

Tidlig  om  Morgenen,  inden  der  var  andre  Folk  oppe  i  Huset, 
trak  Jesper  sin  Slæde  ud,  og  Pigerne  maatte  jo  følge  med  som  de 
gik  og  stod.  Han  lod,  som  han  hverken  hørte  eller  saa'  dem.  Han 
satte  sig  i  Slæden:  Pip,  lille  Fugl!  sagde  han,  og  saa  gik  det  igjen 
strygende  hen  ad  Landevejen,  og  de  stakkels  Piger,  som  slet  ikke 
var  paaklædte  til  at  vise  sig  ude  ved  højlys  Dag,  de  maatte  smukt 
følge  med,  og  de  fik  ordentlig  rørt  deres  Ben  den  Morgenstund. 

Da  Jesper  saadan  har  kjørt  et  godt  Stykke ,  saa  kommer 
han  forbi  en  Kirke.  Det  træffer  sig  da,  at  Præsten  og  Degnen 
er  lige  i  Færd  med  at  skulle  der  ind-,  men  da  de  ser  dette  Op- 
tog, saa  korser  de  sig  jo^  og  Præsten,  som  kjender  Pigerne  — 
det  var  hans  egne  Konfirmander  —  han  raaber  da  op:  »H 
skam  jer  dog.  Tøse,  at  rende  saadan  efter  et  Mandfolk  !<s  Og 
han  springer  til  og  griber  fat  i  den  bageste  og  vil  trække  hende 


bort.  Pip!  sagde  Fuglen.  Hold  fast!  sagde  Jesper.  Saa  kunde 
Præsten  ikke  slippe  sit  Tag,  men  maatte  løbe  med  i  Rækken. 

»Men  Gud  bevare  os,  Deres  Velærværdighed ! '<  skreg  Degnen, 
han  løb  til  og  fik  fat  i  Præstens  Kjole.  Pip!  sagde  Fuglen. 
Hold  fast!  sagde  Jesper.  Saa  maatte  Degnen  danse  med  hen 
ad  Landevejen. 

Saa  kom  de  til  en  Smedje.  Smedden  havde  just  skot  en 
Hest,  han  stod  endnu  med  Tangen  i  den  højre  Haand-,  i  den 
venstre  havde  han  en  Visk  Hø,  som  han  fodrede  Hesten  med. 
Smedden  var  en  lystig  Fyr;  han  slog  en  høj  Latter  op,  og  i 
det  de  strøg  forbi  ham,  saa  rakte  han  sin  højre  Arm  ud  og 
greb  fat  med  sin  Knibtang  i  Degnens  Kjoleskjød,  som  flagrede 
bag  ud.  Pip!  sagde  Fuglen.  Hold  fast!  sagde  Jesper.  Saa 
maatte  Smedden  .springe  med  i  Følget,  og  Høvævlet  slæbede 
efter  ham  hen  ad  Landevejen. 

Saa  kom  de  til  en  Flok  Gæs.  D  e  for  jo  til  og  skulde  have 
noget  af  det  gode  Hø.  Pip!  sagde  Fuglen.  Hold  fast  I  .sagde 
Jesper.  Saa  maatte  alle  Gæssene  holde  Trop,  og  alt  det  de 
.skreg  og  alt  det  de  skrikkede,  det  hjalp  dem  aldrig  en  Smule. 

Nu  varede  det  ikke  længe,  saa  var  de  ved  Kongens  Gaard, 
og  dér  svingede  Jesper  ind  med  hele  sit  Følge:  de  tre  Piger  i 
bare  Særk,  som  hvinede  i  vilden  Sky,  Præsten  i  Kjole  og  Krave, 
som  bad  og  stønnede,  Degnen,  som  græd  og  tudede.  Smedden, 
som  lo  og  bandede,  og  Gæssene  som  kjækkede  og  hvæsede. 
Alle  maatte  de  med,  Slotsgaarden  tre  Gange  rundt.  Og  alle 
Slottets  Folk  kom  jo  paa  Benene,  og  baade  Kongen  og  Prinse.s- 
sen  maatte  ud  med  at  se  paa  det  Optog.  Kongen  lo,  saa  det 
klukkede  i  ham,  og  da  han  skulde  se  til  Prinsessen,  saa  stod  hun 
ogsaa   og   lo,    saa  Taarerne  trillede  ned  ad  Kinderne  paa  hende. 

»Stop!«  sagde  Jesper,  saa  holdt  han,  og  '>Slip  saa!«  sagde 
han.     Saa  for  jo  Gæssene,    Smedden  og  Degnen  og  Præsten   og 


Esben  Askepuster. 

3Ied  Tegninger  af  Hans  Xil;.  Hansen. 


D, 


'er  var  en  Gang  en  Konge,  som  havde  en  eneste  Datter. 
Hun  var  baade  kjøn  og  klog,  men  saa  rasende  kjæphøj ,  saa 
spodsk  og  saa  slem  i  sin  Mund,  at  alle  de  Kongesønner,  som 
kom  for  at  bejle  til  hende,  de  fik  snart  nok  af  det,  saa  de  drejede 
af  i  Tide  og  rejste  hjem  igjen  den  Vej,  de  var  komne. 

Det  blev  Kongen  omsider  kjed  af:  der  var  nu  ingen  af 
hendes  Lige,  der  vilde  vide  af  hende  at  sige;  og  saa  svor  han 
paa,  at  hun  skulde  tage  den  til  Mand,  ihvem  det  saa  var,  som 
kunde  stoppe  Munden  paa  hende.  —  »ja,  lad  dem  prøve  paa 
detl«  sagde  Prinsessen;  men  slaar  det  fejl,  skal  de  hænges.«;:  — 
»Ja,  lad  gaa!«  sagde  Kongen,  og  saa  blev  det  bestemt,  og  det 
blev  slaaet  op  paa  alle  Gadehjørner  og  læst  til  Kirkestævne 
hele  Landet  over,  at  saadan  skulde  det  være. 

Der  var  da  mange  unge  Karle,  som  var  raske  paa  det  og 
mente,  at  de  havde  nok  af  Munden,  og  at  her  skulde  de  gjore 
deres  Lykke.  Men  de  kom  tids  nok:  naar  de  skulde  staa  til 
Munds  med  hende,  én  for  én,  saa  gik  Munden  i  Baglaas  for 
dem,  men  aldrig  for  hende,  og  saa  maatte  de  ud  ad  den  anden 
Dør  og  blev  hængt  op,  den  ene  efter  den  anden. 

Kongen  var  hel  ærgerlig  over  dette.  '>Du  spolerer  mig  alle 
mine  Karle,«  sagde  han;  det  ser  galt  ud,  naar  det  kommer  til 
Udskrivning.«  Men  han  maate  jo  holde  sin  egen  Lov;  der  var 
ikke  noget  ved  at  gjøre. 

Saa  var  der  en  Gaardmand  der  i  Landet,  som  havde  tre 
Sønner,  de  hed  Per  og  Povl  og  Esben.  De  to  ældste  gik  og 
gjaldt  for  meget  vittige  Hoveder,  de  havde  været  paa  Højskole, 
og  de  kunde  snakke  Fanden  et  Øre  af,  sagde  man,  og  det 
mente  de  ogsaa  selv,  og  de  vilde  da  se,  om  ikke  en  af  dem 
med  sit  Snakketøj  kunde  vinde  Prinsessen  og  blive  Konge  i  Landet. 
Den  af  dem,  som  ikke  blev  Konge,  han  skulde  være  første 
Minister,  det  var  de  to  enige  om. 

Deres  Fader  var  stolt  af  dem  og  havde  god  Tro  til  deres 
Talegaver,  saa  han  gav  dem  fine  Klæder  og  ec  Par  Stadsheste 
med  Sølvbidsler,  og  nu  skulde  de  da  afsted.  —  »Jeg  vil  med,« 
sagde  Esben,  han  gik  der  hjemme,  som  et  Skumpelskud  og 
gjaldt  for  en  Halvtosse.  Han  blev  kun  sat  til  de  allerringeste 
og  groveste  Arbejder,  som  at  grave  Tørv  og  kjøre  Møg,  og  han 
havde  sit  Lejested  i  Askekulen;  derfor  kaldte  de  ham  Esben 
Askepuster.  »Jeg  vil  med,«  sagde  han.  —  Nej,  det  skulde  de 
ikke  have  noget  af,  sagde  Brødrene;  han  kunde  blive  hjemme  i 
sin  Askekrog,  det  havde  han  bedst  af.  —  »Jeg  er  pæn  nok,  som 
jeg  er,  jeg  forlanger  ingen  nye  Klæder,«  sagde  Esben;  men  han 
vilde  dog  have  en  Hest  at  ride  paa,  hvordan  den  saa  blev. 
Men  det  var  der  ingen  Raad  til;  Faderen  og  Brødrene  lo  blot 
ad  ham  og  sagde,  at  han  havde  jo  Blak  Skinneben.  —  »Ja,  jeg 
vil  med,«  sagde  Esben,  og  saa  løb  han  bag  efter  sine  to  stadse- 
lige Brødre,  da  de  red  af  Gaarde. 

Da  de  er  komne  et  lille  Stykke  paa  Vej,  saa  raaber  Esben 
efter   dem:       >Hej    dal    se,    hvad  jeg   hitte!«    —    2>Hvad    har   du 

hitt?«  sagde  Brødrene,  de  vendte  dog  om,  for  at  se,  hvad  det 
var;  saa  var  det  en  død  Krage,  han  havde  fundet  paa  Vejen. 
»Den  skal  med  til  Kongens  Gaard,«  sagde  han,  »man  véd  aldrig, 
hvad   det  kan  være  godt  for.«    —    »Aa,    du  er  et  rigtigt  Fjols!« 


sagde  Brødrene,  saa  gav  de  ham  hver  et  Rap  af  deres  Ride- 
pisk, og  saa  red  de  videre.  >Bi  dog  og  tag  mig  med!«  sagde 
Esben.     »Du  kan  komme  bag  efter.«  sagde  de.     »Aa,  jeg  kommer 

kanske  tids  nok,<  sagde  Esben,  saa  stoppede  han  Kragen  i 
Lommen  og  løb  efter  dem. 

Lidt  efter  raaber  han  igjen:  »Hej  dal  se,  hvad  jeg  hitte  I« 
»Brodrene  vilde  ikke  engang  se  sig  om  i  det  var  da  en  gammel 
Træskoring.  »Der  er  ingen,  der  véd,  hvad  den  kan  være  god 
til,«  sagde  Esben,  han  stoppede  Ringen  i  Lommen  og  løb 
videre. 

Da  han  har  løbet  et  Stykke  paa  ny,  saa  raaber  han:  >  Hej 
dal  se,  hvad  jeg  hitte!«  Det  var  en  gammel  Flasketol.  Brø- 
drene var  da  langt  for  ude.  ToUen  kom  saa  ned  i  Lommen  til 
det  øvrige. 

Saa  lidt  efter  standser  Esben  igjen  og  raaber:  »Hej  dal 
se,  hvad  jeg  hitte  I  (^  Saa  var  det  et  Vædderhorn.  Og  strax  efter 
fandt  han  et  Vædderhorn  til,  og  de  kom  da  begge  ned  i  hans 
Lomme. 

Endelig  stopper  Esben  endnu  en  Gang  og  raaber:  »Hej 
dal  se,  hvad  jeg  hitte!«  Det  var  en  dejlig  stor,  rund  Hestepære. 
Den  blev  han  svært  glad  for,  og  den  maatte  da  ned  i  Lommen 
til  alle  de  andre  rare  Sager. 

Imidlertid  vai  Per  og  Povl  jo  komne  til  Kongens  Gaard  og 
havde  sagt  deres  Ærende.  »Ja,  I  véd  jo,  hvad  det  gjælder?« 
sagde  Vagten.  Ja,  det  vidste  de  godt,  og  først  blev  da  Per 
stedet  ind  for  Prinse.ssen.  Hun  sad  i  al  sin  Herlighed  oppe  paa 
en  Forhøjning  i  en  forgyldt  Stol,  mens  alle  hendes  Hofdamer 
stod  bag  ved  hende  og  til  begge  Sider.  Og  længere  tilbage  i 
Salen  dér  sad  Kongen  selv  paa  sin  Trone,  med  sine  Raads- 
herrer  staaende  omkring  sig. 

»God  Dag,  Deres  Naade!  sagde  Per  og  bukkede,  saa  pænt 
han  kunde.  »Jeg  gi'r  dig  Døden  og  Djævelen.  Min  Naade 
.skal    du    ikke   bliv^e  fed  af.«   sagde  Prinsessen.     Stakkels  Per  han 

tabte  baade  Næse  og  Mund  ov^er  den  Tiltale  og  vidste  nu  ikke, 
hvad  han  skulde  sige.  Saa  var  han  færdig,  han  blev  fort  ud 
ad  den  anden  Dør  og  klynget  op  i  en  Galge. 

Saa  kom  Povl  ind.  Han  kunde  jo  ikke  lade  være  at  tænke 
paa,  hvad  der  var  blevet  af  Per  i  den  Haandevending;  men  han 
traadte  dog  ganske  rask  frem  og  begyndte:  »God  Dag,  Deres 
Højhed!«  —  »Ja,  du  skal  snart  komme  i  Højheden,  din  Møg- 
tol!«  sagde  Prinsessen.  Saa  var  han  fra  det.  »Glem  ikke,  hvad 
du  vilde  sigel«  sagde  Prinsessen  nok  saa  haanlig;  men  nu  var 
der  slet  ikke  noget,  Povl  skulde  have  sagt.  Saa  kom  han  ud  ad 
den  anden  Dør  og  blev  klynget  op  ved  Siden  af  Per. 

»Er  der  saa  flere  Friere?«  spurgte  Prinsessen.  Ja,  Døren 
gik  op,  og  ind  kom  Esben  Askepuster,  lige  saa  svedig  og  snavset 
som  han  var.  Han  havde  jo  maattet  løbe  hele  Vejen.  Da  han 
kom  til  Slottet,  saa  viste  Vagten  ham  alle  Galgerne,  der  hang 
fulde  af  Bejlere.  Men  han  gav  sig  ingen  Stunder  til  at  se  paa 
dem,  han  skulde  strax  ind  til  Prinsessen,  sagde  han,  og  det  kom 
han  da. 

»God  Dag,  Jomfru  Spidslærke!«  sagde  Esben,  »her  er  svært 
varmt  inde  hos  jer.«  —  »Her  er  ikke  varmere  i  Dag  end  her 
var  i  Gaar,«  sagde  Prinsessen.  »Hvad  bruger  I  al  den  Varme 
til?«  siger  Esben,  »her  er  nok  til  at  stege  en  Gris.«  »Ja,  i 
Gaar  stegte  min  Fader  atten  Galtegrise;  i  Dag  har  vi  endnu 
kun  stegt  to,«  sagde  Prinsessen.  »Da  var  det  vel,«  siger  Esben, 
»saa  kan  jeg  faa  denne  lille  Fugl  stegt  med,«  og  saa  trækker 
han  den  døde  Krage  op  af  Lommen.  — -  »Nej,  den  revner,« 
siger  Prinsessen.  »Her  er  en  Gjord  til  den,«  siger  Esben,  »saa 
holder  den  nok;«  og  saa  tager  han  Træskoringen  frem.  — 
»Fedtet  løber  af  Enden  paa  den,«  siger  Prinsessen.  »Saa  stopper 
vi  en  Tol  i  Hullet,«    siger   Esben,    og   saa   kom   Flasketollen   for 

en  Dag.  —  >Jeg  tror,  du  har  alt  dit  Vid  i  Lommen,«  sagde 
Prinsessen;  »men  vi  finder  nok  en  Krog  at  hænge  dig  paa?<. 
»Sagde  du  Krog?«  siger  saa  Esben,  »her  er  en;  den  kan  du 
bide  Spids  paa,«  og  saa  haler  han  det  ene  Vædderhorn  op  af 
Lommen.  —  »Nu  har  jeg  aldrig  kjendt  Mage,<;  siger  Prinsessen. 
»Den  kan  du  strax  faa,<-  siger  Esben,  og  kommer  frem  med  det 
andet  Vædderhorn  og  vil  da  række  hende  det  hele.  —  »Bliv  fra 
mig  med  det  Skarn!«  siger  Prinsessen.  »Nej,  vil  du  have  Skarn,« 
siger  Esben,  saa  er  det  her;«  og  saa  trækker  han  Hestepæren 
op  af  Lommen  og  smider  den  lige  i  Skjødet  paa  Prinsessen, 
midt  paa  hendes  dejlige  hvide  Silkekjole. 

Da  blev  Prinsessen  saa  vred,  at  hun  ikke  kunde  finde  et 
Ord  at  svare;  men  hun  sprang  op  og  rystede  sin  Kjole  og  stak 
saa  i  at  græde  af  bare  Arrighed.  Saadan  var  hun  ikke  vant  til 
at  blive  behandlet. 

»Ja,  nu  gik  du  i  Staa,«  siger  Esben,«  saa  nu  er  du  min.« 
Og  Kongen  sagde  strax  Ja:  nu  havde  hun  fundet  sin  Mand. 
Og  saadan  blev  det.  Esben  blev  gift  med  Prinsessen,  og  han 
fik  det  halve  Kongerige  strax  og  det  hele  efter  Kongens  Død. 

Og  dersom  han,  som  har  fortalt  mig  denne  Historie,  ikke 
har  løjet,  saa  er  den  sand  fra  Ende  til  anden. 


^^>4 

Frieren. 

Med  Tegninger  af  Otto  HasUcnd. 


er  var  en  Gang  en  ung  Karl,  som  hed  Hans.  Han  havde 
arvet  en  god  Gaard.  Nu  skulde  han  da  se  at  faa  sig  en  Kone. 
Han  havde  Lov  at  være  kræsen,  syntes  han,  saadan  en  god 
Stilling  han  sad  i.  Og  han  vilde  ogsaa  se  sig  rigtig  godt  for. 
Hun   skulde  baade  være  smuk  og  flittig  og  klog;   hun  skulde  jo 

ogsaa  helst  have  noget  til  bedste,    og  saa  skulde  hun  naturligvis 
gjøre  rigtig  meget  af  ham. 

Saa  red  han  ud  en  Dag,  og  først  red  han  da'  hen  til  en  vel- 
havende Gaardmand,  som  han  vidste  havde  tre  kjønne  gifte- 
færdige Døtre.  Han  havde  set  dem  og  syntes  rigtig  godt  om 
dem;  men  han  havde  aldrig  talt  med  nogen  af  dem. 

Det  var  nu  saa  uheldigt,  at  saa  kjønne  som  de  var  at  se 
til,  saa  havde  de  alle  tre  den  slemme  Fejl,  at  de  havde  Men  paa 
A'Iælet  og  kunde  ikke  tale  rent. 

Da  Hans  kom  ridende  til  Gaarden,  saa  tog  Manden  meget 
venlig  imod  ham  og  førte  ham  ind  i  Stuen;  dér  sad  alle  de  tre 
kjønne  Piger,  hver  ved  sin  Rok,  og  spandt.  De  saa'  alle  tre  saa 
mildt  til  ham  og  hilste  med  Øjnene,  da  han  kom  ind-,  men  de 
sagde  ikke  noget.  Det  havde  Moderen  forud  strængt  for- 
budt  dem. 

Manden  i  Huset  førte  Ordet,  og  Konen  satte  Mad  og  Drikke 
paa  Bordet;  Døtrene  sad  og  spandt,  og  Hans  kastede  sine  Øjne 
fra  den  ene  og  til  den  anden;  han  vidste  ikke,  hvem  af  dem 
han  syntes  bedst  om,  saa  godt  syntes  han  om  dem  alle  tre. 

Pigerne  havde  jo  ogsaa  travlt  med  Øjnene;  de  skulde  se  til 
hinanden,  og  de  skulde  kaste  stjaalne  Øjekast  til  Frieren,  og  saa 
hændte  det,  at  Traaden  brast  for  den  ene  af  dem.  Og  saa  brød 
hun  ud:  »Min  Taa  bast!«  —  »Kytte  Kue  paa!«  sagde  den 
anden.  —  »Mor  sa',  vi  maatte  itte  natte;  saa  natte  vi 
alle  te«,  sagde  den  tredje. 

Da  Hans  hørte  det,  saa  fik  han  Hast  med  at  komme  afsted 
igjen.  En  Kone ,  som  ikke  kunde  tale  rent,  skulde  han  ikke 
have  noget  af. 

Saa  red  han  til  en  anden  Gaard,  hvor  der  var  én  Datter, 
som  havde  Ord  for  at  være  saa  flink  og  saa  flittig  og  saa  dygtig 

i  alle  Maader.  Hans  kom  ind  i  Stuen;  ogsaa  der  sad  Pigen  og 
spandt.  Men  hun  kunde  snakke.  Det  gik  som  Kjæp  i  Hjul 
med  Hans  og  med  hende.  Og  alt  imens  saa  gik  Rokken,  saa 
det  surrede  efter.  »Hvor  længe  kan  du  være  om  at  spinde 
saadan  en  stor  Tot  Hør  af?«  spurgte  Hans.  »Aa  saadan  et  Par 
spinder  jeg  af  hver  Dag,«  sagde  Pigen. 

Saa  skulde  hun  ud  at  hente  et  Krus  01  til  F"rieren; 
imidlertid  lister  Hans  sig  til  at  stikke  hendes  Kistenøgle  helt 
ind  i  Hørtotten,  som  sad  paa  Rokken.  Da  han  saa  havde  faaet 
noget  at  drikke,  saa  kom  han  paa  Hesten  igjen,  sagde  Farv^el 
og  red  hjem. 

Ugedagen  derefter  saa  kom  Hans  igjen  ridende  til  den 
Gaard,  han  sidst  var  i.  Det  var  jo  ikke  blevet  til  noget  med 
Frieriet  forrige  Gang.  Nu  skulde  det  da  vel  blive  til  Alvor;  — 
det  mente  da  Pigen,  og  det  mente  hendes  Fader  og  Moder  ogsaa. 

Da  Hans  kommer  ind  i  Stuen,  saa  sidder  Pigen  da  ligesom 
sidst  ved  sin  Rok,  og  det  gaar  strygende,  saa  det  surrer  igjen. 
Hun  byder  ham  velkommen,  og  hun  faar  strax  Munden  paa 
Gang.  »Hvor  det  er  kjedeligtl«  siger  hun,  »lige  siden  du  var 
her  sidst,  har  jeg  savnet  min  Kistenøgle;  den  er  ikke  til  at 
finde,  og  jeg  har  ikke  kunnet  komme  til  mine  Sager.« 

Saa  tog  Hans  Nøglen  ud  af  Hørtotten,  som  sad  paa  Rokken, 
og  sagde:  »Vær  saa  god!  Er  det  ikke  den?«  —  Jo,  det  var 
det  da ;  og  hvad  værre  var :  Totten  var  ogsaa  den  samme, 
som  hun  sidst  spandt  af.  Men  Hans  syntes,  at  den  Pige  var 
ikke  til  at  stole  paa.  Han  sagde  Farvel  og  agtede  ikke  at 
komme  dér     mere. 

Efter  det  var  Hans  hjemme  en  Stund;  men  saa  havde  han 
hørt  om  en  Pige,  det  var  ogsaa  en  Gaardmandsdatter,  der  var 
en    rigtig    brav   Pige    i    alle    Maader,    men    især    saa    overmaade 

klog  og  tænksom.     Og  det  skulde  hendes  Forældre  ogsaa  være. 
Saa  red  han  dér  hen. 

Baade    Manden    og    Konen    og    Datteren    var    hjemme;    de 
skjønte  jo  nok,  hvad  han  kom  for,    og    de   tog  rigtig  godt  imod 


ham,  og  Hans  syntes  rigtig  godt  baade  om  Pigen  og  Forældrene. 
De  saa'  alle  sammen  saa  sindige  og  betænksomme  ud.  »Spring 
du  ned  i  Kjælderen,«    sagde  Moderen  til  sin  Datter,    »og  tap   os 

en  Kande  01  af  den  bedste  Tondel«  Hun  tog  en  Kande  i 
Haanden  og  gik*,  og  imens  havde  Forældrene  da  saa  meget  at 
fortælle  Hans  om,  hvor  klog  og  tænksom  en  Pige  deres 
Datter  var. 

Det  var  nu  meget  godt,  men  det  varede  syv  lange  og  syv 
brede,  og  der  kom  ingen  Pige  igjen  med  01.  Saa  gik  Moderen 
ned  at  se  efter  hende.  Da  hun  kom  ned  i  Kjælderen,  saa  saa' 
hun  Datteren  sidde  der  ved  Gammelølstonden  med  Kanden  i 
den  ene  Haand  og  Tappen  j  den  anden,  den  havde  hun  taget 
af,  og  Øllet  randt,  og  hun  tappede,  til  hun  sad  i  01  op  til 
Anklerne. 

»Men  hvad  sidder  du  dog  her  for?«  sagde  Moderen.  »Aa,« 
sagde  Datteren,  »jeg  sidder  og  tænker  paa,  at  naar  jeg  nu  faar 
Hans  —  som  jeg  faar  ham  jo  nok  —  og  vi  saa  faar  en  lille 
Dreng,  saa  har  jeg  jo  al  Ting  liggende  til  Børnetøj,  saa  nær 
som  Tøj  til  en  Hue.  Hvor  skal  jeg  nu  tage  det  fra?«  »Ja, 
hvor  skal  du  tage  det  fra?«  sagde  Moderen!  saa  satte  hun  sig 
ned  ved  Siden  af  og  begyndte  at  tænke.  Og  de  tappede,  og 
det  løb,  og  de  sad  i  01  op  til  Knæene. 

»Men  hvor  mon  de  dog  bliver  af?«  sagde  saa  Manden;  og 
han  kom  ned  i  Kjælderen  og  saa'  dem  sidde  dér  begge  to  i 
dybe  Tanker. 

»Men  Mor  dogl«  sagde  han,  »hvor  bliver  I  af?«  —  »Aa,« 
sagde  Konen,«  vi  sidder  her  og  tænker  paa,  at  naar  hun  nu 
faar  Hans  —  som  hun  faar  ham  jo  nok  —  og  de  saa  faar  en 
lille  Dreng,  saa  har  hun  jo  al  Ting  liggende  til  Børnetøj,  saa 
nær  som  til  en  Hue.  Hvor  .skal  hun  nu  tage  det  fra?«  —  »Ja, 
hvor  skal  hun  tage  det  fra?«  sagde  Manden,  og  han  satte  sig 
ned  ved  Siden  af  de  to  andre  og  begyndte  at  tænke.  Og  de 
tappede,  og  det  lob,  og  de  sad  i  01  op  til  Livet. 

Da  de  nu  blev  borte  alle  tre,  saa  tabte  Hans  til  sidst 
Taalmodigheden,  og  han  gik  bag  efter  ned  i  Kjælderen.  Den 
stod  da  helt  fuld  af  01,  og  han  blev  staaende  i  Kjælderhalsen 
og  sagde:  »Men  hvad  er  der  da  i  Vejen,  at  I  sidder  dér  alle 
sammen?«  Saa  sagde  Faderen:  »Aa,  vi  sidder  og  tænker  paa, 
at  naar  hun  nu  faar  dig  —  som  hun  faar  dig  jo  nok  —  og  I  saa 
faar  jer  en  Ulle  Dreng,  saa  har  hun  jo  al  Ting  liggende  til  Børnetøj, 
saa  nær  som  Tøj  til  en  Hue.    Hvor  skal  hun  saa  tage  det  fra.« 

»Ja,«  sagde  Hans,  »hvor  skal  hun  tage  det  fra?  Det  maa 
I  tænke  nærmere  over;  og  det  skal  jeg  ogsaa  tænke  paa,  til  jeg 
kommer  igjen.  —  Og  nu  far  vel  saa  længe!«  sagde  han.  Saa 
kom  han  paa  sin  Hest  og  red  hjem,  det  forteste  han  kunde. 
Og  dersom  han  ikke  siden  har  fundet  en  anden,  som  var  mindre 
tænksom,  saa  er  Hans  Ungkarl  endnu.  — 


Musefangeren. 

Med  Tegning  uf  Carl  Thomsen. 

iZin  Præst  havde  faaet  sig  en  ny  Avlskarl.  Han  havde  sat 
ham  til  at  tærske.  Men  som  han  sad  i  sit  Studerekammer,  saa 
faldt  det  ham  ind  at  lytte  efter,  om  han  hørte  Plej  len  gaa  paa 
Loen.  Nej !  det  var  ganske  stille.  Han  maatte  da  ud  at  se, 
hvad  Karlen  tog  sig  til.  Han  kommer  til  Loen,  stikker  Hovedet 
ind  og  ser  god  Karl  ligge  paa  Maven  i  Halmen,  saa  lang  han 
var.  »Hvad  bestiller  du  dér?«  spurgte  Præsten.  »Tys,  Far!« 
sagde  Karlen,  »jeg  lurer  paa  Musen  «  Da  blev  Præsten  glad  og 
syntes,  det  var  en  prægtig  Karl,  han  havde  faaet,  som  ogsaa 
kunde  fange  Mus.  »Det  var  ret,  Perl«  hviskede  Præsten ;<s  hvor 
mange  har  du  fanget?«  —  »Naar  jeg  faar  én  til  den,  jeg  lurer 
paa,  saa  har  jeg  to,«  sagde  Per.  »Det  er  godt,«  hviskede 
Præsten,  og  saa  listede  han  ganske  forsigtig  op  i  Studere- 
kammeret igjen. 


Præst  og  Degn. 

Med  Tegning  af  Carl  Tliomsen 


et  var  i  gamle,  gamle  Dage  og  langt, 
langt  vester  paa  i  Jylland,  dér  var  der 
to  Sogne,  der  laa  langt  fra  hinanden  og 
havde  kun  tilsammen  én  Præst  og  én  Degn.  Degnen  maatte  saa 
age  med  Præsten,  naar  der  skulde  være  Tjeneste  i  Annexet. 

Saa  en  Gang  de  kjørte  til  Sogns  sammen,  saa  kommer  de 
forbi  en  dejlig  stor  Flok  Stude.  »Det  var  da  nogen  farlig  gode 
Stude,«  siger  Præsten.  »Ja,  det  er  den  rige  Gregers  Engbjærgs 
Stude,«  siger  Degnen,  »han  har  snart  saa  mange  af  dem,  som 
der  er  Dage  i  et  Aar.«  —  »Hvem  der  endda  havde  haft  en  af 
dem!«  siger  Præsten.  »Ja,  det  kunde  der  nok  blive  Raad  til,« 
siger  Degnen,  »for  i  Nat  kunde  vi  gaa  op  og  knibe  en  af  dem.« 
—  »Det  gaar  aldrig  an,«  siger  Præsten.  »Jo,  det  kan  godt  gaa,« 
siger  Degnen,   »for  der  er  ingen,  der  vil  tro  os  til  det.« 

Da  Natten  kom,  fulgtes  saa  Præsten  og  Degnen  ad  der  op 
og  stjal  en  Stud.     Den  slagtede  de  og  delte  den  ligelig  imellem 

sig:  de  savede  den  igjennem  midt  ad  Ryggen.  Men  Huden 
kunde  ikke  deles;  den  kunde  de  ikke  komme  til  rette  om.  »Vi 
kan  rykkes  om  den,  Farl«  siger  eaa  Degnen.  Præsten  tog  saa 
i  Hornene,  og  Degnen  tog  i  Halen,  og  saa  trak  de,  hver  fra  sin 
Ende,  det  bedste  de  kunde.  Præsten  havde  det  bedste  Hold, 
og  han  vandt  Sejer;  Halen  gled  Degnen  ud  af  Hænderne,  og 
han  faldt  baglæn gs  og  fik  sig  et  godt  Skrup,  dér  hvor  man  er 
højest,  naar  man  sanker  Spaaner. 

De  kom  da  godt  hjem,  hver  med  sit;  Gregers  Engbjærg 
savnede  jo  sin  Stud,  men  den  var  ingensteds  at  finde,  og  der 
var  ingen,  som  havde  enten  Præst  eller  Degn  mistænkt  for  det 
Skjælmsstykke. 

Saa  en  Gang,  Provsten  var  paa  Kirkesyn,  saa  kom  han  da 
ogsaa  til  denne  her  Præst,  og  der  var  Gilde  for  ham  i  Præste- 
gaarden,  og  Degnen  var  med  til  Gildet.  Saa  ved  Bordet  udtalte 
Provsten  sin  Glæde  over  den  Enighed  og  gode  Forstaaelse,  der 
fandtes  i  dette  Sogn  mellem  dets  Præst  og  dets  Degn.  »Der  er 
mange  Steder,«  sagde  han,  »hvor  det  ikke  er  saaledes,  saa  det 
maa  dobbelt  glæde  mig,  her  at  finde  en  saadan  Enighed.«  — 
»Ja,  der  var  dog  én  Gang,«  siger  saa  Degnen,  »at  hans  Vel- 
ærværdighed og  jeg  ikke  kunde  komme  til  rette;  det  var  den  Gang, 
vi  stjal  Studen  sammen.  Det  gik  godt  nok  med  Kjødet,  men  Huden 
kunde  vi  ikke  enes  om.«  Ved  disse  Degnens  Ord  fik  Præsten 
med  ét  noget  galt  i  Halsen,  blev  højrød  i  Hovedet  og  maatte 
skynde  sig  uden  for.  Den  gode  Degn  fulgte  ud  med  ham,  for  at 
hjælpe  ham  til  rette. 

»Du  er  jo  gal,«  siger  saa  Præsten;  »du  gjor  os  begge  to 
ulykkelige;  den  Snak  vil  koste  mig  baade  Kjole  og  Krave.«  — 
»Nej  vist  ikke!«  siger  Degnen;  »vil  Far  give  mig  et  Hundred 
Daler,   saa   skal   her  ingen  Skade  ske.«     Ja,   det  maatte  Præsten 

love  ham,  og  saa  da  Hosten  var  ovre,  kom  de  ind  igjen. 
»Hvordan  var  saa  det  med  den  Stud  og  med  den  Hud?« 
spørger  Provsten  strax,  de  kommer  til  Sæde  igjen.  »Jo,«  siger 
Degnen,  »Far  tog  i  Hornene,  og  jeg  tog  i  Halen,  og  saa  rykkede 
vi;  men  saa  faldt  jeg  bag  over  og  slog  Enden  i  Gulvet  og 
Benene  i  Vejret,  —  og  saa  vaagnede  jeg.«  —  »Naa!  det  var 
kun  en  Drøm?«  sagde  Provsten.  »Nej!  andet  var  det  ikke,« 
sagde  Degnen. 


■PJSL 


n  underlig  Svend. 

Med  Tegning  af  Otto  Haslunil. 


D. 


'er  var  en  Gang  en  Mand,  som  kom  trillende  hen  ad  Vejen 
med  en  Tønde  Rug  paa  en  Hjulbør-,  han  skulde  til  Mølle  og  have 
malet.    Saa  mødte  han  en  anden  Mand,  som  han  gav  sig  i  Snak  med: 

Gog  Dag!  Er  Vejen  god?  —  Jeg  smagte  den  ikke. 

Gik  Møllen?  —  Jeg  mødte  den  ikke. 

Du  er  da  en  underlig  Svend. 

Jeg  er  ingen  Svend,  for  jeg  er  en  gift  Mand.  Det  har  jeg 
været  nu  i  tyve  Aar. 

Det  var  jo  godt.  —  Nej,  det  var  da  ikke  helt  godt. 

Hvorfor  ikke?  —  Nej,  for  Konen  var  saa  fælt  gammel. 

Det  var  slemt.  —  Nej,  det  var  endda  ikke  saa  slemt. 

Hvorfor  ikke?  —  Nej,  for  hun  havde  Hus  og  mange  Penge. 

Det  var  da  godt.  —  Nej,  det  var  endda  ikke  helt  godt, 
for  der  var  saa  mange  Smaapenge  iblandt. 

Det  var  jo  slemt.  —  Nej,  det  var  endda  ikke  saa  slemt,  for 
jeg  fik  dog  kjøbt  fire  gode  Fedesvin  for  de  Skillinger. 

Det  var  da  godt.  —  Nej  det  var  dog  ikke  saa  helt  godt; 
for  da  vor  Mor  smeltede  Fedtet  af  dem,  saa  brændte  hun 
Huset  af. 

Det  var  jo  slemt.  —  Nej,  det  var  endda  ikke  saa  slemt,  for 
saa  fik  jeg  mig  et  nyt  Hus  i  Steden. 

Det  var  da  godt.  —  Nej,  det  var  dog  ikke  saa  helt  godt; 
for  da  min  gamle  Kone  skulde  op  og  bese  det  ny  Hus,  saa  faldt 
hun  ned  og  brækkede  sin  Hals. 

Det  var  jo  slemt.  —  Nej,  det  var  endda  ikke  saa  slemt;  for 
saa  fik  jeg  mig  en  ny  ung  Kone  i  Steden. 

Det  var  da  godt.  —  Nej,  det  var  endda  ikke  saa  godt;  for 
hun  synes  bedre  om  de  unge  Karle  end  om  mig. 

Det  var  slemt.  —  Ja,  det  var  slemt.     Farvel! 


Graaben. 


Med  Teg)iing<;r  o/  Hiois  Sik.  HiOiseti. 


-L/er  var  en  Gang  en  Konge  i  Engelland,  som  havde  en 
Datter,  som  der  gik  meget  Ry  af.  Hun  var  den  dejligste  Prin- 
sesse, nogen  vidste  af  at  sige.  Men  hun  var  tillige  saa  uhyre 
stolt  og  storagtig.  Hun  havde  jo  mange  Bejlere  i  men  der  var 
ingen  af  dem,  som  hun  lod  være  sin  Lige.  Og  hun  havde  en 
hvas  Tunge;  saa  hun  lod  det  ikke  være  nok  med  at  sige  Nej, 
men  hun  havde  haanlige  Ord  og  Øgenavne  til  enhver,  som  gjorde 
sig  saa  dristig  at  løfte  sine  Øjne  til  hende. 

Saa  var  der  paa  samme  Tid  en  ung  Kongesøn  i  Danmark, 
som  havde  hørt  Rygtet  om  hendes  Dejlighed,  og  han  sendte 
Bud  og  Brev  og  bejlede  til  hendes  Haand.  Men  hun  lod  ham 
svare,   at   for  hun   vilde  have  saadan  en  Stodderprins,   saa   vilde 

hun    sidde    og    spinde    Skageblaar    alle    sine    Dage.      Det    Svar 
maatte  Sendebudene  rejse  hjem  med. 

Men  den  danske  Kongesøn  havde  sat  sig  i  Hovedet,  at  han 
vilde  have  hende,  og  han  sendte  paa  ny  Bud  og  Breve  og  der- 
til sex  mælkehvide  Heste,  med  lyserøde  Muler,  med  Guldsko  og 


■^ 


Skarlagens  Dækkener.  Saadanne  Heste  havde  man  aldrig  set 
Mage  til  i  Engelland ;  og  den  engelske  Konge  lagde  da  et  godt 
Ord  ind  for  den  danske  Prins:  den,  som  sendte  saadan  en  kongelig 
Fæstensgave,  han  kunde  vel  være  hendes  Lige.  Men  den  smukke 
Prinsesse  sendte  Bud  ned  i  Stalden,    at  de  skulde  skære  Manker 

og  Haler  af  Hestene,  søle  dem  til  med  Skarn  og  saa  fly  dem 
igjen  til  Prinsens  Sendebud,  med  det  Svar,  at  før  vilde  hun  sidde 
paa  Gaden  og  handle  med  Jydepotter,  før  hun  vilde  enten  eje 
eller  have  den  danske  Stodderprins. 

Da  Sendebudene  kom  hjem  med  den  Besked,  saa  blev  den 
danske  Konge  vred  og  vilde  strax  have  alle  sine  Skibe  i  Søen 
og  sejle  over  at  hævne  den  Fornærmelse.  Men  Kongesønnen 
bad  ham  lade  det  være.  Han  vilde  prøve  en  Gang  endnu 
med  det  gode.  Lykkedes  det  da  ikke,  saa  skulde  han  nok  selv 
hævne  sig.  Saa  lod  han  bygge  et  Skib,  saa  smukt  og  saa  kost- 
bart, saa  man  aldrig  havde  set  Magen.  Hele  Rælingen  var 
kunstig  udskaaren,  saa  der  sprang  alle  Haande  Dyr,  baade 
Hjorte  og  Hinde,  Løver  og  Drager,  og  begge  Stævne  var  lue- 
forgyldte. Ræerne  var  beslagne  med  Guld,  og  Sejlene  var  af 
Silke,  hver  anden  Dug  hvid  og  hver  anden  rød.  Det  Skib  be- 
mandede han  med  de  kjonneste  unge  Karle,  der  var  at  finde  i 
Landet,  og  med  det  sendte  han  igjen  sine  visse  Bud  med  Breve 
til  Kongen  af  Engelland  og  til  hans  stolte  Datter,  hvori  han  bad 
om,  at  hun  vilde  give  ham  sin  Tro  og  modtage  Skibet  som  hans 
Fæstensgave. 

Det  prægtige  Skib  løb  rask  over  Havet  og  lagde  til  lige 
ved  den  engelske  Konges  Slot.  Det  gjorde  Opsigt:  aldrig  havde 
de  set  saa  kosteligt  et  Fartøj.  Sendebudene  kom  i  Land  og 
frembar  deres  Breve  og  Ærende,  og  Kongen  trængte  nu  stærkt 
ind  paa  sin  Datter:  at  saadan  en  Bejler,  saa  rig  og  saa  gav- 
mild, saa  trofast  og  saa  ydmyg  som  denne  Kongesøn,  ham 
maatte  hun  da  give  et  gunstigt  Svar. 

Prinsessen  lod  ogsaa,  som  hun  vilde  betænke  sig  paa  det  til 
den  næste  Dag.  Men  om  Natten  sendte  hun  Folk  ud  og  lod 
det    danske  Kongeskib  bore  i  Sænk;    og  om  Morgenen    lod    hun 

Sendebudene  vide,  at  nu  maatte  de  selv  se,  hvordan  de  kom 
hjem  igjen;  men  før  vilde  hun  gaa  for  hver  Mands  Dør  og  tigge 
sin  Føde,  før  hun  vilde  vide  af  deres  danske  Stodderprins 
at  sige. 

Sendebudene  kom  da  tilbage  til  Danmark  og  bragte  Prin- 
sessens haanlige  Svar  og  Tidende  om.  Kongeskibet,  der  laa  paa 
Havsens  Bund  med  sine  gyldne  Ræer  og  Silkesejl.  Og  nu  vilde 
den  danske  Konge  da  strax  stikke  i  Søen  at  hævne  Skade. 
Men  Kongesønnen  fik  ham  dog  fra  det:  han  lovede,  at  han 
skulde  nok  faa  den  stolte  Prinsesse  til  at  fortryde  al  den  Haan, 
hun  havde  vist  ham. 

Saa  rejste  han  bort  ganske  alene  og  kom  ukjendt  til  Engel- 
land. Dér  fik  han  trukket  i  en  gammel  Dragt  af  graat  Vadmel, 
baade  laset  og  skiden,  og  han  fik  en  gammel  Bulehat  paa 
Hovedet  og  Træsko  paa  Benene,  og  han  fik  sig  baade  sværtet 
og  malet,  saa  han  kom  til  at  ligne  en  rigtig  gammel  Stodder. 
Han  fik  Stav  i  Haand  og  Pose  paa  Nakken,  og  saadan  kom 
han  da  travende  til  Kongens  Gaard.  Der  var  en  stor  Avling  til 
den  Kongsgaard,  og  der  var  mange  Udhuse.  Han  søgte  da  til 
Kostalden  og  gav  sig  i  Snak  med  Røgteren.  Han  var  saa  syg 
og  saa  daarlig,  sagde  han,  og  bad  saa  mindelig  om  en  Bid  Mad 
og  om  Nattely  i  Kostalden.  Han  fik  baade  det  ene  og  det 
andet,  og  saa  sov  han  den  Nat  i  Stalden  hos  Kørene. 

Saa  om  Morgenen  siger  Stodderen  —  Graaben  kaldte  han  sig 
— ,  at  da  nu  Røgteren  havde  været  saa  god  ved  ham,  saa  vilde 
han  da  hjælpe  ham  med  at  vande  Kreturet.  Og  det  fik  han 
godt  Lov  til.  Saa  trak  han  op  af  sin  Pose  en  Guldten,  han 
havde  med  sig,  og  den  gik  han  og  gjennede  Fæet  med. 

Det  traf  sig  nu  saa,  at  Vandingen  laa  lige  under  Prinsessens 
Vinduer.      Hun   var    oppe    og   stod   og  saa'  Kvæget  bliv^e  drevet 

til  Vands,  og  hun  saa'  da  den  Guldten,  og  den  fik  hun  stor 
Lyst  til.  Saa  sendte  hun  en  af  sine  Terner  ned  til  Stodderen 
og  spurgte,  om  han  vilde  sælge  den.  Prinsessen  havde  Lyst  at 
kjøbe  den.  Ja,  sagde  Graaben,  vilde  Prinsessen  have  Tenen,  saa 
maatte  hun  selv  tinge  med  ham  om  Prisen.  Det  var  hun  ikke 
meget  for;  men  hun  lod  da  Graaben  komme  op  paa  Gangen 
uden  for  hendes  Kammer,  og  dér  tog  hun  imod  ham  og  bød 
ham  en  god  Pris  for  hans  Guldten.  Penge  vilde  han  ikke  have, 
sagde  Graaben;  men  hun  kunde  faa  Tenen,  naar  han  blot  den 
ene  Nat  maatte  ligge  og  sove  uden  for  hendes  Kammerdør. 
Nej  fy!  sagde  Prinsessen,  det  var  ikke  til  at  tænke  paa.  »Ja, 
jal«  sagde  Graaben,  »saa  beholder  jeg,  hvad  jeg  har;  saa  er  der 
ikke  mere  at  tale  om.«  Men  Prinsessen  havde  faaet  endnu  mere 
Lyst  til  den  dejlige  Guldten,  nu  da  hun  havde  set  den  nær  ved; 
og  hun  hviskede  da  med  sine  Terner:  om  det  vel  kunde  gaa  an 
at  have  den  skidne  Stodder  liggende  dér. 

De  mente  nok,  det  kunde  gaa  an,  siden  der  ikke  var  anden 
Maade  at  faa  den  kostelige  Ten  paa.  »Vi  sidder  oppe  og 
vaager,«  sagde  de;  »saa  kan  Prinsessen  da  sove  ganske  rolig.« 
Det  blev  saa  Aftalen.  Ved  Sengetid  kom  Graaben  listende  med 
sine  Træsko  i  Haanden  og  lagde  sig  uden  for  Prinsessens 
Kammerdør.  Og  inden  for  den  sad  Prinsessens  Terner  og  holdt 
Vagt  hele  Natten.  Men  Prinsessen  kunde  alligevel  ikke  lukke  et 
Øje:  hun  maatte  hele  Tiden  tænke  paa  den  grimme  graa  Stodder, 
der  laa  uden  for  hendes  Dør.  Han  laa  dér  ganske  rolig  Natten 
igjennem;  og  tidlig  næste  Morgen  listede  han  af  igjen. 

Den  Dag  hjalp  han  ogsaa  Røgteren  med  at  vande  Kreturet. 
Han  raabte  og  hujede,  som  Skik  er  ved  den  Lejlighed,  og 
Prinsessen  maatte  da  til  Vinduet,  at  se  paa  den  grimme  gamle 
Karl,    som    havde    holdt    hende    saadan    i    Skræk    hele    Natten. 


63 

Men  hvad  var  nu  det,  han  igjen  havde  faaet  at  gjenne  ad  Fæet 
med?  Det  Hgnede  Guldtenen,  men  nu  var  det  en  Guldhaspe, 
han  gik  og  svingede  med.  Da  hun  nu  havde  Guldtenen,  saa 
syntes  hun,  at  den  Guldhaspe  maatte  hun  ogsaa  have,  og  hun 
fik  igjen  sendt  Bud  ned  til  ham,  at  hun  vilde  kjøbe  den.  Ja, 
sagde  Graaben,  saa  maatte  hun  selv  tinge  om  Prisen  med  ham. 
Saa  kom  han  op  og  fik  ligesom  sidst  Lov  at  se  hende  ude  paa 
Gangen.  Hun  bød  store  Penge,  men  han  vilde  ikke  sælge;  han 
vilde  give  hende  den,  naar  han  blot  den  Nat  maatte  ligge  og 
sove  inden  for  hendes  Kammerdør.  »Uf  nej!«  sagde  Prinsessen, 
»ikke  for  aldrig  det!«  Men  da  han  saa  vilde  gaa,  gav  hun  sig 
dog  paa  ny  til  at  hviske  med  sine  Terner;  og  de  sagde,  at  den 
Haspe  maatte  hun  jo  have,  den  hørte  til  Tenen;  og  det  kunde 
jo  aldrig  gjøre  noget,  at  han  laa  dér;  de  skulde  nok  tie  med 
det,  og  de  vilde  sidde  i  Kammeret  og  vaage  hele  Natten,  saa 
kunde  Prinsessen  være  ganske  rolig. 

Naa  ja!  det  fik  jo  saa  være,  naar  det  ikke'  kunde  være 
anderledes.  Og  om  Aftenen  kom  Graaben  da  listende  nok  saa 
pænt  paa  Hosesokker,  sine  Træsko  havde  han  i  Haanden,  og 
Guldhaspen  havde  han  med  sig  og  flyde  Prinsessens  Terner, 
som  alle  var  paa  Benene.  Han  fik  saa  Lov  at  lægge  sig  lige 
inden  for  Døren;  Himmelsengen,  som  Prinsessen  laa  i,  stod  i 
den  anden  Ende  af  Kammeret,  og  alle  Ternerne  de  tog  saa 
Plads  paa  Stole  midt  imellem;  de  havde  Lys  at  se  ved  og  havde 
deres  Haandarbejde.  De  var  jo  nok  temmelig  søvnige,  da  de 
havde  vaaget  forrige  Nat;  men  de  holdt  dog  Øjnene  aabne  den 
Nat  med. 

Hver  Gang  en  af  dem  begyndte  at  nikke,  saa  for  hun  op 
igjen  med  et  Sæt,  for  Stodderen  ved  Døren  han  laa  ikke  rigtig 
stille:    —   saa   rakte   han   en  Arm,    saa   strakte   han   et  Ben,   saa 


64 

vendte  lian  sig  i  Søvne  om  paa  den  anden  Side.  Jo,  de  holdt 
godt  nok  Øjnene  aabne;  og  det  gjorde  Prinsessen  med,  hun  fik 
heller  ikke  Blund  i  sine  Øjne;  hun  laa  og  skammede  sig  over  at 
have  den  grimme  Graaben  liggende  dér  inde  i  sit  fine  Kammer. 
—  Han  lod  til  at  sove  sødelig  hele  Natten,  og  i  den  tidlige 
Morgenstund  rejste  han  sig  op,  tog  sine  Træsko  og  listede  sig 
ned  ad  Trapperne. 

Glad  var  Prinsessen,  at  det  var  overstaaet,  og  glad  var  hun 
ved  de  to  prægtige  Sager,  hun  var  kommen  saa  nemt  til,  syntes 
hun.  Hun  frydede  sig  rigtig  med  sin  Guldten  og  sin  Guldhaspe, 
og  hun  maatte  strax  have  dem  taget  i  Brug.  Saa  hørte  hun 
Stodderen  huje  og  raabe  uden  for  igjen;  nu  var  han  ved  at 
vande  Kørene.  Hvad  mon  han  nu  brugte  til  at  jage  ad  dem 
med?  Det  maatte  hun  dog  se.  Nej!  dér  havde  han  jo  igjen  et 
tredje  Stadsstykke  af  en  Guldvævesky ttel ,  som  han  gik  og 
daskede  med.  Den  hørte  da  saa  bestemt  med  til  de  to  andre; 
den  maatte  hun  dog  se  at  faa  fra  ham  for  Guld  eller  gode  Ord. 
Det  mente  Ternerne  ogsaa,  og  en  af  dem  kom  strax  løbende 
ned  og  bad  ham  sælge  den  Skyttel;  Prinsessen  vilde  give  for  den, 
hvad  det  saa  skulde  være.  »Ja  lad  mig  saa  komme  op  og 
snakke  med  hende  selv,«  sagde  Graaben,  »den  er  ellers  ikke 
til  fals.« 

Saa  kom  han  jo  op,  og  denne  Gang  fik  han  Lov  at  komme 
inden  for  Døren  i  hendes  Kammer;  der  havde  han  jo  været  før, 
og  de  var  ligesom  blevet  bedre  bekjendte.  »Naa,  lille  Graaben!«. 
sagde  Prinsessen,  »hvad  skal  jeg  saa  have  den  Guldskyttel  for? 
Jeg  vil  give  dig  et  Hundrede  Daler  for  den.  Saa  véd  jeg,  du 
kan  være  glad.«  —  »Nej!«  sagde  Graaben,  »den  er  ikke  til  fals 
for  Penge.  Vil  Prinsessen  have  den,  saa  maa  hun  give  mig  Lov 
at  ligge  i  Nat  og  sove    paa  Gulvet   ved  Siden  af  hendes  Seng.< 

—  »Jeg  tror,  han  er  gal!«  sagde  Prinsessen;  >'den  Ting  kan  der 
nu  aldrig  være  Tale  om.  Men  jeg  vil  give  ham  to  Hundred 
Daler  for  den.  Saa  véd  jeg,  den  er  baade  kjøbt  og  betalt.  <  — 
»Nej,«  sagde  Graaben,  »det  er,  som  jeg  siger:  vil  Prinsessen 
have  den,  saa  maa  hun  give  den  Pris,  jeg  forlanger.  Ellers  be- 
holder jeg  den  selv;  og  jeg  er  lige  glad,  for  det  er  jo  ikke  mig, 
der  har  villet  være  af  med  den.«  Prinsessen  saa'  paa  sine  Terner, 
og  de  saa'  paa  den  dejlige  Væverskyttel,  og  de  hviskede  til 
hende,  at  hun  maatte  jo  have  den.  »Vi  skal  sidde  i  en  Kreds 
rundt  om  Sengen,«  sagde  de,«  og  vi  skal  nok  holde  os  vaagne 
den  hele  Nat;  saa  der  kan  jo  ingen  Ting  hænde  «  Og  det  blev 
da  Enden  paa  Visen,  at  naar  han  vilde  komme  sent  og  gaa 
tidlig,  ligesom  sidst,  saa  kunde  han  faa  Lov  at  ligge  paa  Gulvet 
uden  for  Prinsessens  Seng  den  Nat,  Men  han  var  dog  en  ufor- 
skammet Karl  at  komme  med  saadanne  Forlangender. 

Graaben  holdt  Ord  med  at  komme  silde.  Først  da  alle 
andre  Folk  paa  Slottet  laa  i  deres  gode  Søvn,  kom  han  listende 
ganske  sagte  op  ad  Trapperne  med  Træskoene  i  Haanden,  og 
han  blev  jo  ganske  stille  lukket  ind  i  Prinsessens  Kammer,  og 
han  gik  ganske  stille  hen  og  lagde  sig  paa  Gulvet  ved  Siden  af 
Prinsessens  Seng.  Hun  puttede  sig  ned  under  Dynerne  og  var 
nær  ved  at  dø  af  Skamfuldhed;  men  nu  maatte  hun  jo  finde  sig 
i  det,  da  hun  havde  lovet  det.  Ternerne  satte  sig  i  en  tæt 
Kreds  rundt  om  Sengen;  og  da  de  nu  havde  vaaget  i  to  Nætter 
og  var  bange  for  sig  selv,  saa  sad  hver  af  dem  med  et  tændt 
Lys  i  Haanden:   det  kunde  de  da  ikke  sove  fra,  mente  de. 

Prinsessen  var  jo  ogsaa  udvaaget;  og  da  hun  havde  ligget 
noget  og  tittet  ud  paa  Stodderen,  der  laa  stille  som  en  Mus, 
andet  end  at  hun  kunde  hore  ham  trække  Vejret  tungt  som  i  en 
rigtig    god,    dyb  Søvn,    saa   faldt  hendes   Øjne    til,    og    hun    sov 

sodelig,  som  hun  nok  haardt  kunde  trænge  til.  Ternerne  sad 
imens  og  spilede  Øjnene  op.  De  saa'  den  gamle  graa  Stodder 
ligge  og  sove  saa  tiygt  og  saa  godt;  de  mærkede  ogsaa,  at 
Prinsessen  sov,  og  en  efter  en  saa  tabte  de  Lysene  af  Hænderne 
og  sank  tilbage  i  Stolene  og  sov  ogsaa  ind.  Og  da  de  først 
begyndte  paa  det,  saa  sov  de  som  Stene. 

Baade  Ternerne  og  Prinsessen  de  tog  nu  rigtig  igjen  al  den 
Søvn,  de  havde  til  gode.  Og  det  blev  Morgen,  og  det  blev 
Dag,  og  det  blev  langt  op  ad  Dagen,  der  var  ingen  af  dem, 
der  vaagnede.  Kongen  var  vant  til,  at  hans  Datter  var  oppe 
for  han,  og  kom  og  sagde  ham  god  Morgen:,  men  i  Dag  kom 
der  ingen  Prinsesse.  Saa  blev  Kongen  urolig,  og  han  gik  da 
op  til   hendes  Kammer  og  lukkede  Døren  op. 

Det  var  et  underligt  Syn,  han  dér  saa'.  Først  saa'  han  alle 
Ternerne,  som  sad  eller  laa  paaklædte  paa  Stolene  eller  ved 
Siden  af  dem  og  sov,  som  de  aldrig  vilde  vaagne;  og  saa  saa' 
han  uden  for  sin  Datters  Seng  dér  laa  en  gammel  Bulehat  og 
en  laset  graa  Vams,  og  der  stod  et  Par  gamle  Træsko.  Og  da 
han  kom  nærmere  saa  saa'  han  sin  Datter  ligge  i  sin  Seng  i  en 
dyb  Søvn,  og  i  Sengen  ved  Siden  af  hende  laa  der  en  grim 
gammel  Stodder. 

Ved  det  Syn  blev  den  engelske  Konge  paa  én  Gang  saa 
vred  og  saa  bedrøvet,  som  nogen  Mand  kan  blive;  men  han 
havde  Magt  over  sig  selv,  og  han  tog  det  meget  rolig.  Han 
kaldte  højt  sin  Datter  ved  Navn,  saa  hun  vaagnede.  Ternerne 
vaagnede  med  det  samme,  og  da  de  saa'  Kongen,  styrtede  de 
ud  af  Stuen.  Saa  sagde  Kongen  til  sin  Datter:  »Jeg  ser,  du 
har  valgt  for  dig  selv.  —  Jeg  kunde  jo  lade  den  Karl  hænge 
og  dig  levende  begrave.  Men  du  skal  faa  Lov  at  beholde  ham. 
Nu    skal  Præsten    strax   vie  jer  sammen,    og  saa  kan  I  følges  ad 


68 

her  fra.  Jeg  vil  aldrig  se  dig  mere  for  mine  Øjne.«  Dermed 
gik  Kongen,  og  lidt  efter  kom  Præsten  med  to  Vidner,  og  saa 
blev  den  stolte  Prinsesse  viet  til  Stodderen  Graaben.  Saa  blev 
de  begge  vist  ud  af  Slottet-,  nu  kunde  de  gaa  hvor  hen  de  vilde. 

Da  de  kom  om  ved  Kostalden,  saa  hentede  Graaben  sin 
Stav  og  sin  Pose.  »Men  saadan  kan  du  da  ikke  gaa  hen  ad  en 
Landevej,«  sagde  han  til  Prinsessen,  som  jo  nu  var  hans  Kone, 
»vi  maa  have  dig  omklædt.«  Saa  var  de  inde  hos  Røgterens 
Kone,  og  dér  lagde  hun  sine  fine  Klæder  af  og  fik  i  Bytte  et 
Hvergarns  Skjørt  og  en  ulden  Trøje  og  en  Kyse  paa  Hovedet 
og  et  Par  tykke  Sko  paa  Fødderne.  »Ja,  det  passer  bedre, <s 
sagde  Graaben.     Saa  fulgtes  de  ad  hen  ad  Landevejen. 

De  gik  hver  paa  sin  Side  af  Vejen,  og  det  varede  noget, 
inden  Prinsessen  skottede  over  til,  hvor  han  gik.  Hun  maatte 
dog  tage  den  Mand  i  Øjesyn,  som  hun  nu  var  bunden  til,  meget 
imod  sin  Vilje.  Han  havde  imens  faaet  vasket  sig,  og  som  han 
nu  gik  dér  saa  ret  og  saa  rank  hen  ad  Vejen,  saa  kunde  Prin- 
sessen slet  ikke  forstaa,  at  det  var  den  samme  Mand,  som  havde 
gaaet  og  røgtet  Kvæg.  Han  var  hverken  grim  eller  gammel 
nu,  men  i  Grunden  en  kjøn  ung  Karl  i  sine  daarlige  Klæder. 
Skoene  var  tunge,  og  Vejen  var  lang,  og  hun  var  ikke  vant  til 
at  rejse  til  Fods,  saa  hun  blev  jo  saa  træt  og  saa  ømfodet,  saa 
hun  havde  ondt  ved  at  holde  Skridt  med  ham.  Til  sidst  maatte 
hun  sætte  sig  ned  at  hvile  sig^  men  han  blev  ved  at  gaa.  Da 
raabte  hun  efter  ham  og  sagde:  »Aa,  min  kjære  Graaben!  gaa 
dog  ikke  fra  mig!«  —  »Nej,  sagde  han,«  nu  har  jeg  jo  faaet 
dig  at  slæbe  paa;  saa  kan  jeg  vel  ikke  lade  dig  ligge  her  paa 
Landevejen.«  Saa  gik  han  ind  i  en  Bondegaard  og  lejede  en 
Vogn  med  et  Knippe  Halm  i,  og  saadan  kjørte  de  saa  til  den 
nærmeste  Havnestad,    dér   hyrede   han  Plads   paa  et  Skib   til  sig 

og  sin  Kone.  De  skulde  over  Vandet  i  hun  vidste  ikke,  hvor 
hen,  og  det  var  hende  ogsaa  Hge  meget;  hun  var  kun  glad  ved, 
hun  kom  ud  af  sin  Faders  Riger  og  Lande. 

Saa  sejlede  de  lige  til  Danmark,  og  da  de  kom  i  Land  dér, 
saa  tingede  Graaben  en  lille  Stue  i  Enden  af  et  fattigt  Hus,  der 
laa  ikke  langt  fra  hans  eget  Slot.  Det  var  en  ringe  Stue  med 
Stengulv  og  et  aabent  Ildsted,  hvor  hun  skulde  lave  deres  fattige 
Mad,  naar  de  havde  nogen.  Og  saa  var  der  et  Bord  og  en 
Bænk  og  en  Seng.  Den  skottede  Prinsessen  til,  men  hun  sagde 
ikke  noget.  »Ja,  vi  har  jo  delt  Seng  en  Gang  før,«  sagde  Graa- 
ben, »du  fik  nu  ingen  bedre  Mand  end  som  saa.«  Det  sagde 
Prinsessen  ikke  noget  til:  Saa  kom  han  slæbende  med  en 
gammel  Skotrok  og  et  Lispund  Skageblaar.  »Jeg  maa  nu  ud 
og  søge  Arbejde,«  sagde  han,«  men  du  kan  da  heller  ikke 
ligge  ledig,  naar  vi  skal  tjene  Føden.  Her  har  du  noget  at 
tage  dig  for.« 

Saadan  gik  det  i  nogen  Tid.  Om  Dagen  var  Graaben 
borte,  han  arbejdede  for  Dagløn,  sagde  han,  han  huggede 
Brænde  oppe  paa  Slottet;  men  hver  Aften  kom  han  hjem  med  et 
Brød  og  nogle  faa  Skillinger.  Hun  maatte  da  gaa  ud  og  kjøbe 
lidt  Mælk  og  lidt  Gryn  og  andet,  at  lave  sin  Mad  af.  Og  for 
Resten  sad  hun  og  spandt  paa  den  gamle  Rok,  saa  det  sved  i 
hendes  Fingre  og  værkede  i  hendes  Knæ.  Saa  en  Aften  kommer 
Graaben  hjem  og  har  en  hel  Hjulbør  fuld  af  Jydepotter.  Dem 
havde  han  faaet  paa  Borg,  sagde  han,  og  dem  skulde  hun  næste 
Dag  sætte  sig  ud  paa  Gaden  og  sælge;  der  var  da  en  Skillings 
Penge  at  tjene  ved  det.  Det  blev  som  han  sagde:  næste  Dag 
da  Graaben  er  gaaet  paa  Arbejde,  saa  sætter  hun  sig  ud  paa 
Gaden  med  sine  Potter.  Men  da  hun  har  faaet  solgt  et  Par 
Stykker   af  dem,   saa  kommer  der    en    Flok  stadselige   Ryttere 

ridende  rask  op  ad  Gaden,  og  en  af  Hestene  gjor  sig  gal  og 
springer  ind  imellem  hendes  Potter,  saa  de  ramler  ned  alle 
sammen  og  gaar  i  tusende  Stykker.     Rytterne  for  videre  og  lod 


som   ingen  Ting,   mens  hun   gik  ind  i  Stuen   og   satte  sig  til  at 
græde  saa  bitterlig. 

Om  Aftenen,  da  Graaben  kom  hjem  fra  Arbejde,  saa  maatte 
hun  jo  fortælle  ham,   hvordan   det  var  gaaet  hende.      »Saa  er  vi 

rent  ulykkelige,«  sagde  han,  »for  jeg  skylder  jo  for  de  Potter, 
og  Penge  har  vi  ingen  af,  uden  lige  til,  hvad  vi  kan  putte  i 
Munden.  Nu  maa  du  sy  dig  en  Pose,  og  saa  maa  du  gaa  fra 
Dør  til  Dør  og  se  at  tigge  lidt  sammen,  baade  Fødevarer  og 
Skillinger,  til  vi  kan  faa  den  Gjæld  betalt.«  Hun  gjorde  som 
han  sagde.  Hun  var  endda  glad  ved,  at  hun  fik  hverken  Hug 
eller  onde  Ord  for  det  Uheld  med  Potterne.  Og  næste  Dag  gik 
den  stolte  Prinsesse  om  fra  Dør  til  Dør  og  tiggede  lidt  Mad  og 
nogle  Skillinger  til  sig  og  sin  Mand. 

Da  Graaben  kom  hjem  den  Aften,  saa  viste  hun  ham  jo, 
hvad  hun  havde  faaet  tigget  sammen.  »Det  forslaar  kun  lidt,« 
sagde  han,«  men  nu  har  jeg  faaet  opspurgt  en  god  Tjeneste  til 
dig.  Der  skal  være  Bryllup  oppe  paa  Slottet,  og  de  har  travlt 
m^d  at  brygge  og  bage,  stege  og  brase  til  den  Stads  ^  det  skal 
du  hjælpe  til  med  i  Morgen;  du  faar  fri  Kost  og  tyve  Skilling  i 
Penge.  —  Og  saa  maa  du  se  til,  du  kan  bjærge  lidt  Mad  og 
tage  hjem  med  til  mig.«  —  »Uha!«  sagde  hun,  nej,  stjæle  det 
kunde  hun  da  ikke.  »Ja,  vi  kalder  det  nu  at  bjærge, &  sagde 
Graaben,  »og  naar  jeg  skal  have  dig  at  sørge  for,  saa  maa  du 
ogsaa  hjælpe  til  med,  hvad  der  falder  for.  Naar  du  binder  en 
Krukke  op  under  Skjorterne,  saa  kan  du  nok  faa  set  dit  Snit  til 
at  stikke  lidt  i  den.« 

Næste  Morgen  fulgtes  de  ad  op  til  Slottet.  Graaben  gik 
til  sit  Arbejde,  og  hun  gik  ind  i  Køkkenet;  der  var  nok  at  tage 
Haand  i  med  den  hele  Dag.  Og  hen  ad  Aften  saa'  hun  jo  sit 
Snit,  en  Gang  hun  var  ene  i  Køkkenet,  til  at  faa  sin  Krukke 
fyldt  baade  med  Suppe  og  Boller  og  Kjødmad,  og  saa  lavede 
hun  sig  til  at  gaa.  Men  da  hun  vilde  smutte  ud  af  Døren,  saa 
mødte  hun  Overkokken.  Han  syntes,  hun  saa'  ham  noget 
mistænkelig    ud,    og    han    greb    hende   ved   Armen    og    spurgte, 

hvem  hun  var.  vjeg  er  Graabens  Kone,«  sagde  hun,  >;og  har 
hjulpet  til  her  i  Kokkenet  i  Dag.<  —  ;>Saa!  har  han  ogsaa  en 
Kælling  at  trækkes  med?«  sagde  Kokken,«  han  kan  daarlig  nok 
sorge  for  sig  selv.  Men  du  har  nok  villet  sørge  for  jer  begge 
to,'^  sagde  han,  og  saa  rystede  han  hende,  saa  hun  spildte 
baade  Suppe  og  Boller  og  Kjødmad  langs  hen  ad  Gulvet.  »Ja, 
gjorde  jeg  dig  din  Ret,«  sagde  han  »saa  lod  jeg  dig  smide  i 
Tyvehullet.  Nu  kan  du  gaa  med,  hvad  du  har  faaet.  Men 
understaa  dig  ikke  at  komme  her  tiere  I« 

Saa  kom  hun  grædende  hjem  til  Graaben.  som  var  allerede 
hjemme.  »Naa,  fik  du  saa  bjærget  lidt?«  sagde  han.  »Aa  Gud 
nej!«  sagde  hun,  og  hun  fortalte  da,  hvordan  hun  var  kommen 
afsted.  »Der  har  du  baaret  dig  galt  ad,«  sagde  Graaben,«  men 
det  er  nu  det  samme;  for  jeg  har  en  anden  Tjeneste  til  dig  i 
Morgen.  Saa  kommer  Sypigerne  op  paa  Slottet  og  skal  sy 
Brudestadsen  færdig.  Bruden  er  der  jo  ikke  endnu,  men  hun  er 
af  samme  Størrelse  som  du,  og  nu  skal  Stadsen  prøves  paa  dig. 
Saa  maa  du  se,  du  kan  knibe  lidt  af  Tøjet.  —  I  Fald  vi  en  Gang 
skulde  faa  smaa,  saa  kan  vi  godt  have  det  behov?  Hun  græd 
og  bad  for  sig:  hun  vilde  gjøre  alt  hvad  han  vilde;  men  stjæ^le 
kunde  hun  ikke.  »Aa  Snak!«  sagde  han,  >se  blot,  du  stikker 
lidt  til  dig,  som  jeg  siger!« 

Næste  Dag  kom  hun  da  op  paa  Slottet  og  maatte  passe 
alle  de  fine  Klæder:  der  var  baade  Brudedragt  og  Andendags- 
dragt  og  mange  flere  endnu;  og  der  blev  skaaret,  og  der  blev 
syt  ,  der  var  fuldt  op  baade  af  uldent  og  linnet,  af  Silke  og 
Skarlagen.  Hun  fik  da  ogsaa  Held  til  at  stikke  nogle  Stykker 
Tøj  til  sig,  hun  gjemte  dem  inde  paa  Brystet.  Men  da  hun 
vilde  gaa,  saa  kom  Oversyersken  og  tog  hende  i  Øjesyn:  hun 
syntes,  hun  var  bleven  saa  trivelig;   og   saa   fandt   hun  jo  Tyve- 

kosterne.  Og  hun  skjældte  da  Prinsessen  Huden  fuld,  kaldte 
hende  en  Tyvekvind  og  det  som  værre  var,  og  jog  hende  saa 
ned  ad  Trapperne. 

Den  Dag  kom  Graabens  Kone  da  atter  grædende  hjem  i 
sin  lille  Stue;  og  noget  efter  saa  kom  Graaben.  »Naa!  havde 
du  saa  Held  af  det?«  sagde  han,  ^og  fik  gjemt  lidt  til  vore 
smaa?«  —  »Aa  Gud  nej!'^  klagede  hun,  det  var  jo  gaaet  hende 
værre  i  Dag  end  i  Gaar.  »Ja  du  har  ingen  Greb  paa  det,«  sagde 
Graaben;  »og  det  er  en  daarlig  Hjælp  jeg  har  af  dig.  Men 
nu  er  der  dog  Ordie  til,  at  du  skal  gj øre  Tjeneste  i  Morgen  igjen. 
Saa  skal  jo  Brylluppet  staa;  det  er  jo  Kongens  Søn  af  Danmark, 
som  er  Brudgommen,  véd  du;  og  Bruden  skulde  være  kommen 
fra  Rusland  i  Gaar;  men  hun  er  ikke  kommen  endnu,  og  Bryl- 
luppet kan  ikke  opsættes.  Saa  nu  er  der  Ordre  til,  at  den,  som 
prøvede  Klæderne  i  Dag,  skal  i  dem  i  Morgen  igjen  og  med  til 
Kirke  og  staa  Brud  i  hendes  Sted.«  —  Nej,  sagde  Graabens 
Kone,  det  turde  hun  paa  ingen  Maade;  hun  turde  aldrig  komme 
dér  paa  Slottet  tiere.  Hun  kunde  heller  ikke  vise  sig  enten  for 
Kongens  Søn  af  Danmark  eller  hans  Mænd.  Det  gik  aldeles 
ikke  an.  »Der  er  ingen  Snak  for  den  Ting,«  sagde  Graaben. 
»Naar  Kongens  Søn  befaler,  saa  maa  vi  lystre.« 

Om  Morgenen,  de  vaagne,  saa  siger  Graaben  til  hende: 
»Staa  du  nu  op  og  se  at  komme  afsted!  Jeg  maa  blive  liggende. 
Der  staar  en  svær  Sygdom  i  Kroppen  paa  mig;  jeg  kan  ikke 
løfte  mit  Hoved  fra  Puden.  Gaa  du  nu  bare  og  kom  igjen, 
naar  du  kan  I«  Hun  græd  og  klagede,  at  hun  kunde  da  ikke 
gaa  fra  hjm  nu,  han  var  syg  og  trængte  til  hende.  Men  han 
sagde,  der  var  ingen  Hjælp  for,  hun  maatte  og  skulde  op  paa 
Slottet  og  det  strax.  Saa  kyssede  hun  ham  og  ønskede  ham 
en   god   Bedring;    hun  skulde  komme   igjen,   saa   snart   det   var 


74 

muligt;  og  saa  gik  hun  op  paa  Slottet  med  et  tungt  Hjærte. 
Nu  tænkte  hun  mindst  paa  sig  selv  og  mest  paa  sin  kjære 
Graaben. 

Da  hun  kom  op  paa  Slottet,  saa  blev  hun  ført  i  Badstue, 
og  saa  maatte  hun  skifte  fra  inderst  til  yderst,  og  hun  kom  i 
hele  Brudestadsen,  med  Slør  og  med  Slæb  og  med  Krone.  Og 
saa  kjørte  Kareten  frem,  trukken  af  sex  mælkehvide  Heste  med 
lyserøde  Muler;  Seletøjet  var  af  bare  Guld  og  Skarlagen,  og 
Guldsko  var  der  under  Hovene  paa  dem.  Hun  syntes,  hun 
skulde  kjende  dem  igjen  fra  fordums  Tider.  Hun  kom  ind  i 
Vognen;  dér  sad  Brudgommen  allerede:  det  var  jo  Kongens 
Søn  af  Danmark,  vidste  hun,  som  hun  aldrig  havde  set,  men  som 
hun  havde  hørt  nok  om  —  i  fordums  Tider.  Nu  saa'  hun  ikke 
til  ham,  og  han  saa'  heller  ikke  til  hende;  hun  var  jo  ingen 
Ting  for  ham,  andet  end  en  Dukke,  som  skulde  forestille  Bruden. 

Saa  kjørte  de  afsted  baade  med  Løbere  og  Forridere  og  et 
prægtigt  Følge  til  Vogns  og  til  Hest.  Vejen  gik  forbi  det  lille 
Hus,  hvor  Graaben  bode,  og  da  de  kom  dér  til,  saa  var  der 
stukket  Ild  paa  Huset,  saa  det  stod  i  lys  Lue.  Da  skreg  hun 
op:  »Hold,  hold!  Aa  min  kjære  Graaben!«  —  »Hvad  er  der  i 
Vejen?«  sagde  Prinsen  ganske  vredt. 

»Det  er  min  Mand,«  sagde  hun,  »han  er  syg  og  kan  ikke 
redde  sig  selv,  og  nu  brænder  han  op!  Hold  dog  og  frels 
ham!«  —  »Aa,  blæse  med  Graaben!«  sagde  Prinsen,  »han  klarer 
sig  nok,  —  eller  ogsaa  brænder  han  op.«  Hun  blev  ved  at 
skrige  og  jamre  sig;  men  der  var  ingen,  som  brød  sig  om  det. 
De  for  rask  forbi  det  brændende  Hus  og  hen  til  Kirken,  og 
dér  maatte  hun  op  for  Alteret  og  staa  Brud  i  den  rette  Prin- 
sesses Sted.  Saa  kjørte  de  samme  Vej  tilbage,  og  da  de  kom 
*orbi  Graabens  Hus,  rakte  hun  sig  ud  af  Vinduet  for  at  se;  men 

der   var   ingen  Ting    at   se,    andet   end  en  sort  Brandtomt.     Saa 
rullede  de  videre  op  til  Slottet. 

Men  saa  snart  hun  kom  ud  af  Vogn»n,  saa  rev  hun  Krone 
og  Stads  af  sig  og  kastede  dem  hen  ad  Gulvet.  Nu  vilde  og 
maatte  hun  afsted,  sagde  hun,  for  at  finde  sin  Graaben  eller  dog 
høre,  hvad  der  var  blevet  af  ham.  —  »Vilde  du  saa  gjærne  se 
Graaben,«  sagde  Kongesønnen,  »saa  kan  han  strax  være  her«. 
Saa  gik  han  et  Øjeblik  bort  og  kom  strax  igjen  i  de  gamle  graa 
Klæder,  som  hun  kjendte  saa  godt.  Da  faldt  hun  ham  om 
Halsen  og  kyssede  ham.  Nu  saa'  hun  jo,  at  hendes  Graaben 
var  ingen  anden  end  den  Kongesøn,  som  hun  havde  saa  haanlig 
forsmaaet. 

»Saa  fik  du  dog  Stodderprinsen,«  sagde  han,  og  du  har 
holdt  dit  Ord :  at  før  du  vilde  tage  ham,  vilde  du  baade  spinde 
Skageblaar  og  sælge  Jydepotter  og  gaa  om  at  tigge.«  —  Ja, 
det  havde  hun  nu  prøvet  alt  sammen,  og  nu  var  hun  Hjærtens 
glad  ved  sin  Stodderprins.  Og  hun  blev  først  Prinsesse  og  siden 
Dronning  af  Danmark.  — 

Men  det  er  rigtig  nok  saa  længe  siden,  at  der  er  ingen,  der 
kan  huske,  de  har  set  hende. 


Duestegen. 

Mtd  Tvguimj  af  Otto  Tliomnen. 


er  var  en  Gang  en  Sognefoged,  som 
holdt  saa  meget  af  Duesteg.  I  samme 
Sogn  bode  en  enlig  Herremand :  han 
bad  Sognefogden  komme  hjem  til 
sig  en  Aften,  og  han  tænkte  da  at  traktere  ham  med  hans  Liv- 
ret. Han  havde  sagt  til  Pigen,  at  hun  skulde  tage  to  Duer  og 
stege  dem,  for  Sognefogden  var  buden  til  Gjæst  hos  ham,  og  hun 
maatte  endelig  se  til  at  faa  dem  godt  tillavede.  Pigen  lavede 
til  paa  det  bedste,  og  de  var  helt  færdige;  —  saa  kom  just 
hendes  Kjæreste  i  det  samme,  og  saa  trakterede  hun  ham  med 
Duesteg.  Ret  som  han  havde  spist,  saa  kom  Sognefogden; 
Pigen  tager  imod  ham,  og  han  spørger  hende  da:  »Hvad  mon 
Herremanden  vil  mig?  Han  har  sendt  Bud  og  bedet  mig  komme 
til  sig  i  Aften.«  —  »Det  skal  jeg  saamænd  sige  jer,«  sagde 
Pigen,    »han    vil    ikke   andet   end  skære  begge  Ørene  af  jer.     Se 


til,  I  kommer  afsted!  Jeg  hører  ham  komme. <  Sognefogden  til 
Bens.  ud  ad  Døren  og  ud  af  Gaarden,  alt  hvad  han  kunde. 
I  det  samme  kommer  Herremanden  og  siger  til  Pigen:  »Men 
hv^or  blev  Sognefogden  af?  Jeg  synes,  jeg  saa'  ham.«  —  »Ja, 
han  var  her  ogsaa  lige  nu,«  sagde  Pigen,«  han  tog  begge 
Duerne  og  rendte  med.  Dér  løber  han.«  »Det  var  da  under- 
ligt,« sagde  Herremanden,  han  kunde  dog  ladet  sig  nøje  med 
den  ene.«  Og  der  med  stak  han  i  Rend  efter  Sognefogden. 
»Bil  bi!«  raabte  han  efter  ham,  »jeg  vil  kun  have  den  ene.« 
Men  Sognefogden  blev  ved  -at  løbe  og  gav  sig  kun  Tid  til  at 
svare:  »Ellers  Tak!  men  jeg  vil  nok  beholde  dem  begge  to.« 
Saa  lod  Herremanden  ham  løbe  og  sagde  blot  til  Pigen:  »Det 
var  da  noget  underligt  noget  af  den  Sognefoged«.  —  Men  Pigen 
og  hendes  Kjæreste  de  spiste  saa  den  anden  Due  med. 


Hvem  der  ferst  bliver  vred. 


Med  Tegninger  af  Edvard  Petersen. 


D. 


"er  var  en  Gang  et  Par  Folk,  det  var  kun  Husniandsfolk, 
de  havde  tre  Sønner.  Den  ældste  hed  Per,  den  anden  hed  Povl, 
og  den  yngste  hed  Hans-,  han  gik  for  at  være  saa  meget  en- 
foldig,   saa  han  blev  gjærne  kaldt   for  Tosse-Hans.     Da  Børnene 

voxte  til,  og  Forældrene  ikke  havde  Brug  for  dem  hjemme,  og 
de  var  for  store  til  at  tjene  Naboerne  for  Smaadrenge,  saa 
skulde  de  jo  ud  og  søge  sig  Tjeneste;  og  Per,  som  var  ældst, 
drog  da  først  afsted.  Han  fik  en  Skjorte  og  et  Par  Hoser  og 
en  Bunke  Smørrebrød;  saa  sagde  han  Farvel  og  gav  sig  paa 
Vandring. 

Da  Per  havde  gaaet  et  Par  Mil,  saa  mødte  han  en  Mand, 
som  var  rigtig  godt  kjørende.  Han  holdt  stille  og  spurgte  ham, 
hvor  han  skulde  hen.  Ja,  han  skulde  da  ud  at  søge  sig  en 
Tjeneste.  »Da  er  jeg  lige  ude  for  at  fæste  en  Karl,«  siger 
Manden;  »vil  du  kanske  tjene  mig?«  —  »Hvor  stor  er  Lønnen?« 
siger  Per.  Ja,  Lønnen  var  ged  nok:  det  var  en  Skjæppe  Sølv- 
penge for  et  halvt  Aars  Tjeneste.  »Men  jeg  vil  have  ren  Af- 
tale,« siger  Manden;  »naar  Hanen  galer  om  Morgenen,  skal  du 
op  til  dit  Arbejde,  og  du  skal  gjøre,  hvad  jeg  siger.  Jeg  vil 
gjærne  beholde  mine  Folk  længe;  men  jeg  fæster  dem  fra  først 
af  kun  paa  et  halvt  Aar,  saa  naar  Kukmanden  kommer,  er 
vores  Akkord  ude.  Og  saa  er  der  én  Ting  endnu.  Jeg  er  selv 
glad  og  fornøjet  og  vil  ikke  se  sure  Miner  omkring  mig.  Der- 
for gjør  jeg  den  Aftale  med  mine  Folk,  at  den  af  os,  der  først 
bliver  vred,  ham  skal  der  skæres  en  Rem  af  hans  Bug  og  en 
Rem  af  hans  Bag,  og  der  skal  strøs  Peber  og  Salt  i;  og  er  det 
mig,  der  bliver  først  vred,  saa  faar  Karlen  strax  sin  Løn  og  kan 
gaa,  hvor  han  vil;  men  er  det  min  Karl,  der  gjør  sig  vred,  saa 
maa  han  skruppe  af  med,  hvad  han  har  faaet. 

Det  var  jo  en  løjerlig  Akkord,  og  Per  betænkte  sig  lidt, 
inden  han  slog  til.  Manden  var  ikke  kjøn  at  se  til:  Munden 
gik  op  til  begge  Ørene,  og  aldrig  havde  Per  set  en  Næse  saa 
stor  og  saa  lang;  men  han  saa'  saa  mildt  og  saa  fornøjet  ud  af 
de   smaa  Griseøjne,    at  Per  tænkte,    det   var  vel  kun   hans  Spøg. 

Og  det  var  jo  en  svær  god  Løn.  Saa  sagde  han  jo  Tak!  og 
saa  fæstede  han  sig  til  den  fremmede  Mand.  Han  kom  op  i 
Vognen  til  ham,  og  det  gik  strygende,  til  de  var  hjemme.  Det 
var  da  Sengetid;  Per  kom  i  sit  Kammer  og  sov  den  Nat. 

Klokken  sex  galede  Hanen,  og  Per  kom  strax  i  Klæderne 
og  ud  paa  Loen,  som  Husbond  havde  vist  ham  om  Aftenen,  og 
han  gav  sig  i  Færd  med  at  tærske,  som  der  var  sagt  ham.  Han 
tarsk  i  én  Time,  og  han  tarsk  i  to;  men  der  var  ingen,  der 
kaldte  ham  til  Davre.  Saa  satte  Per  Plej  len  fra  sig  og  gik 
over  i  Stuen;  dér  sad  Hu.sbond  for  Bordenden;  men  Davre  saa' 
han  ikke  noget  til.  Sin  Madmoder  fik  han  da  nu  at  se;  hun 
var  endnu  grimmere  end  Bonden;  hun  skelede  paa  begge  Øjne 
og  havde  to  store  Hugtænder,  der  stod  helt  ud  af  Munden  paa 
hende.  Og  en  hel  Slump  grimme  sorte  Unger,  der  reves  og 
siedes  og  hylede  som  en  Ulykke,  de  var  der  ogsaa.  Det  saa' 
næsten  ud  til,  de  alle  havde  faaet  Davre;  men  der  var  ingen 
sat  frem  til  ham. 

»Er  du  sulten?  Perh  sagde  Bonden,  og  saa  smiskede  han 
og  missede  med  de  smaa  Øjne,  saa  de  blev  helt  borte.  »Ja,« 
sagde  Per;  »vel  er  jeg  sulten;  jeg  fik  ingen  Nadver,  og  nu  har 
jeg  hængt  i  med  at  tærske  i  over  to  Timer.«  —  »Se,  hvad  der 
staar  skrevet  over  Døren!«  sagde  Trolden,  —  for  det  var  jo  en 
Bjærgtrold,  og  intet  rigtigt  Menneske,  Per  var  kommen  til  at 
tjene  hos.  Han  saa'  op  og  læste,  at  der  stod  skrevet:  »Ingen 
Mad  i  Dag;  men  i  Morgen.«  Per  blev  jo  lang  i  Ansigtet. 
»Er  du  vred?  Per!«  spurgte  Trolden.  »Nej,  vist  ikke,«  sagde 
Per,  og  han  luskede  af  som  en  vaad  Hund  ud  paa  Loen  igjen. 
Han  havde  da  heldigvis  endnu  et  Stykke  Smørrebrød  i  Lommen 
hjemme  fra;  det  kom  nu  godt  til  Nytte.  »For  en  Dags  Slcyld 
kan  man  vel  nok  finde  sig  i  det  Indfald,«  tænkte  han.     »Husbond 


vil  nok  sætte  mig  paa  Prøve.  Men  i  Morgen,  stod  der  over 
Døren.«  Saa  tarsk  han  videre  den  Dag,  til  det  blev  Aften,  og 
han  gik  sulten  til  Sengs. 

Næste  Morgen  galede  Hanen  Klokken  fire.  »Des  før  faar 
vi  Davre,«  tænkte  Per,  og  han  op  og  i  Klæderne  og  ud  i  Loen. 
Han  fik  Plejlen  i  Gang-,  men  hvert  Øjeblik  lod  han  den  hvile, 
for  at  høre  efter,  om  der  ingen  var,  som  kaldte.  Og  hvert 
andet  Øjeblik  skulde  han  ogsaa  kige  ud,  om  der  ingen  kom 
efter  ham.  Men  der  kom  ingen.  Da  saa  Klokken  blev  sex, 
satte  Per  Plejlen  fra  sig  og  gik  over  i  Stuen.  Dér  saa'  det  ud 
ligesom  forrige  Morgen:  Davre  saa'  han  ikke  noget  til,  men 
Husbonden  sad  for  Bordenden  og  saa'  saa  mæt  og  saa  glad  ud, 
og  Madmoderen  gik  og  tumlede  med  alle  de  arrige  skrigende 
Unger,  som  dog  heller  ikke  saa'  ud  til  at  have  sultet. 

»Er  du  sulten?  Per!«  sagde  Bonden  og  grinede  over  hele 
Ansigtet.  »Ja,  det  har  jeg  vel  Grund  til,«  sagde  Per,  »jeg  fik 
ingen  Mad  i  Gaar,  og  sled  hele  Dagen,  og  nu  har  jeg  staaet 
paa  Loen  i  to  stive  Timer.  Jeg  kan  nok  være  sulten.«  —  »Se, 
hvad  der  staar  over  Døren  i  Dag!«  sagde  Trolden.  Og  Per  saa' 
jo  strax,  at  der  stod  lige  det  samme  som  i  Gaar:  »Ingen  Mad 
i  Dag;  men  i  Morgen.«  —  »Ja,  nu  er  det  i  Morgen,«  sagde 
Per,«  og  nu  vil  jeg  ikke  længer  finde  mig  i  saadanne  Narre- 
streger. Skal  man  arbejde,  skal  man  ogsaa  have  Føden.«  — 
»Du  er  da  ikke  vred?  Perl«  spurgte  Trolden  lige  saa  mildt.  Jo, 
bandte  Per,  det  var  han;  for  det  var  ingen  Maade  at  behandle 
Folk  paa.  —  »Ja,  saa  kjender  du  jo  Akkorden,«  sagde  Trolden, 
og  i  det  samme  var  han  oppe  af  Bænken;  Kniven  havde  han 
ved  Haanden,  og  Hænder  havde  han  paa  Skaftet,  og  Handelav 
havde  han  ogsaa;  saa  det  var  i  en  Haandevending,  at  Klæderne 
var   trukne    af  Per,    og    en    bred    Rem    var    skaaret   ud    af  hans 

Bug,  og  en  af  hans  Bag,  og  Peber  og  Salt  var  drysset  i  de 
blodige  Saar,  og  han  var  smidt  paa  Porten.  Saa  elendig  og 
pinefuld  som  han  var,  maatte  han  da  nu  se  at  finde  Vejen  hjem. 
Den  var  meget  længere;  end  han  havde  trot.  Der  gik  mange 
Dage,  inden  han  fandt  hjem,  og  han  maatte  da  ligge  syg 
længe  efter. 

Og  det  var  en  daarlig  Trøst,  han  fik  dér  hjemme;  for  alle 
sagde  de,  at  han  havde  naturligvis  baaret  sig  galt  ad  og  været 
studs  imod  Husbonden,  som  blot  vilde  sætte  ham  paa  Prøve. 
Saadan  en  Tjeneste,  hvor  man  kunde  faa  en  Skjæppe  Sølvpenge 
i  Halvaarsløn,  den  var  ikke  til  at  kimse  ad.  Og  Povl  gav  sig 
strax  paa  Vej  og  vilde  se  at  faa  den  ledt  op.  Han  forsynede 
sig  med  en  god  Madpose  og  fulgte  den  Vej,  Per  sidst  kom  fra^ 
og  han  var  da  ogsaa  saa  heldig  at  møde  hans  forrige  Husbond, 
der  kom  kjørende.  Manden  holdt  stille  og  spurgte  Povl  om, 
hvor  han  skulde  hen;  og  da  han  borte,  at  han  var  ude  og  søge 
Tjeneste,  saa  tilbød  han  ham  den  hjemme  hos  sig  og  kom  da 
frem  med  hele  Remsen.  Povl  slog  strax  til  og  kom  hjem  med 
ham.  Han  holdt  ud  i  tre  Dage  og  sled  og  slæbte  for  Bjærg- 
trolden,  uden  at  faa  enten  vaadt  eller  tørt.  Men  da  der  endnu 
den  fjerde  Morgen  stod  den  samme  Spiseseddel  over  Døren,  saa 
tabte  Povl  ogsaa  Taalmodigheden  og  gav  ondt  af  sig;  og  han 
fik  da  selv  samme  Konfekt,  som  Per  havde  faaet,  og  kom  langt 
om  længe  hjem  igjen  i  en  ynkelig  Maade:  med  en  Rem  af  sin 
Bug  og  en  Rem  af  sin  Bag  og  Peber  og  Salt  i  Saarene. 

Nu  gik  da  de  to  gamle  der  hjemme  og  salvede  og  lappede 
paa  deres  to  Sønner  og  bandede  den  ugudelige  Husbond,  som 
havde  handlet  saa  ilde  med  dem.  Imens  gik  Tosse-Hans  omkring 
og  sagde  ingen  Ting.  Men  med  ét  saa  en  Morgen  var  han  strøget 
afsted,    ingen   vidste   hvor  hen.      Selv    vidste  han  nok,   hvor  han 

vilde  hen,  for  han  tog  lige  den  samme  Vej,  som  Per  og  Povl 
før  ham  havde  taget,  og  det  hændte  sig  da  hverken  værre  eller 
bedre,  end  at  hen  ad  Aften  saa  mødte  han  Trolden,  som  kom 
kjørende  hen  ad  Vejen.  Han  holdt  stille  og  spurgte  Hans,  hvor 
han  skulde  hen.  Ja,  han  skulde  da  ud  at  søge  sig  en  Tjeneste. 
»Da  er  jeg  Uge  ude  for  at  fæste  en  Karl,«  siger  Manden;  »vil 
du  kanske  tjene  mig?«  —  »Hvad  er  Lønnen?«  siger  Hans. 
»Jeg  giver  en  Skjæppe  gode  Sølvpenge  i  Halvaarsløn,«  siger 
Manden,  »det  er  en  god  Løn,  véd  jeg;  jeg  vil  gjærne  have,  at 
mine  Folk  altid  skal  være  glade  og  vel  fornøjede,  ligesom  jeg 
selv  er.  Derfor  gjør  jeg  den  Aftale  forud  med  mine  Folk,  at 
hvem  af  os  der  bliver  først  vred,  ham  skal  der  skæres  en  Rem 
af  hans  Bug  og  en  Rem  af  hans  Bag,  og  der  skal  strøs  Peber 
og  Salt  i;  og  dersom  det  skulde  være  mig  der  blev  først  vred, 
saa  faar  Karlen  strax  sin  Løn  og  kan  gaa,  hvor  han  vil;  men 
dersom  det  er  Karlen,  der  gjør  sig  vred,  saa  maa  han  skruppe 
af  med,  hvad  han  har  faaet.«  -  -  »Ja,  vi  kommer  nok  godt  ud 
af  det  sammen,«  siger  Hans.  »Det  tænker  jeg  med,«  sagde 
Trolden,  og  saa  gren  han,  saa  Hans  kunde  se  alle  hans  sorte 
Hugtænder.  »Saa  bliver  du  hos  mig,  til  Kukmanden  kommer,« 
siger  han;  »til  den  Tid  er  vort  Fæstemaal  ude,  hvis  vi  ikke 
forinden  bliver  enige  om  andet.  Og  hver  Morgen,  naar  Hanen 
galer,  maa  du  strax  tage  fat  paa  dit  Arbejde,  og  du  maa  passe 
at  gjøre  alt,  hvad  jeg  siger  dig.«  Det  skulde  han  nok,  sagde 
Hans,  og  han  kom  op  i  Vognen,  og  saa  kjørte  de  hjem  i  Trol- 
dens Gaard.  Nadver  var  der  ingen  Tale  om;  Hans  fik  det 
samme  Kammer  anvist,  som  hans  to  Brødre  havde  haft,  og  dér 
sov  han  sødelig  den  Nat. 

Om  'Morgenen   Klokken   sex    galede    Hanen,    og   Hans   stod 
strax   op    og    gik   paa   Loen,    som    det   var   sagt   ham.      Da   det 

havde  varet  en  Time,  uden  at  nogen  kaldte  ham  ind  til  Davre, 
saa  gik  Hans  over  i  Stuen,  og  dér  fandt  han  hele  den  kjønne 
Familie;  Trolden  sad  for  Bordenden,  Kællingen  sad  i  Skorstenen, 
og  alle  Ungerne  reves  og  sloges  ude  paa  Gulvet.«  God  Morgen!« 
sagde  Hans,  »det  er  nok  Davretid. <^  —  »Den  stod  der  ikke 
noget  om  i  Akkorden,«  sagde  Trolden,«  men  hvad  staar  der 
over  Døren  i  Dag?«  Hans  var  ikke  meget  flink  til  at  læse,  men 
han  fik  det  da  stavet  og  lagt  sammen,  at  der  stod:  »Ingen 
Mad  i  Dag^  men  i  Morgen.«  —  »Der  er  længe  til  i  Morgen,« 
sagde  Hans;  »den  Tid  den  Sorg.«  —  »Du  kan  jo  holde  dig  til 
Rugen,«  sagde  Trolden,  og  saa  grinede  han.  De  var  just  ved 
at  tærske  Rug  den  Gang.  Hans  gik  da  ud  paa  Loen  igjen,  og 
han  tarsk,  og  han  rensede,  og  ved  Middagstid  fyldte  han  en 
Tønde  Rug  i  en  Sæk  og  bar  den  hen  til  en  Kromand  dér  i 
Nærheden.  »Min  Husbond  og  jeg  har  det  saadan  med  hinanden,« 
sagde  Hans,  »at  jeg  faar  ingen  Føde  hjemme;  jeg  skal  holde 
mig  til  Kornet,  har  Husbond  sagt.  Nu  kan  du  vel  koste  mig 
for  den  Tønde  Rug.«  Ja,  det  var  Kromanden  meget  villig  til, 
og  Hans  fik  et  rigtig  godt  Maaltid,  og  han  fik  baade  sin  Mad- 
pose og  sin  Legel  godt  fyldte.  Saa  gik  han  hjem  igjen  og 
tarsk  videre.  Saadan  gik  den  første  Dag,  og  den  anden  og  den 
tredje  gik  lige  saadan.  Der  stod  altid  det  samme  over  Døren, 
men  Hans  var  lige  glad  og  fornøjet,  og  der  var  ikke  en  sur 
Mine  at  se  paa  ham.  Hver  Morgen  spurgte  Trolden:  du  er  da 
ikke  vred?  Hans!«  Og  Hans  svarede:  »Nej,  Husbond!  hvad 
skulde  jeg  være  vred  for?  Jeg  har  det  jo  saa  meget  godt.« 
Det  kunde  Trolden  ikke  blive  klog  paa. 

^  Saa  den  fjerde  Morgen  kommer  Hans  ind,  og  Trolden  viser 
ham  igjen,  hvad  der  staar  over  Døren.  Det  er  lige  det  selv 
samme  som  de  andre  Dage.     Men  Hans  er  lige  gfad  og  vil  gaa 

til  sit  Arbejde.  »Er  du  ikke  sulten?  Hansi«  siger  saa  Trolden. 
»Nej,  det  kan  jeg  ikke  sige,«  svarede  Hans.  »Har  du  nu  ingen 
Ting  faaet  i  de  tre  Dage?«  spør  Trolden.  »Jo,«  siger  Hans, 
»jeg  har  ikke  manglet  nogen  Ting.  »Jeg  har  holdt  mig  til 
Kornet,  saadan  som  Husbond  sagde.  Der  er  en  Mand  i  Byen, 
som  har  givet  mig  baade  01  og  Mad  for  en  Tønde  Korn  om  Dagen. « 
—  »Hvad  for  noget!«  skreg  Trolden.  »Ja  I  er  vel  ikke  vred  for 
det?  Husbond!«  siger  saa  Hans.  »Næ — æ!  Næ,  vist  ikke!«  siger 
Trolden;  »men  nu  er  det  bedst,  du  kommer  til  noget  andet 
Arbejde.  —  Vi  skulde  ogsaa  have  tilpløjet.  Læs  du  nu  Ploven 
paa  og  kjør  ud!  Du  kan  bare  følge  min  Hund,  han  kjender 
Vejen;  og  hvor  han  lægger  sig,  dér  begynder  du  at  pløje;  og 
saa  bliver  du  ved  med  det,  til  Hunden  gaar  hjem;  saa  følger 
du  efter.  Det  er  meget  nemt.«  —  »Ja  vel!  Husbond!«  sagde 
Hans,  og  saa  kom  han  til  Kjørende,  og  Hunden  løb  foran  ud  i 
Marken;  og  hvor  den  lagde  sig,  dér  begyndte  Hans  at  pløje. 
Saadan  gik  Formiddagen,  og  det  blev  Middag;  men  Hunden 
blev  liggende;  det  saa'  ud  til,  at  den  vilde  blive,  hvor  den  var, 
lige  til  Aften.  Saa  tog  Hans  sin  Pisk  og  smurte  paa  Hunden, 
og  den  til  Bens  hjem  ad  Gaarden  til.  Hans  snittede  i  en  Fart 
Hammelrebene  over,  sprang  op  paa  en  af  Hestene  og  red  efter 
Hunden  med  Plovhestene,  alt  det  Remmer  og  Tøj  kunde  holde. 
Da  de  kom  nær  til  Troldens  Gaard,  saa  skød  Hunden  Gjenvej 
og  sprang  over  Havegærdet.  Hans  satte  lige  lukt  bag  efter  den, 
saa  Bæsterne  styrtede,  det  ene  af  dem  brækkede  et  Ben,  det 
andet  rendte  sig  en  Staver  i  Livet,  saa  de  blev  liggende  dér 
med  det  samme.  Trolden  kom  ud  og  saa'  dette  her.  »Ja,  jeg 
gjorde  som  Husbond  sagde,«  siger  Hans,  »jeg  fulgte  efter  Hunden. 
Husbond  er  vel  ikke  vred  for  det?«  —  »Aa  nej  vist  ikke!«  siger 
Trolden,    »kom   nu   ind  og  faa  dig  noget  at  leve  af!«      Han  be- 

gyndte   at   blive   bange  for  den  Karl,  som  gjorde  alt,    hvad   han 
sagde,  og  var  altid  lige  glad. 

Saa   fik  Hans    baade  Middagsmad   og  Nadver   den  Dag,   og 


næste  Morgen  stod  der  ikke  noget  over  Døren,  men  han  fik  sin 
Davre  i  god  Tid,  og  han  fik  sin  Madkasse  fyldt,  for  i  Dag 
skulde  han  ikke  ud  at  pløje;  men  han  skulde  vogte  Troldens 
Svin-,   det   var  et  halvt   Hundrede   Stykker,    dejUge  store,    fede 

Svin  var  det.  »Lad  dem  bare  gaa,  hvor  de  vilU  sagde  Trolden, 
»om  de  saa  vil  rode  sig  helt  gjennem  Jorden.«  —  »Ja  vel,  Hus- 
bond!« sagde  Hans,  og  han  drev  ud  med  Svinene  Da  han  var 
kommen  et  Stykke  bort  fra  Gaarden,  saa  mødte  han  et  Par 
Slagtere,  der  var  ude  paa  Opkjøb.  De  syntes  godt  om  disse 
fede  Svin  og  spurgte,  om  de  ikke  var  at  faa  til  Kjøbs.  »Jo  saa 
Mænd  er  de  saa,«  sagde  Hans,  »jeg  var  just  paa  Vej  med  dem 
og  skulde  have  dem  solgt.  I  kan  faa  dem  alle,  undtagen  den 
ene  gamle  So;  hende  skal  Præsten  have.«  De  blev  snart  enige 
om  Prisen.  Hans  fik,  hvad  Penge  de  vilde  give  ham  for  Svinene, 
og  saa  drev  de  af  med  dem  alle,  undtagen  den  ene  gamle  So: 
den  beholdt  Hans,  og  da  han  kom  til  en  stor  Tørvemose,  saa 
slog  han  Soen  ihjel  og  puttede  den  paa  Hovedet  ned  i  Tørven, 
saa  kun  lige  Halen  stak  op,  og  den  skar  han  halvt  over  lige 
inde  ved  Kroppen. 

Da  det  var  bestilt,  saa  tog  Hans  sin  Madkasse  og  gik  til- 
bage til  Troldegaarden.  »Men  hvor  er  Svinene?«  spurgte  Trolden. 
»De  er  gaaet  lige  ned  i  Jorden,  Husbond!«  sagde  Hans,  »saa 
nær  som  den  gamle  So,  hende  fik  jeg  dog  stoppet  saa  vidt,  at 
hun  staar  med  Halen  over  Jorden.  Alle  de  andre  er  langt 
for  ude  «  Trolden  for  afsted  ud  med  Hans  til  Tørvemosen  og 
tog  et  Tag  i  Halen  paa  den  gamle  So,  saa  Halen  gik  af,  og 
Trolden  gik  baglængs  i  Tørvemosen.  Han  kom  dog  snart  paa 
Benene  og  sprang  omkring  og  ledte  efter  alle  sine  Svin;  men 
de  var  jo  langt  for  ude,  som  Hans  sagde.  —  »Husbond  er  da 
ikke  vred  for  det  Uheld?«  spurgte  Hans.  Og  Trolden  maatte 
jo  sige  nej,  vist  var  han  ikke.  Der  var  jo  ikke  noget  at  være 
vred  for.    Men  han  var  svært  kjed  ad  det  alligevel. 

Nu  gik  der  nogen  Tid,  Hans  gik  og  havde  gode  Dage, 
Trolden   turde   ikke   ret  tro  ham   til   nogen  Ting,    han   gav   ham 

hans  Føde  og  sagde,  han  skulde  bare  muge  under  stort  og  smaat. 
»Hvad  er  det?«    sagde  Hans.      »Det   er  jo  Kør  og  Faar/(    sagde 


Trolden.      »Naa  saa!«    sagde  Hans,  og  han  mugede,  og  der  var 
ikke  noget  at  sige  paa  ham. 

Saa   var   det  en  Dag,   Trolden  og  hans  Kone  de  var  budne 
til  Bryllup  hos  en  anden  Troldefamilie,    der  bode  et  Stykke  Vej 

borte.  Saa  om  Morgenen  siger  Trolden  til  Hans:  »Nu  trækker 
du  Stadsvognen  frem  og  smører  den  godt  alle  Vegne.«  —  »Det 
skal  jeg,«  siger  Hans;  og  han  faar  Tjærekanden  fat,  og  han 
smører,  og  saa  gaar  han  ind  og  melder  Trolden:  »Nu  er  den 
smurt  alle  Vegne,  Husbond,  baade  ude  og  inde  og  mest  dér,  hvor 
vor  Fa'r  skal  sidde.«  —  »Er  du  gal?«  skriger  Trolden,  og  da 
var  han  nær  bleven  vred;  men  han  tog  sig  dog  i  det  og  sagde, 
at  det  var  ikke  Meningen:  Vognen  skulde  kun  smøres  i  Hjul- 
navene. Nu  maatte  Hans  gnide  den  godt  af  igjen  alle  andre 
Steder.  »Naa  saadanl«  sagde  Hans,  »men  det  sagde  Husbond 
ikke  før.«  De  kom  da  paa  Vognen  og  afsted.  Trolden  og  Trold- 
kællingen, og  Hans  kjørte  for  dem.  Saa  paa  Vejen  siger  Trolden 
Hans  Besked  om,  hvad  han  har  at  passe  den  Dag.  »Du  kan 
nu  tage  og  fylde  den  gamle  Brønd,«  siger  han,  der  kunde  ellers 
nogen  af  Børnene  gaa  hen  og  falde  i  den.«  —  »Det  skal  jeg,« 
sagde  Hans.  »Og  lad  mig  se,  du  er  god  ved  Smaafolkenel« 
(Saadan  kaldte  han  nu  sine  Troldunger).  »Ja  vel,  Husbond!« 
sagde  Hans.  »Og  den  lille  maa  du  holde  godt  tør,  og  du  maa 
gjøre  ham  ren  baade  udvendig  og  indvendig.«  —  »Det  skal  jeg 
nok,«  sagde  Hans.  Vejen,  de  kjørte  ad,  var  kun  i  daarlig  Stand, 
der  var  saa  mange  Stød  og  Huller  i  den,  som  de  nu  fik  at  føle. 
»Og  saa  denne  Vej,  Hans;  den  maa  du  gjøre  noget  ved  til  i 
Aften,  vi  skal  hjem,«  siger  Trolden,  »og  fylde  alle  Hullerne  med 
stort  og  smaat. «  —  »Det  skal  jeg  nok.  Husbond!«  sagde  Hans. 
»Og  saa  kommer  du  og  henter  os  ved  Aftenstid,«  siger  Trolden; 
»du  skal  ikke  gjøre  videre  Ophævelser  i  Selskabet,  men  bare 
komme  ind  i  Gildestuen  og  kaste  et  Par  gode  Øjne  til  mig;  saa 
véd  jeg,  du  er  der.«  —  »Ja  vel,  Husbond!«  sagde  Hans.  »Og 
saa  maa  du  sørge  for,  der  er  Lys  og  Ild  paa  Gaarden,  naar  vi 
kommer  hjem,  saa  vi  kan  se  at  kjøre   ind,    og    saa   vi   kan   have 

noget  at  varme  os  paa  der  lijemme,«  siger  Trolden.  »Det  skal 
ske,  Husbond!«  sagde  Pians.  Og  saa  var  de  ved  Gildesgaarden, 
Trolden  og  Troldkællingen  kom  af  Vognen  og  Hans  skyndte  sig 
tilbage.  Der  var  jo  saa  meget ,  han  skulde  have  udrettet  i 
den  Dag. 

Han  huskede  forst  paa,  at  han  skulde  være  god  ved  Smaa- 
folkene,  og  derfor  tilsagde  han  alle  de  Husmandsfolk,  han  kom 
forbi,  at  de  skulde  møde  paa  Troldegaarden  ved  Middagstid  med 
Reb  og  med  Sække.  Og  da  de  saa  kom,  lukkede  Hans  alle 
Loer  og  Lader  op  og  sagde,  at  de  skulde  kuns  frit  tage  dér  ud 
af,  hvad  de  vilde.  Saadan  havde  Husbond  befalet.  Og  de  lod 
dem  det  ikke  sige  to  Gange,  saa  det  svandt  jo  godt  baade  med 
Korn  og  med  Sæd.  Saa  skulde  han  jo  fylde  den  gamle  Brønd; 
men  Trolden  havde  ikke  talt  om,  hvad  han  skulde  fylde  den 
med.  Da  han  derfor  havde  kastet  nogle  Skovlfulde  Jord  i  den, 
men  det  forslog  ikke  noget,  saa  gik  han  ind  i  Huset  og  tog  for 
Haanden  alt,  hvad  han  fik  fat  paa:  baade  Borde  og  Bænke  og 
Dyner  og  Senge  og  Skabe  og  Dragkister,  og  det  kom  ned  i 
Brønden  alt  sammen.  Saa  hev  han  Stene  og  Jord  oven  paa,  og 
saadan  fik  han  den  fyldt,  saa  det  var  en  Lyst  at  se  paa.  —  Saa 
var  der  den  lille  Troldunge,  der  skulde  gjøres  ren  baade  udvendig 
og  indvendig  og  siden  holdes  godt  tør.  Hans  fik  ham  ud  ved 
Brøndtruget  og  skurede  ham  ordentlig  udvendig  med  en  Kar- 
skrubbe; derpaa  skar  han  ham  op  og  gjorde  ham  helt  ren  ind- 
vendig ogsaa;  og  saa  hængte  han  det,  der  var  tilbage  af  Ungen 
op  i  Skorstenen  til  Tørre.  —  Nu  var  det  alt  jo  godt  bestilt. 
Saa  skulde  han  jo  fylde  Vejhullerne  med  stort  og  smaat.  Det 
vidste  han  jo,  hvad  var.  Saa  tog  han  en  Kniv  og  en  Øxe,  og 
saa  gik  han  ind  i  Faarehuset  og  skar  Halsen  over  paa  alle 
Faarene,  og  ind  i  Kostalden  og  slog  alle  Kørene  for  Panden,  og 

saa  læssede  han  dem  paa  Vognen,  til  at  fylde  Vejhullerne  med, 
efterhaanden  som  han  kom  frem.  Men  han  skulde  jo  have  nogle 
gode  Øjne,  at  kaste  til  Husbond.  Han  var  ikke  rigtig  vis  paa, 
hvilke  der  var  de  bedste:  enten  Koojnene  eller  Faareøjnene, 
derfor  fyldte  han  sine  Lommer  med  nogle  af  hver  Slags.  Saa 
sørgede  han  ogsaa  for,  at  der  kunde  være  Lys  og  Ild  paa 
Gaarden,  til  de  kom  hjem,  og  saa  kjørte  han  da  afsted,  for  at 
hente  Folkene. 

Der  var  en  stor  Forsamling  ved  det  Troldebryllup.  Der 
var  Trolde  med  Hale  og  Trolde  uden  Hale,  der  var  dem,  der 
havde  to  Haler,  det  var  de  allerfornemste,  og  ved  saadan  en 
højtidelig  Lejlighed  saa  bar  de  Halerne  uden  paa  Klæderne. 
Det  varede  noget,  inden  Hans  kunde  faa  Øje  paa  sin  Husbond 
i  al  denne  Myller,  men  saa  sendte  han  ham  ogsaa  strax  et  Par 
gode  Øjne  lige  i  Hovedet.  Trolden  vidste  ikke,  hvad  det  betød, 
eller  hvor  de  kom  fra,  saa  Hans  maatte  blive  ved  at  kyle  den 
ene  Nævfuld  Øjne  paa  ham  efter  den  anden,  inden  han  fik  Øje 
paa  ham.  De  Øjne  gav  ellers  en  slem  Forstyrelse  i  Laget,  for 
der  blev  jo  danset,  og  hvor  de  Øjne  faldt  for  Fødderne  af  dem, 
dér  gled  de  ud  Par  efter  Par  og  faldt  oven  paa  hinanden,  saa 
det  var  næsten  ikke  til  at  faa  dem  redet  ud  fra  hverandre  igjen. 
Omsider  saa'  Trolden  da  Hans,  og  saa  kom  han  ud,  og  Kællingen 
med,  og  de  kom  paa  Vognen,  og  saa  kjørte  de.  »Men  hvad 
var  det  for  noget,  du  kastede  med?  Hans!«  sagde  Trolden,  »det 
saa'  mig  ud  som  Koøjne  og  Faareøjne.«  —  »Det  var  det  ogsaa. 
Husbond!«  sagde  Hans,  »jeg  gjorde  jo,  som  Husbond  havde 
sagt,  og  kastede  nogle  gode  Øjne  til  jer,  og  jeg  tog  af  de 
bedste,  jeg  vidste.«  —  »Hvor  har  du  faaet  de  Øjne  fra?«  raabte 
Trolden.  »Dem  har  jeg  taget  af  Kreturet,«  sagde  Hans,  »hvor 
skulde  jeg  ellers  faa  dem?  —  Men  Husbond  er  da  vel  ikke  vred 

for  det?«  —  »Aa  Sludder!«  sagde  Trolden,  »hvad  skulde  jeg 
være  vred  for!« 

Saa  kjørte  de  videre,  til  de  kom  til  Hullerne  og  Slagene  i 
Vejen.  Blødt  var  det  at  kjøre  paa,  men  det  var  endda  værre 
hjem  end  ud,  og  de  var  lige  ved  at  vælte.  »Men  hvad  er  det, 
du  har  gjort  ved  Vejen?  Hans!«  siger  Trolden.  »Jeg  har  fyldt 
alle  Hullerne,  saadan  som  Husbond  sagde,«  svarede  Hans.  »Det 
er  jo  det  bare  Kjødmad,  vi  kjører  i,«  siger  Trolden.  »Ja,  vel  er 
det  saa,«  siger  Hans,  »jeg  tog  jo  baade  stort  og  smaat,  saadan 
som  Husbond  havde  sagt.  Jeg  syntes  nok,  det  var  Synd  for 
Kreturet;  men  jeg  maatte  jo  gjøre  det.  Det  er  Husbond  da  vel 
ikke  vred  for?«  —  »Vred?«  sagde  Trolden,  »jeg  tror  du  er  gal; 
hvad  skulde  jeg  være  vred  for?«  —  »Nej,  det  véd  jeg  heller 
ikke,«   sagde  Hans,  og  saa  kjørte  de  videre. 

Da  de  kom  nærmere  til  Gaarden,  saa'  de  først  et  rødt  Skin 
paa  Himmelen,  som  om  Solen  stod  op,  men  snart  saa'  de  den 
klare  Lue  staa  op  i  Sky.  »Men  hvad  er  det?«  raabte  Trolden, 
»Gaarden  brænder  jo!«  —  »Ja,«  sagde  Hans,  »Husbond  vilde  jo 
have,  der  skulde  være  Lys  og  Ild  paa  Gaarden,  naar  I  kom 
hjem,  saa  vi  kunde  se  at  kjøre  ind  og  have  noget  at  varme  os 
paa  der  hjemme.  Saa  lagde  jeg  Ild  i  den  vestre  Længe,  inden 
jeg  kjørte  hjemme  fra.  —  Det  er  Husbond  da  vel  ikke  vred 
for?«  —  »Sludder  med  vred!«  skreg  Trolden,  »kjør  til  for 
Satan!     Du  forstaar  ogsaa  alting  galt  i  Dag.« 

Da  de  kom  til  Gaarden,  var  der  jo  baade  Lys  og  Varme, 
og  den  vestre  Længe  brændte  helt  ned;  men  det  var  stille  Vejr, 
saa  der  slog  ikke  Ild  i  de  andre  Længer.  Trolden  kom  da  ind 
i  Stuen.  »Men  hvordan  er  det,  her  ser  ud!«  raabte  han.  »Hvor 
er  alt  Bohavet  henne?  Hvem  har  flyttet  det  ud?«  —  »Det  har 
jeg  fyldt  i  Brønden,«   sagde  Hans;    »Husbond  sagde  ikke,  hvad 

den  skulde  fyldes  med',  saa  tog  jeg,  hvad  der  var  næst  for 
Haanden.  Det  er  Husbond  da  vel  ikke  vred  for?«  —  »Næ! 
Næ!  Næl  Jeg  er  ikke  vred,«  sagde  Trolden;  »men  du  kunde 
da  vide,  at  du  skulde  fylde  Brønden  med  Sand  og  Jord  og 
Grus.«  —   »Ja,  det  talte  Husbond   ikke  noget  om,«   sagde  Hans. 

Saa  kom  Troldungerne  farende,  hylende  og  tudende;  de 
havde  gjemt  sig  i  et  Hus  uden  for  Gaarden;  de  var  nok  blevet 
bange  for  Hans,  da  han  gjorde  den  lille  Broder  ren.  »Men 
hvor  er  lille  Satan?«  sagde  Troldkælling  (det  var  nu  det  Kjæle- 
navn,  de  havde  til  den  mindste).  »Ham  har  jég  hængt  op  i 
Skorstenen,«  sagde  Hans,  »at  han  kunde  holde  sig  godt  tør. 
Og  jég  har  ellers  gjort  ham  godt  ren  baade  udvendig  og  ind- 
vendig ogsaa,  lige  som  Husbond  sagde,  jeg  skulde.«  Kællingen 
for  da  ud  i  Skorstenen,  og  Manden  bag  efter,  og  dér  blev  da 
en  Jammer  over  al  Maade,  da  de  saa',  hvordan  der  var  handlet 
med  deres  lille  Satan.  »Husbond  er  da  vel  ikke  vred  for  det, 
hvis  jeg  skulde  have  taget  fejl?«  sagde  Hans,  »jeg  gjorde  jo, 
hvad  der  var  mig  sagt.«  —  »Nej,  vist  er  jeg  ikke  vred,«  sagde 
Trolden;  »men  du  er  rigtig  nok  meget  enfoldig.  Nu  har  jeg 
heller  ikke  mere  at  give  dig  at  bestille:  Kretur  er  her  ikke 
noget  af,  og  her  er  hverken  Korn  at  tærske  eller  Sæd  at  saa. 
Du  kan  derfor  gjærne  rejse  strax,  og  din  Løn  kan  du  faa  med 
det  samme.«  Men  det  vilde  Hans  ikke.  »Nej!«  sagde  han,  »jeg 
har  det  saa  godt  her,  saa  jeg  vil  ikke  skifte  i  Utide:  ikke  før 
Kukmanden  kommer,  som  Husbond  og  jeg  var  enige  om  fra 
først  af.«  —  »Ja,  gaa  nu  hen  og  læg  dig!  Hans!«  sagde  Trolden. 
»God  rolig  Nat,  Husbond !  sagde  Hans,  og  saa  gik  han  paa  sit 
Kammer. 

Men  da  Trolden  blev  ene  med  sin  Kone,  saa  brød  det  løs: 
»Hvad  skal  jeg  dog  gjøre  med  det  fortvivlede  Skarn!     Han  har 

nu  snart  skilt  mig  ved  alt,  hvad  jeg  ejer  og  har.  Aa,  hvor  jeg 
skulde  give  ham,  naar  jeg  kunde  faa  Held  til  det!  Men  jeg 
hænger  fast  i  mine  egne  Ord,  og  han  hænger  sig  i  dem,  saa  det 
svier  mig  til  Marv  og  Ben.«  —  »Jeg  tror  dog,  jeg  véd  Raad,« 
siger  Kællingen,  »til,  hvordan  vi  skal  blive  af  med  ham.  Han 
skal  jo  rejse,  naar  Kukmanden  kommer.  Det  er  der  jo  endnu 
længe  til.  Men  nu  .skal  vi  narre  ham.  Du  skal  tjære  mig  helt 
over,  og  saa  vælter  jeg  mig  i  Fjer,  og  saa  hjælper  du  mig  op  i 
vor  store  Abild;  dér  skal  jeg  sidde  og  kukke,  saa  han  tror,  det 
er  Kukmanden,  der  er  kommen.*  —  »Ja,  du  er  en  klog  Kone,« 
sagde  Trolden,  »det  skal  vi  gjøre.«  Saa  sov  de  paa  det  den  Nat. 
Næste  Morgen,  som  Hans  sad  med  Trolden  ved  Davre- 
bordet —  Konen  var  ikke  inde  — ,  saa  begynder  det  ude  i 
Abildgaarden:  Kukkuk!  Kukkuk!«  Hører  du?«  siger  Trolden, 
»dér  har  vi  Kukmanden.«  —  »Det  maa  jeg  se,«  siger  Hans  og 
springer  op,  ->jeg  maa  altid  ud  og  se  den  første  Gjøg  hver 
Sommer.«  Og  han  ud  i  Abildgaarden,  og  en  stor  .skarp  Flinte- 
sten har  han  faaet  fat  paa,  og  den  driver  han  op  i  Panden  paa 
Kællingen,  der  sidder  og  kukker,  saa  hun  dratter  ned  af  Træet 
og  brækker  sin  Hals.  »Kom  og  se!  Husbond!«  raaber  Hans, 
»det  var  da  en  løjerlig  Gjøg,  den.«  Saa  kom  Trolden  farende 
ud  og  saa'  sin  Kone  ligge  død  under  Abilden.  Og  han  til  at 
bande  og  gale,  saa  Gnisterne  føg  af  hans  Øjne.  »I  er  da  vel 
ikke  vred?  Husbond!«  sagde  Hans.  Men  nu  kunde  Trolden  ikke 
.styre  sig  længer.  »Din  Helvedes  Brand!«  skreg  han,  »jeg  er  saa 
vred  og  saa  gal,  saa  jeg  kunde  fare  og  flyve  i  Flint.  Du  har 
ødt  mine  Heste,  du  har  ødt  mine  Svin,  mine  Kør,  mine  Faar; 
du  har  ødt  mit  Bo  og  halv  brændt  min  Gaard,  du  har  myrdet 
mit  Barn  og  min  Kone  med.  Hu,  hu,  hu!«  Og  han  rystede 
og  skjælvede,  saa  arrig  var  han. 

>Ja,  saa  maa  det  jo  gaa  efter  Akkorden,«  sagde  Hans,  og 
han  fik  Kniven  frem  og  skar  en  bred  Rem  af  Troldens  Bug  og 
en  bred  Rem  af  hans  Bag  og  strøde  Peber  og  Salt  i,  og  nu  gik 
han  ind  og  tog  den  Skjæppe  Sølvpenge,  han  havde  til  gode, 
og  saa  skyndte  han  sig  hjem  til  sin  Fader  og  sin  Moder  og 
sine  to  Brødre,  og  de  blev  rige  Folk  alle  sammen  og  hørte 
aldrig  mere  til  Trolden  i  deres  Dage. 


ce 


Gamle  Mette. 

Med  Tegning  af  Carl  Thomsen. 


O  Mænd  gik  en  Aften  fra  Gilde;  saa  kom 
de  forbi  en  Kirkegaard.  Saa  saa'  de 
noget  hvidt  røre  sig  der  inde.  De  tog  Benene  med  sig  og  kom 
hjem  i  en  Fart  og  krøb  ned  under  Dynerne.  Da  de  havde  faaet 
udsovet  næste  Dag,  gik  de  sammen  op  til  Degnen  og  sagde  ham, 
at  de  havde  set  et  stort  hvidt  Spøgelse  oppe  paa  Kirkegaarden. 
»Det  skal  I  aldrig  kære  jer  om,«,  sagde  Degnen",  »det  gjør  ingen 
Fortræd;  det  er  ikke  andet  end  gamle  Mette,  der  gaar  igjen. 
Hun  maa  nu  gaa  saadan,  fordi  hun  aldrig  vilde  ofre  noget 
klækkelig,  mens  hun  levede.«. 

De  to  Mænd  gik  hjem  med  den  Besked,  og  de  skrev  sig 
den  bag  Øret,  og  de  fortalte  den  videre.  Og  det  hjalp  godt 
paa  Degnens  Offer.  —  Han  havde  for  Resten  selv  haft  en  hvid 
Ged  tøjret  paa  Kirkegaarden ;  men  den  skilte  han  sig  ved  strax 
efter,  for  at  Mette  ikke  skulde  gjøre  den  Fortræd,  eller  kanske 
for  at  den  ikke  skulde  gjøre  Mette  Fortræd.  — 


Skrædderne  paa  Bordet. 

Med  Tegning  af  Erik  Henningsen. 

n  Gang  var  der  tolv  Skræd- 
dere, som  sad  paa  en  Bænk 
og  syde  Saa  kom  der  en  So 
ind  ad  Døren  og  aad  de 
elleve.  Men  den  tolvte  sprang 
op  paa  Bordet,  dér  kunde  Soen  ikke  naa  ham.  Siden 
den  Tid  har  Skrædderne  siddet  paa  Bordet  med  deres 
Arbejde. 


Den  halte  Skrædder. 


Med  Tegning  af  Erik  Henningsen. 


D, 


'er  var  en  Gang  en  krøbbel  (vanfør)  Skrædder,  som  gik 
om  at  sy,  som  det  bruges  ude  paa  Landet.  Saa  kom  han  ogsaa 
til  en  Præstegaard,  hvor  han  skulde  arbejde  i  nogle  Dage.  Men 
dér  blev  han  syg  og  døde.  Det  var  midt  om  Vinteren,  og 
Præsten  var  kuldskær  og  ikke  meget  for  at  gaa  ud  i  de  Dage. 
Saa  siger  hans  Avlskarl  til  ham:  »Naar  Far  vil  laane  mig  sin 
Kjole  og  Krave,   saa  kan  jeg   godt  kaste  Muld  paa  den  krøble 

Skrædder.«  Det  gik  Præsten  ind  paa;  Karlen  kom  i  Kjolen  og 
ud  til  Graven.  Ved  den  første  Skovlfuld  Jord  sagde  han:  »Af 
Jord  est  du  kommen;«  ved  den  anden  sagde  han:  »Til  Jord 
skal  du  blive;«  og  ved  den  tredje:  >Af  Jorden  skal  du  igjen 
opstaa,  —  men  tre  Dage  før  alle  de  andre.« 

Da  Karlen  kommer  hjem,  siger  Præsten:  -Det  var  galt, 
Per,  at  jeg  glemte  at  lade  dig  vide,  hvad  du  skulde  sige  over 
Graven.«  »Det  skal  Far  aldrig  fortryde  paa,«  sagde  Karlen, 
»jeg  har  tit  været  med  og  hørt  det,  saa  jeg  kunde  det  godt 
nok.«  —  »Ja,  hvad  sagde  du  da?«  spurgte  Præsten.  Karlen  gav 
ham  fuld  Besked  derom.  »Ja,«  sagde  Præsten,«  det  første  var 
godt  nok,  og  det  andet  ogsaa;  men  det  tredje  var  jo  galt.  Det 
kan  blive  mig  en  dyr  Spas.«  —  »Nej,«  siger  Per,  »det  var  ret 
nok;  for  paa  Dommedag  bliver  der  jo  en  saadan  Renden  af  Folk, 
der  vil  til  Himmerig,  saa  om  den  krøble  Skrædder  skal  komme 
tids  nok,  maa  han  da  have  de  tre  Dages  Forspring.« 


Ligtalen. 


Med  Tegning  af  Carl  TJioinsen. 


.Cn 


er  var  en  Gang  en  rig  Gaardmand,  som  havde 
et  meget  slemt  Ord  paa  sig.  Man  sagde,  at  han  havde  gjort 
meget  ondt  og  aldrig  noget  godt  i  alle  sine  Dage,  og  han  var 
ikke  kommen  til  sin  Rigdom  paa  en  ærlig  Maade. 

Saa  døde  han.  Nu  var  hans  Enke  bange  for,  at  Præsten 
skulde  holde  en  skrap  Ligtale  over  ham,  og  det  vilde  hun  nødig 
have.  Saa  gik  hun  til  Præsten.  »Det  er  vel  ikke  alt  godt,  hvad 
I  har  hørt  om  min  salig  Mand,«  sagde  hun,  »men  jeg  vilde  dog 
saa  gjærne  have  en  rigtig  god  Ligpræken  over  ham.«  —  »Saa- 

dan  som  han  har  levet!«  sagde  Præsten.  »Ja,  men  nu  er  han 
jo  død',«  sagde  Enken,  »og  jeg  havde  da  tænkt,  at  vor  Far  skulde 
have  vor  bedste  Fedestud,  naar  han  vilde  holde  en  pæn  Ligtale 
over  ham.«  —  »Ja,  vi  er  jo  alle  Mennesker,«  sagde  Præsten! 
»send  mig  den  Stud!  saa  skal  jeg  se,  hvad  jeg  kan  gjøre.« 

Saa  var  Enken  glad,  og  Studen  kom  hen  i  Præstens  Stald 
som  en  Sjælegave  fra  den  afdøde;  og  Præsten  var  inde  at  se 
paa  den  og  føle  paa  den,  og  han  syntes  rigtig  godt  om  den,  og 
han  fik  ogsaa  bedre  Tanker  om  den  salig  Mand,  som  havde  lagt 
den  til  og  fodret  den  op. 

Men  Degnen  dér  i  Sognet  han  var  et  misundeligt  Skarn. 
Han  tog  det  meget  ilde  op,  at  Enken  havde  betænkt  Præsten 
saa  rigelig  —  han  kunde  jo  nok  vide,  hvad  Meningen  var  med 
det  — ,  men  ham  havde  hun  slet  ikke  vist  nogen  Villighed. 
Han  skulde  nok  lade  sig  nøje  med  de  fire  og  tyve  Skilling,  der 
tilkom  ham  for  det  fattigste  Lig.  Det  var  ikke  til  at  udholde; 
og  han  lagde  sit  Hoved  i  Blød,  for  at  finde  paa  Raad  til  at 
hævne  sig  baade  paa  Præsten  og  paa  Enken.  Degnen  kunde 
dog  ikke  finde  paa  noget;  men  han  havde  en  Karl,  som  var  et 
forslagent  Hoved;  ham  talte  han  til  om  Sagen.  »Det  skal  jeg 
nok  klare,«  sagde  Karlen. 

Dagen  efter  skulde  Begravelsen  gaa  for  sig;  der  var  jo  stort 
Følge  med  den  rige  Mands  Lig,  Kisten  blev  sat  ned  i  Graven, 
og  Præsten  stod  for  den  ene  Ende,  færdig  til  at  holde  sin  Tale, 
Enken  stod  lige  ved,  for  at  høre  hvert  Ord.  Saa  kommer 
Degnens  Karl  løbende  og  hvisker  til  Præsten:  »Far!  den  fede 
Stud  er  dødl«  —  »Saa  til  Helvede!«  sagde  Præsten,  og  i 
det  samme  kastede  han  den  første  Spadefuld  Jord  paa  Kisten. 
»Hvor  skal  vi  gjøre  af  ham?  Far!«  hviskede  Degnens  Karl. 
»Ned  i  Jorden  med  ham!«    sagde  Præsten,   og  saa  smed  han 

den  anden  Spadefuld  Jord  paa  Kisten.  »Skal  vi  flaa  ham  først? 
Far!«  hviskede  Degnens  Karl.  »Til  Helvede  baade  med 
Hud  og  Haar!«  sagde  Præsten,  og  saa  smed  han  den  tredje 
Spadefuld  Jord  paa  Kisten.  »Amen!«  raabte  Degnen,  og  saa 
kastede  Graverkarlene  Graven  til,  og  der  blev  ikke  holdt  mere 
Ligpræken  end  den  samme. 


Guldfuglen. 


iltd  Tegninger  uf  Hans  Sik.  Hansen 


D. 


er  var  en  Gang  en  Konge  og  en  Dronning,  de  havde 
tre  Sønner.  Hvad  de  to  ældste  hed,  det  kan  være  det  samme; 
men   den   yngste   hed  Alexander.     Da  de  tre  Prinser  endnu  var 

smaa,  saa  døde  Dronningen  deres  Moder;  og  Kongen  deres 
Fader  tog  sig  det  saa  nær,  at  han  faldt  i  en  svar  og  underlig 
Sygdom.  Han  var  ved  sin  fulde  Samling,  men  han  kunde 
hverken  røre  Haand  eller  Fod.  Saadan  laa  han  længe  og  kunde 
hverken  leve  eller  dø,  og  ingen  Læger  eller  kloge  Mænd  kunde 
hjælpe  ham.  Saa  til  sidst  var  der  en  Vismand,  som  de  havde 
hentet  fra  et  fremmed  Land  langt  borte,  han  sagde,  at  der  var 
dog  en  Mulighed  for,  at  Kongen  kunde  komme  sig,  om  det  end 
vilde  vare  længe,  før  det  kunde  ske.  Han  gav  Kongen  en  lille 
Podekvist  og  sagde,  at  den  skulde  de  pode  paa  en  Abild  i 
Haven,  og  den  Abild  maatte  de  pleje  og  passe  paa  det  bedste-, 
for  fra  den  skulde  Hjælpen  komme. 

Den  lille  Kvist  slog  godt  an  og  blev  snart  til  et  smukt  lille 
Træ,  og  tre  x^ar  efter  Podningen  satte  Træet  sin  første  Blomst. 
Den  lignede  ingen  andre  Blomster,  men  saa'  ud,  som  den  var  af 
det  pure  Guld.  Nu  tænkte  da  Kongen  og  alle  andre,  at  derfra 
skulde  Hjælpen  komme:  naar  den  Blomst  satte  Frugt,  og  Frugten 
blev  moden,  og  Kongen  fik  den  at  spise,  saa  skulde  han  nok 
blive  frisk  igjen.  Men  St.  Hans  Nat,  da  Blomsten  var  helt  ud- 
sprungen, saa  blev  den  borte;  der  maatte  nogen  have  plukket 
den  af,  hvem  det  saa  var.  Det  blev  da  en  gruelig  Sorg;  men 
der  var  jo  intet  derved  at  gjøre,  andet  end  at  vente  til  næste 
Aar.  Imidlertid  blev  der  rejst  et  højt  Gitter  om  det  kostelige 
Træ;  hverken  Mennesker  eller  Dyr  kunde  komme  over  det,  og 
Kongens  Gartner  alene  havde  Nøglen  til  Gitterporten.  Og  næste 
Foraar  knoppedes  og  grønnedes  Træet  paa  ny,  og  igjen  satte 
det  kun  en  eneste  Blomst,  der  skinnede  som  det  pure  Guld. 
Men  St.  Hans  Nat  blev  den  Blomst  ogsaa  borte,  og  ingen  kunde 
forstaa,  hvordan  det  var  tilgaaet.  Da  blev  der  atter  stor  Sorg 
og  Jammer  baade  paa  Slottet  og  i  det  hele  Land. 

Aaret  gik,  og  næste  Foraar  bar  Træet  atter  en  eneste 
Guldblomst.  Nu  var  Kongens  ældste  Søn  sexten  Aar  gammel, 
og  han  sagde  da  til  sin  Fader,  at  denne  St.  Hans  Nat  vilde  han 
vaage  ved  Træet,  at  ingen  skulde  bryde  Blomsten.  Og  han  sad 
ogsaa  under  Træet  fra  Aften  til  Morgen;  men  da  det  dagedes, 
saa'  han,  at  Blomsten  var  borte.  Og  der  blev  igjen  Sorg  og 
Jammer  over  det  hele  Land. 

Næste  Aar  —  det  var  nu  det  sjette  siden  Kongen  blev 
syg  —  satte  Guldabilden  som  den  kaldtes,  igjen  sin  ene  Blomst. 
Denne  Gang  vilde  Kongens  anden  Søn  vaage;  han  var  halvandet 
Aar  yngre  end  sin  Broder  og  nu  halvsextende  Aar.  Han  sad 
ogsaa  under  Træet  St.  Hans  Nat  igjennem;  men  om  Morgenen 
var  Blomsten  borte,  uden  at  han  havde  mærket  nogen  Ting. 

Det  syvende  Aar  skød  Træet  paa  ny  og  satte  Guldblomst; 
og  denne  St.  Hans  Nat  vilde  den  yngste  Kongesøn  Alexander 
da  vaage  over  den.  Han  var  nu  femten  Aar  gammel.  Han 
satte  sig  ikke  under  Træet,  men  han  krøb  op  og  satte  sig  i  det 
lige  under  den  dejlige  ■  Guldblomst,  som  han  ikke  et  Øjeblik 
tabte  af  Syne.  Saa  lige  ved  Midnat  kom  en  Fugl  flyvende 
mellem  Træets  Grene  og  nappede  Blomsten  i  sit  Næb ;  men  i 
det  samme  greb  Alexander  til  og  fik  fat  i  Fuglens  Hale.  Den 
smuttede  ham  dog  ud  af  Haanden,  saa  han  beholdt  kun  en  Fjer. 
Han  løb  da  op  paa  Slottet  og  meldte,  hvad  der  var  sket,  og 
viste  Fjeren  frem,  og  da  de  skulde  se  paa  den,  saa  straalede 
den,  som  om  den  var  af  det  pure  Guld;  aldrig  havde  man  set 
Mage  til  Fjer. 

Nu  vidste  man  ikke  bedre  end  at  sende  Bud  efter  den 
samme  Vismand ,  som  havde  givet  dem  Podekvisten  og  lovet 
Kongen  Bedring  ved  den;  og  han  kom  ogsaa  og  fik  at  hore, 
hvordan   det  var   gaaet   med  Guldabildens  Blomster,   og   han  fik 

Fjeren  at  se  af  den  Fugl  som  hver  St.  Hans  Nat  havde  brudt 
Blomsten  af.  Da  sagde  han :  »Ja,  nu  er  der  kun  ét,  der  kan 
skaffe  Kongen  hans  Helbred  igjen-,  men  det  er  ogsaa  sikkert, 
om  det  kun  kan  faas.  Naar  Kongen  hører  den  Guldfugls  Sang, 
saa  bliver  han  strax  frisk.  Men  den  Fugl  bor  i  et  Slot  mange 
Tusende  Mile  borte,  langt  øster  paa  ved  Solens  Opgang.« 

Da  Kongesønnerne  hørte  det,  saa  sagde  strax  den  ældste, 
at  den  Fugl  vilde  han  hente,  om  den  saa  var  ved  Verdens 
Ende,  og  han  vilde  skaffe  den,  enten  den  saa  skulde  kjøbes 
eller  røves.  Han  blev  da  udstyret  ganske  som  han  vilde,  fik  et 
prægtigt  Følge  af  Junkere  og  Tjenere  og  Rideknægte  og  en 
styrtende  Mænge  Guldpenge.  Han  red  saa  afsted  ad  Østerleden 
fra  det  ene  Land  og  til  det  andet.  Hvor  han  kom  frem,  dér  slog 
han  stort  paa  og  levede  højt  og  gav  sig  gode  Stunder.  Omsider 
kom  han  til  en  Stad,  der  laa  ligesom  i  den  dejligste  Have, 
hvor  Solen  skinnede.  Roserne  blomstrede,  og  Fuglene  sang  hele 
Aaret  rundt,  og  der  var  fuldt  op  af  skjønne  Kvinder  og  gode 
Vine.  Dér  slog  han  sig  til  Ro  og  levede  i  Sus  og  Dus  og  slog 
helt  af  Tankerne,  hvad  Ærende  han  rejste  i. 

Da  en  god  Stund  var  gaaet,  uden  at  den  syge  Konge  fik 
noget  Bud  eller  Tidende  fra  sin  ældste  Søn,  saa  bad  den  anden 
Søn,  om  han  ikke  maatte  rejse  ud,  for  at  finde  sin  Broder  og 
for  at  hente  Guldfuglen.  Og  han  blev  da  udstyret,  ganske  som 
sin  Broder,  og  han  førte  sig  op,  ligesom  han,  og  rejste  for  sin 
Fornøjelse  fra  Sted  og  til  Sted  ad  samme  Led,  som  Broderen 
havde  taget.  Og  saaledes  kom  han  da  ogsaa  til  den  yppige 
Stad,  hvor  Broderen  havde  slaaet  sig  til  Ro.  Dér  traf  han  sin 
Broder  i  lystigt  Lag,  og  han  fik  strax  lige  saa  god  Smag  paa 
det  Levned,    dér   fortes.      Og   de  to  Brødre   blev  nu  sammen  og 

svirede  og  turede  og  tænkte  aldrig  mere  enten  paa  deres  syge 
Fader  eller  paa  den  Guldfugl,  de  skulde  opsøge. 

Da  en  rum  Tid  var  gaaet,  og  der  heller  ikke  spurgtes 
nogen  Tidende  fra  den  anden  Kongesøn,  saa  bad  da  Alexander 
sin  Fader  om,  at  han  maatte  rejse.  Faderen  vilde  jo  meget 
nødig  skille  sig  ved  sit  sidste  Barn;  men  Alexander  blev  ved  at 
bede,  til  han  endelig  fik  Lov.  Kongen  vilde  nu  have  ham  ud- 
styret ligesom  hans  to  ældre  Brødre;  men  det  vilde  Alexander 
ikke  vide  noget  af.  Det  var  kun  til  Besvær  og  til  Sinkeise, 
mente  han,  med  alt  det  Følgeskab,  og  han  red  da  afsted  ganske 
alene  og  tog  kun  saa  mange  Guldpenge  med,  som  han  selv 
kunde  føre.  Han  kom  ogsaa  raskere  afsted  end  Brødrene;  for 
han  gjorde  intet  Spræl  og  søgte  ingen  Forlystelser  paa  Vejen, 
men  skyndte  sig  fra  Sted  og  til  Sted,  og  saadan  kom  han  da 
ogsaa  til  den  Stad,  hvor  hans  Brødre  holdt  til. 

Han  traf  dem  ogsaa  begge  ved  et  prægtigt  Gilde  med  Dans 
og  Sang  og  Bægerklang;  de  bød  ham  velkommen  og  sagde,  at 
her  kunde  han  faa  det  lige  saa  godt  som  de  havde  det,  naar 
han  blot  havde  dygtig  Penge  i  Lommen.  »Men  det  har  jeg 
ikke,«  sagde  Alexander,  og  han  sagde  dem  da,  at  han  vilde  ud 
og  finde  den  Guldfugl,  hvis  Sang  skulde  helbrede  deres  Fader. 
Dersom  de  ikke  vilde  følge  med  ham,  at  lede  efter  Fuglen,  saa 
skulde  de  da  rejse  hjem  til  deres  syge  Fader.  Men  det  vilde 
de  ikke  høre  noget  om.  »Rejs  du  bare!«  sagde  de,  »vi  har  det 
alt  for  godt  her.  Vor  Fader  er  snart  gammel  nok  og  skulde 
heller  lægge  sig  til  at  dø  end  at  kigge  efter  den  Fugl,  som  dog 
aldrig  bliver  funden.« 

Saa  blev  de,  hvor  de  var;  men  Alexander  biede  kun  Natten 
over,  saa  red  han  videre  ad  Østerleden.  Men  nu  gik  Vejen 
ikke  gjennem   blomstrende  Haver  og   duftende  Enge,   men  over 

Ødemarker  og  Sandheder,  over  høje  Bjærge  og  dybe  Floder, 
gjennem  Sumpe  og  Myrer,  og  saadan  gik  det  i  mange  Dage, 
altid  lige  i  Øst.  Da  havde  Alexander  endnu  det  Uheld,  at  hans 
Hest,  som  havde  baaret  ham  lige  hjemme  fra,  sank  i  Bløde  og 
omkom  i  en  Sump,  og  det  var  med  Nød  og  næppe,  han  selv 
reddede  Livet.     Saa  maatte  han  fortsætte  Rejsen  til  Fods. 

Da  mødte  der  ham  en  stor  rød  Ræv,  og  den  talte  til  ham 
og  sagde:  »Bliver  du  endnu  ved  dit  Forsæt,  at  du  vil  finde 
den  Guldfugl?«  —  Ja,  sagde  Alexander,  han  vilde  og  han  maatte 
finde  den  eller  ogsaa  lade  sit  Liv.  »Vil  du  lyde  mig  ad,«  sagde 
Ræven,  »saa  vil  jeg  hjælpe  dig;  for  jeg  véd  Vejen.«  Det  lovede 
Kongesønnen.  »Saa  sæt  dig  paa  min  Ryg?«  sagde  Ræven,«  og 
hold  dig  godt  fast  i  mine  Øren;  for  Vejen  er  lang  og  den  er 
vild,  og  vi  maa  se  at  komme  rask  afsted.«  Saa  satte  han  sig 
op,  og  Ræven  for  afsted  med  ham  over  Stok  og  Sten,  i  en 
flyvende  Fart,  gjennem  en  Skov  saa  tyk  og  saa  tæt,  at  ingen 
Solstraale  kunde  naa  Jorden.  Alexander  maatte  dukke  sig  ned 
for  alle  de  Grene  og  Tjørne,  de  for  igjennem;  han  blev  pisket 
og  reven,  saa  Blodet  flød  af  ham;  men  han  holdt  sig  godt  fast 
hele  Dagen  igjennem.  Saa  ud  paa  Aftenen  kom  de  igjennem 
Skoven. 

Da  sagde  Ræven:  »Se  nu  op,  Alexander,  og  sig,  hvad  du 
ser!«  —  »Jeg  ser  en  Stjærne  ret  i  Øster,«  sagde  han.  »Det  er 
det  Slot,  som  vi  skal  til,«  sagde  Ræven,  »dér  bor  Guldfuglen. 
Men  skal  det  lykkes  dig  at  faa  den  fat,  saa  maa  du  være 
mig  tro  og  lyde  mine  Ord,  Naar  vi  kommer  til  Slottet,  saa 
kaster  jeg  Søvn  paa  alt,  baade  ude  og  inde.  Saa  rykker  du  et 
Haar  af  min  Hale,  og  hver  en  Laas  for  Port  eller  Dør,  som  du 
holder  det  for,  den  aabner  sig  for  dig.  Saa  gaar  du  op  i 
Højeloftssalen,   dér  hænger  Fuglen  og  sover  i   et   Bur  af  Guld; 

men  ved  Siden  af  den  staar  et  simpelt  Træbur.  Nu  skal  du 
tage  Fuglen  ud  af  Guldburet  og  sætte  den  i  Træburet,  og  saa 
skal  du  skynde  dig  at  komme  ud  med  den  til  mig.« 

Saa  sprang  Ræven  afsted  igjen,  og  snart  var  de  ved  Slottet; 
det  var  helt  tækket  med  Guld,  saa  det  lyste  igjen.  Alexander 
rykkede  et  Haar  af  Rævens  Hale,  og  han  gik  til  Slotsporten; 
dér  laa  Vagten  og  sov.  Og  han  holdt  Haaret  for  Laasen,  og 
Porten  sprang  op;  og  han  gik  op  ad  Trapperne,  og  hver  Dør, 
han  kom  til,  maatte  aabne  sig  for  den  Nøgel,  han  bar;  og  saa- 
ledes  kom  han  da  op  i  Højeloftssalen ;  dér  hang  Guldburet  besat 
med  Perler  og  Ædelstene,  og  i  det  sad  Guldfuglen  med  Hovedet 
under  Vingen.  Alexander  lukkede  Buret  op  og  tog  Fuglen 
ganske  varsomt;  den  vaagnede  ikke,  mens  han  satte  den  ind  i 
Træburet;  men  da  han  skulde  se,  saa  var  hele  Glansen  gaaet  af 
den,  og  den  var  graa  som  en  Graaspurv.  »Det  maa  være  galt,« 
tænkte  Alexander,  og  han  tog  den  og  satte  den  tilbage  i  sit 
Guldbur,  greb  det  saa  i  Haanden  og  vilde  ned  ad  Trappen  med 
det.  Men  da  vaagnede  Fuglen  og  skreg  saa  det  skingrede.  Og 
derved  vaagnede  alle  paa  Slottet  og  Vagten  ved  Porten,  og  de 
kom  styrtende  fra  alle  Sider  og  greb  fat  i  Alexander,  og  han 
blev  bunden  og  ført  ned  i  det  nederste  Fangetaan,  mange  Favne 
under  Jorden.  Dér  blev  han  lænket  fast,  og  Dørene  blev  lukkede 
med  Laas  og  Slaa.  Dér  sad  han  nu  ene  i  Mørket  og  havde 
Tid  til  at  tænke  paa,  hvordan  han  havde  holdt  Ord  og  været 
tro  og  lydig  mod  Ræven. 

Saa  hørte  han  noget  pusle,  det  var  Ræven,  som  havde 
rodet  og  gravet  sig  gjennem  Jorden,  til  den  fandt  ned  til  Fange- 
taarnet.  Saa  hørte  han  dens  Stemme.  »Nu  er  det  nok  bedst, 
at  jeg  splitter  dig  ad,  du  utro  Alexander!«  —  »Aa  nej,  bad 
han,«    vær   ikke  vred!     Men   se,   om   du  kan   hjælpe  mig  ud  af 

denne  min  Nod!  Jeg  vilde  dog  saa  inderlig  gjærne  bringe  min 
Fader  den  Fugl.«  —  »Ja,  du  er  en  god  en  at  stole  paa,«  sagde 
Ræven  i  »men  siden  du  beder  saa  kjønt  for  dig,  saa  vil  jeg  dog 
endnu  hjælpe  dig.  Naar  det  nu  bliver  Dag,  saa  bliver  du  hentet 
op,  og  saa  spørger  de  dig,  om  du  vil  hænges  eller  brændes. 
Saa  skal  du  sige,  du  vil  ingen  af  Delene;  men  naar  du  maa  faa 
Guldfuglen  hjem  med  til  din  Fader,  saa  vil  du  skaffe  dem  Guld- 
folen i  Steden,  som  staar  i  Troldkongens  Stald  langt  borte  her 
fra.     Og  det  Bytte  gaar  de  nok  ind  paa.« 

Det  blev  som  Ræven  sagde:  da  det  blev  Morgen,  saa  kom 
Vagten  og  hentede  Fangen,  og  han  kom  op  for  Kongen,  som 
raadede  for  det  Slot,  og  saa  blev  han  spurgt,  om  han  vilde 
hænges  eller  brændes,  fordi  han  havde  villet  stjæle  den  kostelige 
Guldfugl.  »Jeg  vil  hverken  det  ene  eller  det  andet,«  sagde  han, 
og  saa  fortalte  han  det  hele:  at  den  Fugl  havde  stjaalet  Guld- 
blomsterne fra  hans  Faders  Have,  og  nu  var  der  ikke  andet,  der 
kunde  skaffe  ham  hans  Helbred  igjen,  end  naar  han  fik  den 
Fugls  Sang  at  høre;  derfor  var  Sønnen  kommen  at  hente  den 
hjem  til  sin  Fader.  Og  dersom  de  vilde  love  ham  Fuglen  der- 
for, saa  vilde  han  hente  Kongen  dér  Troldkongens  Guldfole  i 
Steden.  Den  Guldhest  vidste  Kongen  Besked  om,  og  den  havde 
han  længe  ønsket  sig,  saa  det  gik  han  ind  paa:  naar  Kongen  fik 
den,  maatte  Prinsen  faa  Fuglen  med  Buret  af  Guld.  Saa  blev 
Alexander  sluppen  løs,  og  han  skyndte  sig  ud  af  Slottet,  og 
strax  uden  for  traf  han  sin  Ræv,  som  sagde:  »Sæt  dig  op  paa 
min  Ryg!«  Og  saa  gik  det  paa  ny  i  flyvende  Fart,  over  Stok 
og  Sten  og  gjennem  tykke  Skove,  hele  Dagen  igjenncm. 

Saa  om  Aftenen  siger  Ræven  til  ham:  »Rejs  dig  op  paa 
min  Ryg  og  sig,  hvad  du  ser!«  —  »Jeg  ser  Maanen  gaa  op 
lige  for,«    sagde  Kongesønnen.      »Nej,«    sagde   Ræven,    »det  er 

Troldkongens  Slot,  og  nu  er  vi  der  strax;  det  er  tækket  med 
bare  Kobber.  Og  gjør  nu,  som  jeg  siger  dig!  Jeg  kaster  Søvn 
paa  dem  alle  der  inde,  og  et  Haar  af  min  Hale  aabner  Porte 
og  Døre  for  dig.  Naar  du  kommer  ind  i  Gaarden,  har  du  Heste- 
stalden til  højre.  Dér  staar  Guldfolen  ganske  alene  i  et  Spiltov 
af  Sølv.  Hvert  andet  Haar  paa  den  er  af  Guld,  og  hvert  andet 
af  Sølv,  baade  paa  Kroppen,  i  Manken  og  i  Halen,  derfor  hedder 
den  Guldfolen.  Den  staar  helt  opsadlet  og  optømmet  med  Sadel 
og  Bidsel  af  Guld,  besat  med  dyrebare  Stene.  Men  ved  Siden 
af  Baasen  hænger  der  et  simpelt  Dækken  og  en  simpel  Grime 
med  Tovgrimeskaft.  Saa  tager  du  Sadel  og  Bidsel  af  den  og 
lægger  Dækkenet  og  Grimen  paa  den,  og  saa  trækker  du  her 
ud  med  den.« 

Det  skulde  han  nok  huske,  sagde  Kongesønnen,  og  saa 
snart  de  kom  til  Slottet,  tog  han  et  Haar  af  Rævens  Hale 
og  dermed  aabnede  han  først  Slotsporten  og  siden  Stalddøren, 
og  dér  saa'  han  Guldfolen  staa  i  sit  Spiltov  og  skinne  som  en 
Sol.  Det  var  den  skjønneste  Hest,  han  nogen  Tid  havde  set. 
Men  da  han  nu  saa'  paa  det  dejlige  Ridetøj,  som  passede  den 
saa  godt,  saa  nænte  han  ikke  at  tage  det  af  den;  men  han 
tænkte  som  saa,  at  de  var  jo  lige  tæt  ved  Porten,  og  naar  han 
først  sad  i  Sadlen  paa  saadant  et  Dyr,  saa  skulde  vel  ingen 
kunne  tage  ham  saa  let.  Og  saa  tog  han  den  ved  Bidselet  og 
ledte  den  ud  ad  Stalddøren.  Men  i  det  samme  den  fik  Hovedet 
uden  for,  saa  strakte  den  Hals  og  vrinskede  saa  højt,  saa  det 
hortes  over  hele  Slottet,  og  i  det  samme  smældede  Porten  i 
Laas,  og  saa  var  han  fangen.  Og  strax  kom  der  styrtende  en 
hel  Flok  Trolde  fra  alle  Kanter,  de  rev  ham  og  kneb  ham  og 
trak  af  med  ham  op  til  Troldkongen.  »Naa,  saa  du  vilde  stjaalet 
Guldfolen  1    »sagde  han,«  ja  bi  du  kun!     Nu  skal  du  pines,  som 

aldrig  nogen  har  været  pint  før,  og  du  skal  hundrede  Gange 
ønske  dig  død,  før  du  kommer  af  med  Livet  —  Men  siden  du 
er  saa  flink  til  at  stjæle,  saa  kunde  du  maaske  endda  slippe  for 
bedre  Kjøb  og  faa  Guldfolen  oven  i  Kjøbet,  optømmet  som  den 
staar,  dersom  du  kunde  skaffe  mig  den  skjønne  Fru  Helene,  som 
jeg  længe  har  ønsket  mig,  men  aldrig  har  kunnet  faa  Fingre 
paa. « 

»Jeg  skal  prøve  paa  det,«,  sagde  Alexander,«  og  dersom  det 
ikke  lykkes  mig  at  faa  hende,  saa  skal  jeg  komme  igjen  og  give 
mig  i  din  Vold.«  Det  maatte  han  da  love  og  sværge  med  sin 
dyreste  Ed,  og  Troldkongen  lovede  at  holde  sit  Ord  og  give 
ham  Guldfolen,  naar  han  kom  igjen  med  den  skjønne  Fru  Helene. 
Saa  blev  han  lukket  ud  af  Porten,  og  da  han  kom  ud  i  Skoven 
igjen,  saa  var  Ræven  strax  ved  Haanden.  Men  da  var  den  saa 
vred,  saa  Kongesønnen  trode,  den  vilde  æde  ham.  »Ja,  nu  er 
det  nok  bedst,  jeg  splitter  dig  ad,  du  utro  Alexander  1«  sagde 
Ræven,  »nu  er  der  ikke  mere  ved  dig  at  gjøre,  og  vi  faar 
hverken  Hest  eller  Fugl.«  —  »Jo,«  sagde  Alexander,  »der  er 
endnu  Raad,  naar  du  kan  hjælpe  mig  til  den  skjønne  Fru  Helene.« 
Og  saa  fortalte  han,  hvad  han  havde  maattet  love  Trolden,  og 
hvad  Trolden  havde  lovet  ham.«  Det  er  endnu  den  allerfarligste 
Færd,«  sagde  Ræven,«  og  det  er  aldrig  værdt  at  prøve  derpaa, 
for  jeg  kan  jo  ikke  stole  paa  dig.  Og  glippede  det  for  os,  saa 
var  baade  du  og  jeg  fortabte.«  Men  Alexander  bad  den  saa 
bønlig,  ikke  at  slaa  Haanden  af  ham,  og  lovede  saa  vist,  at  nu 
skulde  han  være  lydig,  at  Ræven  til  sidst  sagde:  »Saa  sæt  dig 
da  op  paa  min  Ryg,  og  lad  os  komme  afsted  I« 

Saa  sprang  Ræven  med  ham  over  Bjærge  og  Bakker,  over 
Heder  og  gjennem  Skove,  i  en  lynende  Fart,  saa  Alexander  ikke 
kunde  holde  sine  Øjne  aabne,  men  sad  paa  dens  Ryg  og  dukkede 

sig    og    holdt   den   godt    fast    i    de    laadne    Oren,    saa    lang    som 
Dagen  var. 

Saa  om  Aftenen  siger  Ræven:  »Rejs  dig  nu  paa  min  Ryg 
og  sig,  hvad  du  ser!«  —  »Jeg  ser  Solen  staa  op  i  Øster,«  sagde 
Alexander.  »Nej,  det  er  der  længe  til,«  sagde  Ræven;  »men 
det  er  den  skjønne  Fru  Helenes  Slot,  som  du  ser;  det  er  helt 
omgivet  med  Ildsluer.  Og  inden  for  Luerne  er  der  et  højt  Staal- 
gitter med  en  enlig  Port  paa,  ved  den  ligger  to  Bjørne.  Og 
inden  for  det  er  et  andet  Gitter  med  to  Løver  ved  Porten,  og 
inderst  er  der  et  tredje  Gitter  med  to  Drager  ved  Porten.  Saa 
ligger  Slottet  dér  midt  paa  en  Grønning,  og  oppe  i  Salen  dér 
hviler  den  skjønne  Fru  Helene  paa  en  Løjbænk,  og  syv  Møer 
sidder  omkring  hende.  Hun  er  den  allerdejligste  Kvinde,  der 
nogen  Tid  har  været  til.  Hun  er  saadan  spærret  inde  og  for- 
varet, at  hun  aldrig  skulde  blive  nogen  Mands  Brud.  Nu  kan 
jeg  vel  ka.ste  Søvn  paa  hende  og  hendes  Møer,  paa  Drager, 
Løver  og  Bjørne,  men  kun  for  en  Tid  af  en  Fjerdingtime,  og 
Ilden  kan  jeg  ikke  helt  slukke,  men  kun  dæmpe  lidt;  den  maa 
du  løbe  igjennem,  enten  det  svider  eller  brænder.  Saa  løber  du 
lige  frem  gjennem  de  tre  Gitterporte,  lige  over  Grønningen  og 
op  paa  Slottet.  Fru  Helene  har  en  Guldkrone  paa  sit  Hoved, 
den  maa  du  tage  af  og  lægge  paa  Løjbænken,  saa  griber  du 
hende  i  dine  Arme  og  løber  samme  Vej  tilbage;  og  det  lange 
Haar,  hun  har  paa,  det  svøber  du  helt  om  hende,  for  det  skyr 
Ilden.  Ellers  bliver  hun  brændt,  og  Stadsen  gaar  af  hende. 
Pas  nu  alt  vel,  og  Lykke  til!  Ellers  er  baade  du  og  jeg  for- 
tabte.« 

Da  de  nu  kom  til  Ildsluerne,  saa  sagde  Ræven:     »Løb  nu! 
og  saa  løb  Alexander   gjennem  Ilden;   den   sved  Haaret   af  ham 
og  brændte  ham  Vabler  paa  Hænder  og  Ansigt;  men  han  ænsede 

det  ikke,  løb  lige  frem  mellem  Bjørnene,  Løverne  og  Dragerne, 
som  laa  i  den  korte  Blund,  og  saa  over  Grønningen  og  op  paa 
Slottet,  ind  i  Salen,  hvor  den  dejlige  Prinsesse  laa  mellem  de 
syv  Møer.  Det  løb  helt  rundt  for  ham,  da  han  saa'  hendes 
Dejlighed.  Men  han  spildte  ingen  Tid,  tog  Kronen  af  hendes 
Hoved   og   lagde   paa  Løjbænken.      Men   da   havde  han  nær  op- 


givet det  hele;  for  i  samme  Øjeblik  han  tog  Kronen  af,  saa  var 
det  ikke  længer  en  dejlig  ung  Kvinde,  men  en  grim  og  gammel 
Kælling  at  se  til,  og  han  var  lige  ved  at  slippe  hende  igjen. 
Men  han  mindedes  sit  Løfte  og  løb  med  hende,  som  hun  var, 
ned  ad  Trapperne,  og  svøbte  Sløret  helt  om  hende,  mens  han 
løb;  skjønt  han  tænkte  ved  sig  selv,  at  den  Dejlighed  kunde 
ingen  Skade  tage  af  lidt  Ild.     Saa  lob  han  over  Grønningen  og 

gjennem  de  tre  Gitterporte  forbi  Dragerne  og  Loverne  og  Hjornene 
og  saa  lukt  igjennem  Ilden,  saa  det  sved  ham  om  Ørene.  Og 
lige  uden  for  Luerne  dér  stod  Ræven  og  sagde:  »Op  paa  min 
Ryg!«  Saa  satte  han  sig  op  og  satte  sin  Byrde  foran  sig,  holdt 
hende  fast  i  sine  Arme  og  greb  Ræven  om  de  laadne  Øren,  og 
saa  gik  det  strygende  der  fra  over  Stok  og  Sten  i  den  vildeste 
Fart  gjennem  mørke  Skove  og  golde  Heder,  over  Bakker  og 
Bjærge,  til  de  henimod  Aften  naade  til  Skoven  uden  for  Trold- 
kongens Slot.  Der  var  ingen  Tid  til  at  vexle  Ord  paa  den  Fart, 
og  den  gik  mest  med  lukkede  Øjne;  men  saa  meget  havde 
Alexander  dog  set:  at  saa  snart  de  var  ude  gjennem  Luerne, 
saa  havde  den  skjønne  Fru  Helene  faaet  sin  Dejlighed  tilbage. 

Da  standsede  Ræven,  og  Alexander  og  Helene  kom  af  dens 
Ryg.  De  var  begge  mere  døde  end  levende.  Men  Ræven  satte 
Mod  i  dem  og  sagde,  at  alt  kunde  endnu  blive  godt.  Hun  var 
nu  fri  fra  .'^it  Fængsel,  og  naar  de  kun  begge  vilde  lyde  hans 
Raad,  saa  skulde  hun  faa  den  ædleste  Kongesøn  til  Brudgom, 
ham  som  hav^de  sat  Livet  paa  Spil  for  hendes  Skyld.  »Naar  I 
nu  kommer  ind  til  Troldkongen, '<  sagde  Ræven,  »saa  bliver  han 
.sjæleglad,  og  saa  vil  han  strax  holde  Bryllup  med  Fru  Helene. 
Og  det  maa  hun  lade  som  hun  er  vel  fornøjet  med.  Hun  bliver 
da  sat  til  Højbords,  og  du  faar  ogsaa  Lov  at  sidde  til  Bords 
med.  Den  Mad  og  Drikke,  1  faar,  gjør  jer  ingen  Skade;  den 
kan  I  haardt  trænge  til.  Men  .saa  inden  Gildet  hæves,  saa  siger 
du,  at  nu  vil  du  afsted,  og  saa  bliver  Guldhesten  trukken  frem. 
Naar  saa  du  er  kommen  i  Sadlen,  saa  maa  Helene  sige:  at  hun 
dog  vil  skjænke  dig  et  Bæger  til  Afsked,  og  det  faar  hun  ogsaa 
Lov  til  at  bringe  ud  og  række  til  dig,  som  du  sidder  paa  din 
Hest.      Da    maa    du    være    snar    og   gribe    hende    om    Livet    og 

trække  hende  op  til  dig  paa  Hesten,  og  i  det  samme  maa  du 
sige:  Hæv  dig,  Guldfole,  hæv  dig!  Saa  gaar  den  til  Vejrs 
med  dig,  saa  ingen  kan  øjne  jer,  og  saadan  maa  du  lade  den 
fare  gjennem  Luften  en  Time,  saa  kan  du  sige:  »Nej  dig.  Guld- 
fole!« saa  kommer  I  ned  igjen  til  Jorden,  og  saa  skal  jeg  nok 
være  hos  jer.« 

Saa  gik  Alexander  og  den  skjønne  Fru  Helene  ind  paa 
Troldkongens  Slot,  og  det  gik  ganske  som  Ræven  havde  sagt. 
Troldkongen  blev  saa  glad,  at  han  vidste  ikke,  hvad  Ben  han 
vilde  staa  paa,  og  han  lod  strax  Gildesbordet  dække.  Og  den 
skjønne  Helene  saa'  saa  mildt  til  ham,  saa  han  var  da  i  den 
syvende  Himmel.  Saa,  som  de  sidder  ved  Gildesbordet,  siger 
Alexander,    at   nu  var    det  paa  Tiden,    han  rejste  af  Gaarde  paa 


Hesten ,  han  havde 
vundet.  Troldkongen 
var  jo  ikke  rigtig  glad 
ved  at  skulle  ?.f  med 
den  •,  men  han  var 
dog  glad  ved  Byttet 
med  den  skjønne  He- 
lene, og  han  lod  den 
da  trække  frem  med 
Guldsadel  og  Guld- 
bidsel og  det  hele. 
Saa  sagde  Alexander 


Tak  og  Farvel  og  gik 
ud  og  svang  sig  i 
Sadlen.  '  Saa  siger 
Fru  Helene :  Jeg  maa 
dog  byde  ham  en 
Drik  til  Afsked,  som 
har  vovet  sit  Liv,  for 
at  frelse  mig  og 
føre  mig  hid.«  Det, 
syntes  Troldkongen, 
var  ikke  mer  end 
rimeligt,  og  hun  kom 

da  ud  med  Bæger  i  Haand  og  rakte  ham  paa  Hesten.  Men  i 
det  samme  greb  han  hende  om  Livet  og  svang  hende  op  foran 
sig.  »Hæv  dig  Guldfole,  hæv  diglc  sagde  han,  og  som  en  Fugl 
for  den  lige  op  i  Luften  med  dem,  og  inden  Troldkongen 
kom  ud,  var  de  ikke  mere  til  at  øjne.  Saadan  for  de  gjennem 
Luften  en  Time  stik  i  Vester.  Saa  sagde  Alexander:  »Nej  dig, 
Guldfole!«  og  saa  gik  det  ned  ad  igjen,  til  Hesten  naade 
Jorden,  og  saa  var  Ræven  strax  paa  Siden  af  dem,  og  de 
rejste  da  den  Nat  igjennem,  og  næste  Morgen  var  de  ved 
Slottet  med  Guldtag,  hvor  Guldfuglen  var  til  Huse. 

Paa  Vejen  dér  hen  havde  Ræven  sagt  Alexander  Besked,  og 
da  han  nu  red  ind  i  Slotsgaarden  paa  den  straalende  Guldfole, 
med  den  skjønne  Fru  Helene  paa  Sadelknappen ,  saa  kom  jo 
alle  ud  at  se  det  Syn.  Kongen  kom  ogsaa,  han  som  skulde 
have  Guldfolen  for  Guldfuglen,  og  han  bød  jo  Alexander  vel- 
kommen og  bad  ham  at  staa  af  og  komme  inden  for  tillige  med 
den  Prinsesse,  han  havde  fundet  paa  Vejen.  Men  Alexander 
sagde,  at  han  vilde  ikke  sidde  af  sin  Hest,  før  han  fik  sin  Fugl 
med  Guldbur  og  det  hele.  Saa  kom  de  ogsaa  med  Buret  med 
Fuglen  i,  og  nu  sang  den  saa  sødt,  saa  de  havde  aldrig  hørt 
Mage.  Hver  Menneskesjæl  maatte  frydes,  som  hørte  derpaa. 
Fru  Helene  fik  Buret  i  Haanden  og  beundrede  Fuglen  og  dens 
Sang.  Men  lige  med  ét  saa  siger  Alexander:  »Hæv  dig,  Guld- 
fole 1«  Og  saa  farer  den  op  i  Luften  med  dem,  lukt  over  Slottet 
og  højere  op,  saa  den  var  snart  ude  af  Syne.  Da  de  har  faret 
saadan  en  Stund,  saa  siger  Alexander:  »Nej  dig,  Guldfole!« 
Saa  kom  de  ned  paa  Jorden  igjen  langt  borte  fra  Slottet,  og 
dér  var  Ræven  strax  til  Stede  og  hilste  paa  dem. 

»Nu  maa  vi  skilles,«  sagde  den,  »nu  har  jeg  hjulpet  dig,  saa 
du  har  faaet  alt,  hvad  dit  Hjærte  kan  begjære.    Paa  din  Bryllupsdag 

kommer  jeg  til  dig;  saa  maa  du  hjælpe  mig  og  gjøre,  hvad  jeg 
forlanger.«  Det  lovede  Alexander  for  vist,  han  kunde  jo  aldrig 
lønne  den  for,  hvad  den  havde  gjort  for  ham.  »Saa  er  der 
endnu  ét,«  sagde  Ræven,  »og  pas  vel  derpaa!  Kjøb  aldrig 
Galgekjød!«  —  Nej,  sagde  Alexander,  det  skulde  han  nok  lade 
være;  det  mente  han  aldrig  han  kunde  faa  Lyst  til.  Og  saa 
skiltes  de;  Ræven  blev  i  Skoven,  men  Alexander  retl  videre  paa 
Guldfolen  med  sin  skjønne  Fru  Helene,  som  holdt  Buret  i 
Haanden,  og  Guldfuglen  sang  for  dem  hele  Vejen. 

Som  de  nu  rejste  den  samme  Vej  tilbage,  som  Alexander 
havde  rejst  frem  —  og  paa  den  Ganger  gik  det  jo  rask  og  let 
baade  over  Myrer  og  Sumpe,  over  Floder  og  Bjærge,  over 
Sandheder  og  Ødemarker  — •  saa  kom  de  ogsaa  til  den  smilende 
Egn,  hvor  Staden  laa,  som  hans  Brødre  ikke  vilde  forlade.  Og 
da  de  nu  kom  uden  for  den  Stad,  saa  møder  de  dér  et  Følge, 
som  drog  ud  til  Galgebakken  uden  for  Staden.  Det  var  Bødlen 
og  hans  Knægte  med  en  hel  Folkeskare  efter  sig,  som  var  paa 
Vejen  ud  til  Galgen  med  to  Syndere,  som  skulde  hænges. 
Alexander  holdt  stille  og  saa',  at  det  var  ingen  andre  end  hans 
to  Brødre,  som  man  dér  slæbte  af  med.  Han  spurgte,  hvad  de 
havde  gjort;  og  der  blev  svaret,  at  de  havde  sviret  og  sværmet, 
saa  længe  de  havde  noget  at  betale  med;  men  da  det  var 
sluppet  op  for  dem,  havde  de  stjaalet  og  bedraget;  derfor  skulde 
de  nu  hænges.  Saa  spurgte  Alexander,  om  de  to  Syndere  ikke 
kunde  kjøbes  fri,  og  hvor  meget  det  skulde  koste.  Og  han  fik 
til  Svar,  at  naar  hver  fik  sit  af  hvad  de  havde  stjaalet  og  snydt 
for,  og  Dommer  og  Skriver  og  Bødlen  og  hans  Knægte  fik  hvad 
der  tilkom  dem  for  deres  Ulejlighed,  saa  kunde  de  rejse,  hvor 
hen   de   vilde.      Det   var   mange   Penge;    men   Alexander  havde 

€ndnu  en  Pung  fuld  af  Guldpenge  hjemme  fra",  og  med  den  lod 
de  sig  nøje,  og  saa  kom  Strikken  af  Halsen  paa  de  to  Syndere, 
og  de  fulgtes  til  Staden  med  deres  yngste  Broder,  hans  skjonne 
Brud,  hans  prægtige  Hest  og  den  kostelige  Fugl,  som  de  var 
rejst  ud  for  at  finde. 

De  tog  da  alle  ind  sammen  paa  ét  Herberge,  og  Alexander 
fortalte  alt,  som  det  var  tilgaaet;  og  de  to  ældste  Brødre  vidste 
ikke  al  den  Ære,  de  skulde  gjøre  af  deres  yngste  Broder,  som 
havde  udført  saa  store  Bedrifter  og  nu  til  sidst  ogsaa  frelst  dem 
fra  den  skammeligste  Død.  Dér  blev  de  nu  om  Natten,  og  næste 
Morgen  rejste  de  alle  videre  ad  Hjemmet  til.  De  to  Brødre  var 
nu  kommet  paa  et  Par  Heste,  som  Alexander  havde  kjøbt  til 
dem,  og  de  blev  véd  at  takke  og  prise  ham  for  al  hans  Godhed 
imod  dem. 

Saa  var  det  en  Dag  i  Middagsstunden,  det  var  hedt  og 
lummert  ude  i  Solen,  da  holdt  de  Rast  inde  i  en  Skov.  De 
havde  jo  Rejsekost  med  sig,  og  de  holdt  Maaltid.  Saa  saa'  de 
to  andre  Brødre  deres  Snit  til  at  komme  Sovedraaber  i  Alexanders 
og  i  Fru  Helenes  Drik,  saa  de  begge  faldt  i  en  dyb  Slummer. 
Saa  tog  de  deres  unge  Broder  og  bar  ham  bort,  bandt  en  tung 
Sten  om  Halsen  paa  ham  og  styrtede  ham  ned  i  et  Kjær,  der 
var  i  Skoven. 

Derpaa  lagde  de  sig  ned  og  lod  som  de  sov,  til  Helene 
vaagnede  og  savnede  sin  Brudgom.  Brødrene  lod  nu  som  de 
ingen  Ting  vidste.  De  havde  ogsaa  sovet,  sagde  de,  Alexander 
var  enten  røvet  eller  bortført  af  Dyr  eller  Trold.  De  lod  som 
de  ledte  efter  ham,  men  da  han  ikke  blev  funden,  saa  sagde  de 
til  Prinsessen,  at  nu  kunde  hun  følges  hjem  med  dem  til  deres 
Fader,  naar  hun  vilde  love  og  sværge,   at  hun  ikke  vilde  nævne 

Alexander  for  hans  Fader.  Nu  var  det  dem,  som  havde  hentet 
Fuglen  og  dertil  baade  Hesten  og  hende.  Om  Alexander  vilde 
de  intet  vide,  og  han  maatte  ikke  nævnes.  Vilde  hun  ikke 
hellig  sværge  dem  det  til,  saa  tog  de  hende  strax  af  Dage. 
Deres  Fader  vidste  jo  intet  om  hende;  saa  ingen  vilde  savne 
hende. 

Da  lovede  hun  og  svor,  at  hun  ikke  vilde  mæle  et  Ord  om 
Alexander.  Saa  satte  de  hende  paa  Guldfolen  og  gav  hende 
Guldfuglen  i  Haanden,  og  saa  red  de  hjemad.  De  kom  til  deres 
Fader;  han  laa  endnu  syg,  som  da  de  forlod  ham.  Men  han 
blev  jo  sjæleglad,  da  han  saa'  sine  to  Sønner  igjen.  Og  da  de 
fortalte  ham ,  at  her  havde  de  Guldfuglen ,  hvis  Sang  skulde 
helbrede  ham,  og  dertil  en  mageløs  Hest  med  Guldhaar  og  Sølv- 
haar  og  saa  den  skjønneste  Prinsesse  der  var  i  hele  Verden,  saa 
lovede  han  dem  jo  højt  for  deres  Tapperhed  og  Dygtighed  og 
mest  for  al  den  Kjærlighed,  de  havde  bevist  ham. 

Guldfuglen  blev  bragt  ind  til  den  syge  Konge,  men  den 
sad  tavs  i  sit  gyldne  Bur  og  vilde  ikke  give  et  Kny  fra  sig. 
Den  skjønne  Fru  Helene  blev  bragt  ind  for  Kongen;  hun  kyssede 
hans  Haand,  men  hun  mælede  ikke  et  Ord,  hvad  han  saa  sagde 
til  hende.  Hun  græd  kun,  men  svarede  intet.  Hun  kom  da  op 
i  Hojeloft  og  fik  prægtige  Kamre  at  bo  i  og  Terner  til  sin  Op- 
vartning; men  hun  sad  bestandig  paa  den  aabne  Svale  med 
Haand  under  Kind  og  Taarer  i  de  smukke  Øjne.  Guldfolen 
kom  paa  Stald;  men  den  vilde  hverken  æde  eller  drikke,  og  der 
fik  ingen  Lov  at  komme  op  i  Spiltovet  til  den;  naar  nogen  kom 
den  nær,  saa  var  den  færdig  ved  at  slaa  Stalden  ned,  saa  rasende 
tede  den  sig.  Der  var  kun  ringe  Glæde  ved  de  tre  Herligheder, 
der  var  kommet  paa  Slottet. 


121 

Imidlertid  var  Alexander  jo  kastet  i  Kjæret  med  en  Sten 
om  sin  Hals.  Men  Ræven  var  ikke  langt  borte;  den  fik  ham 
trukket  op  igjen  og  lagt  paa  Grønsværet.  Da  han  vaagnede  op 
dér,  og  satte  sig  over  Ende  og  følte  Rebet  om  Halsen  og  saa' 
Stenen  ved  Siden,  og  begyndte  at  tænke  sig  om,  hvor  han  var, 
og  hvordan  han  var  kommen  der,  saa  hørte  han  Rævens  vel 
kjendte  Røst:  »Ja  nu,  Alexander!  nu  er  der  ikke  andet  for,  end 
at  jeg  splitter  dig  ad.  Har  du  ikke  nu  igjen  været  utro  og 
ulydig,  og  har  du  ikke  kjøbt  Galgekjød?  Derfor  ligger  du  som 
du  har  redt,  og  nu  maa  jeg  gjøre  det  af  med  dig.«  —  »Kjæreste 
Ven  ['i  sagde  Alexander,  »det  nænner  du  ikke,  saa  ulykkelig  som 
jeg  nu  er.  Du  maa  endnu  en  Gang  hjælpe  mig.«  —  »Du  er 
rigtig  nok  værd  at  hjælpe.«  sagde  Ræven;  »hver  Gang  jeg  raader 
dig  for  dit  bedste,  saa  gjør  du  tvært  imod.«  Men  den  hjalp 
ham  dog  igjen  og  sagde:  »Giv  dig  nu  paa  Vej  og  se  at  finde 
hjem  til  din  Faders  Gaard.  Der  er  ingen,  der  kjender  dig.  Du 
skal  søge  Tjeneste  paa  Slottet  og  give  dig  ud  for  en  Dyrlæge. 
Saa  kommer  du  først  til  at  kurere  Guldfolen,  som  er  rent  gal 
og  vil  hverken  æde  eller  drikke.  Resten  giver  sig  nok  af  sig 
selv;  men  naar  alt  gaar  vel,  saa  paa  din  Bryllupsaften,  før  I 
sætter  jer  til  Bords,  saa  gaa  ud  øst  for  Slottet,  dér  finder  du 
mig,  og  saa  gjør  du  som  jeg  siger;  det  har  du  jo  én  Gang 
lovet.«  Det  lovede  Alexander  igjen;  saa  blev  Ræven  i  Skoven, 
men  han  gav  sig  paa  Vej  til  Fods  og  naade  da  efter  mange 
Dages  mødige  Vandring  til  sin  Faders  Gaard. 

Alexander  gik  til  Kongens  Staldmester;  han  kjendte  ham 
ikke  igjen;  og  han  siger,  at  han  er  Dyrlæge  og  vilde  gjærne 
have  Tjeneste.  »Du  kan  strax  komme  til  at  prøve  din  Kunst,« 
.siger  Staldmesteren;  »for  den  prægtige  Hest,  .som  de  unge  Prinser 

har  bragt  hjem  med  sig,  den  er  helt  tosset.  Se  nu,  hvad  du 
kan  udrette  med  den!<s  Alexander  kom  nu  ind  i  Stalden,  hvor 
den  stod,  og  han  gik  op  i  Spiltovet  til  den,  Guldfolen  vrinskede 
venlig  til  ham  og  hverken  slog  eller  bed,  og  den  aad  af  hans 
Haand  og  var  nu  helt  frisk  og  fornøjet  igjen.  »Ja,  er  du  saadan 
en  Hexemester,«  sagde  Staldmesteren,  »saa  er  det  bedst,  du 
ogsaa  ser  til  et  andet  Dyr,  som  de  unge  Prinser  har  bragt  hjem 
med:  det  er  den  Guldfugl,  for  hvis  Skyld  de  har  rejst  saa  langt 
og  døjet  saa  meget,  den,  hvis  Sang  skulde  give  Kongen  hans 
Helbred  igjen.  Den  sidder  nu  med  Hovedet  under  Vingen  og 
giver  aldrig  et  Kny  fra  sig;  saa  det  er  godt  at  se,  at  den  er 
syg.« 

Saa  blev  Alexander  ført  op  paa  Slottet,  hvor  Fugleburet 
hang,  og  saa  snart  Guldfuglen  hørte  hans  Trin,  saa  hoppede  den 
i  Buret  og  begyndte  at  synge,  som  aldrig  nogen  havde  hørt 
Mage  til.  Og  Kongen  hørte  Sangen,  og  han  rørte  Haand  og 
han  rørte  Fod,  og  han  sprang  op  og  var  frisk,  som  han  ikke 
havde  været  nu  paa  niende  Aar.  Og  den  skjønne  Fru  Helene 
hun  hørte  ogsaa  Fuglen  synge,  og  hun  sprang  op  og  løb  hen, 
hvor  den  var,  og  dér  mødte  hun  Alexander,  og  de  faldt  i  hin- 
andens Arme. 

Nu  kom  d?i  hele  Sandheden  for  Dagen.  De  to  ældste 
Sønner  lod  Kongen  strax  kaste  i  Fangetaarnet;  saa  kunde  de  da 
ikke  gjøre  flere  Ulykker,  saa  længe  de  sad  dér.  Men  Alexander, 
som  havde  frelst  ham,  han  skulde  nu  arve  Riget  efter  ham,  og 
der  blev  strax  lavet  til  Bryllup  mellem  ham  og  den  skjønneste 
Prinsesse,  der  var  i  al  Verden. 

Saa  om  Bryllupsaftenen,  før  de  gaar  til  Bords,  gaar  Alex- 
ander ud  ost  for  Slottet,  og  dér  er  Ræven  strax  til  Stede.     »Nu 

skal  du  hjælpe  mig  og  lønne  mig  for  alt,  hvad  jeg  har  gjort  for 
dig,<;  siger  den,«  du  skal  drage  dit  Sværd  og  hugge  mit  Hoved 
af  og  lægge  det  bag  til,  og  du  skal  hugge  min  Hale  af  og 
lægge  den  for  til.«  Alexander  sagde,  at  det  kunde  han  ikke 
gjøre:  handle  saadan  med  sin  Ven  og  Velgjører.  »Du  skal  og 
maa  gjøre  som  jeg  siger,«  sagde  Ræven,  »ellers  sætter  jeg  dig  i 
den  samme  Stand  som  du  var,  da  dine  Brødre  havde  sænket 
dig  i  Kjæret,  som  jeg  trak  dig  op  af.«  Saa  maatte  Alexander 
da  gjøre  som  Ræven  vilde.  Og  i  det  samme  det  var  gjort,  saa 
var  Ræven  borte,  og  i  dens  Sted  stod  en  aldrende  Mand  af 
kongeligt  Udseende.  Han  fulgte  med  op  paa  Slottet,  og  da 
Kongen  saa'  ham.  saa  kjendte  han,  at  det  var  hans  Halvbroder, 
som  var  ældre  end  han  og  den  rette  Arveprins  til  Riget;  men 
hans  Stifmoder  havde  omskabt  ham  til  Ræv  og  jaget  ham  bort, 
for  at  hendes  Søn  kunde  blive  Konge,    sig   selv  til    liden  Glæde. 

Da  Kongen  saa'  og  kjendte  sin  Broder,  saa  sagde  han  strax, 
at  nu  nedlagde  han  Kronen,  for  nu  var  Riget  og  Regeringen 
hans  ,  som  var  født  og  baaren  dertil.  Men  Arveprinsen  sagde: 
»Lad  mig  kun  være  Konge  i  Aften;  men  fra  i  Morgen  skal  din 
Søn  Alexander  bære  baade  Krone  og  Spir.  Vi  to  gamle  kan 
endda  være  ham  til  Raad  og  til  Bistand.  —  Men  imens  jeg  nu 
er  Konge,  saa  dømmer  jeg,  at  hver  skal  have  og  beholde  sit 
eget.  Alexander  har  faaet,  hvad  hans  er,  de  tre  største  Klenodier 
i  Verden:  den  skjonneste  Dronning,  den  ypperste  Hest  og  den 
vidunderligste  Fugl.  Nu  skal  Galgen  ogsaa  have  og  beholde, 
hvad  den  hører  til.«  Saa  lod  han  strax  de  to  ældste  Konge- 
sønner føre  ud  at  hænges. 

Dagen  efter  var  Alexander  Konge  i  Landet,  og  den  skjønne 
Helene  Dronning-,   men  den  gamle  Konge  og  hans  Broder,   som 

havde  været  forgjort,  levede  længe  med  dem,  og  de  hjalp  og 
raadede  ham  saa  godt,  at  han  blev  den  ypperste  Konge  i  Verden. 
Og  Guldfuglen  blev  ved  at  synge  for  dem  alle,  og  hvem  der 
lyttede  til  dens  Sang,  kjendte  hverken  til  Sorg  eller  Sygdom. 


Fuglereden. 

Med  Tegning  af  ErU:  Henningsen. 


D, 


'et  var  en  Søndag  Morgen  en  Solskins  Sommerdag,  da 
kjørte  Bispen  hen  ad  Landevejen,  han  skulde  ud  at  holde  Visi- 
tats  i  den  næste  Sognekirke.  Saa  kommer  han  forbi  en  Dreng, 
der  gaar  ved  Vejen  og  trækker  med  en  Ko,  som  græsser  ved 
Grøftekanten,  saadan  som  Husmandsfolk  jo  maa  gjøre,  for  at 
kunne  faa  Føden  til  deres  Dyr.  Bispen  var  tidlig  paa  Færde 
og  havde  gode  Stunder,  og  saa  gav  han  sig  da  i  Snak  med 
Drengen,  for  at  prøve  hans  Lærdom. 

»Skal  du  ikke  i  Kirke  i  Dag,  min  Dreng?«  spørger  Bispen, 
»Nej,«  siger  Drengen.  »Véd  du  ikke,  at  Bispen  kommer  her  i 
Dag?«  spørger  han  videre.  »Nej,«  siger  Drengen.  ^Kan  du 
læse  noget?«  spørger  Bispen.  »Nej,«  siger  Drengen.  »Kan  du 
da  noget  Bibelhistorie?  Véd  du  noget  om  Abraham,  Isak  og 
Jakob!«  spørger  Bispen.  »Nej,«  siger  Drengen.  »Men  véd  du 
da  slet  ingen  Ting,«  siger  Bispen.  —  »Jo,«  siger  saa  Drengen, 
»Jeg  véd  en  Fuglerede.«  —  »Naa,  hvor  er  den  da?«  siger  Bispen. 
»Ja,  vil  du  love  mig,  ikke  at  sige  det  til  de  andre  Drenge?«  siger 
Drengen.    »Vist  ikke  nej!«  siger  Bispen.     Saa  løb  Drengen  hen  og 

lettede  op  i  en  Busk   paa  Gærdet  og  sagde:      »Dér  er  den.«    — 
;> Farvel,  min  Dreng!«  sagde  Bispen  og  saa  kjørte  han  videre. 

Drengen  trak  da  hjem  med  sin  Ko,  og  han  sagde  til  sine 
Forældre,  at  en  fremmed  Mand  ude  paa  Vejen  have  sagt  ham. 
at  Bispen  kom  i  Kirken  i  Dag.  Saa  var  der  nok  stor  Stads, 
og  han  vilde  gjærne  der  hen.  Det  fik  han  ogsaa  Lov  til,  og 
han  blev  jo  vasket  og  pudset  og  kom  hen  i  Kirken.  Der  var 
fuldt  Hus,  og  dér  stod  Bispen  for  Alteret  og  talte  til  Menig- 
heden. Han  udtalte  sin  Beklagelse  over,  at  Ungdommen  dér  i 
Sognet  var  saa  ringe  oplært,  og  han  beraabte  sig  paa  sin  egen 
Erfaring.  *Paa  Vejen  hen  til  dette  Guds  Hus,«  sagde  han, 
»kom  jeg  forbi  en  Dreng,  som  vidste  aldeles  intet  af  alt,  hvad 
der  hører  Guds  Rige  til.  Han  vidste  intet  om  Kirken,  han 
vidste  intet  om  Bispen,  han  kunde  ikke  læse,  han  vidste  intet  om 
Abraham,  Isak  og  Jakob.  Og  da  jeg  endelig  spurgte  ham,  om 
han  da  slet  intet  vidste,  saa  svarede  han:  jo  jeg  véd  en  Fugle- 
rede!« —  Da  sprang  Drengen  op  i  Stolen  og  raabte:  »Vil  du 
tiel  Lovede  du  ikke,  at  du  vilde  ikke  sige  det  til  de  andre 
Drenee!« 


Med  Teguinger  af  Hans  Xik.  Hansen 


LJev  var  en  Gang  en  Konge,  som  havde  en  eneste  Søn. 
Han  var  den  skjønneste  Yngling,  nogen  vilde  se.  Han  havde 
ogsaa  et  godt  Hjærte  og  en  god  Forstand.  Men  han  var  hov- 
modig baade  af  sin  Stilling,  sin  Forstand  og  sin  Skjønhed.  Lige- 
som han  selv  var  smuk,  holdt  han  meget  af  alt,  hvad  der  var 
smukt;  de  grimme  kunde  han  ikke  udstaa;  han  fik  ganske  ondt 
af  at  se  paa,  hvad  der  var  stygt,  sagde  han. 


129 

Saa  hændtes  det  en  Dag,  han  var  ude  paa  Jagt  med  sine 
Hoffolk,  de  havde  lejret  sig  tæt  ved  en  Landevej  og  holdt  deres 
Frokost,  —  at  de  saa'  en  gammel  Mand  komme  ridende  hen  ad 
Vejen  paa  en  meget  daarlig  Hest.  Den  gamle  Mand  var  meget 
lidt  kjøn  at  se  paa:  han  var  baade  pukkelrygget  og  enøjet  og 
skjævhalset;  og  fattig  og  daarlig  var  han  jo  i  Klæder;  og  hans 
Hest  var  ikke  meget  kjønnere:  det  var  et  lille  tykmavet,  lang- 
haaret  Bondeøg,  som  endda  lammede  paa  det  ene  Forben. 

»Hu  ha!«  sagde  Prinsen,  »skaf  mig  den  grimme  gamle  Karl 
og  hans  grimme  Øg  af  Vejen !  Jeg  kan  ikke  taale  at  se  noget  saa 
stygt.«  Hoffolkene  var  jo  strax  til  Rede  og  fik  den  lurvede 
Rytter  gjennet  af  Vejen,  saa  han  kom  ud  af  Syne. 

Men  den  gamle  Mand  var  ikke  den,  han  saa  ud  til;  han 
var  en  stor  og  mægtig  Troldmand,  som  ikke  altid  viste  sig  i 
saa  ringe  en  Skikkelse.  En  Dag,  Prinsen  gik  ganske  alene 
ude  i  Skoven,  saa  stod  den  gamle  enøjede  Mand  for  ham,  rørte 
ved  ham  med  sin  Stok  og  sagde:  »Nu  kan  du  prøve  at  være 
et  Øg  ligesom  mit.  Og  det  skal  du  være,  indtil  en  uskyldig 
Kongedatter  vil  kalde  dig  sin  allerkjæreste  Ven.';  Og  i  det 
samme  han  sagde  det,  blev  den  smukke  Prins  til  lige  saadan  et 
grimt  lille  Øg  som  det,    han  ikke  havde  kunnet  taale  at  se  paa. 

I  Prinsens  Hjem  var  der  stor  Forskrækkelse.  Kongens  Søn 
var  forsvunden,  og  ingen  vidste,  hvor  han  var  bleven  af.  Imens 
gik  han  ude  i  Skoven  som  et  lille  uanseligt  Bondeøg,  meget 
ilde  tilfreds  med  sig  selv.  Det  kunde  ikke  nytte  ham  at  gaa 
hjem  til  sin  Faders  Slot,  for  dér  vidste  han,  at  ingen  vilde  kjendes 
ved  ham.  Da  han  havde  gaaet  om  i  Skoven  et  Par  Dage,  saa 
traf  det  sig,  at  der  kom  en  lille  Bondedreng,  som  var  ude  at 
sanke  Brænde.      Han   saa'  det   lille  Øg  gaa  dér  og  græsse;   han 

gik  hen  til  det  og  klappede  det  og  snakkede  godt  for  det,  og 
Øget  fulgte  ham,  hx'or  han  gik,  og  saadan  kom  det  hjem  med 
ham  til  hans  Fader,  som  havde  et  lille  Boissted  uden  for  Skoven. 
»Se,  Fader!«  sagde  han,  »her  har  du  et  nyt  Øg  i  Steden  for 
det   gamle,   som   styrtede   i   Gaar.«    —    ^Det   er  kun   et  daarligt 


Bytte,«   sagde  Faderen,    »for   dette   her  er   da   et  rent    Helmis. 
Det  er  knap  Føden  værd;  men  vi  faar  vel  prøve  det.« 

Saa  kom  Øget  paa  Stald,  og  næste  Dag  spændte  Bonden 
det  for  sin  lille  Plov,  og  det  trak  meget  ordentlig.  »Øget  er 
dog  ikke  saa  ringe  som  det  ser  ud  til,«  sagde  Bonden  til  Hans, 

saadan  hed  Drengen,  »du  maa  fodre  det  godt;  saa  kan  vi  dog 
have  nogen  Nytte  af  det.«  Hans  holdt  meget  af  sit  lille  Øg, 
som  han  kaldte  det,  og  han  fodrede  det,  og  han  striglede  det  og 
var  rigtig  god  ved  det.  Det  maatte  da  ogsaa  gjøre  Gavn  for 
Føden-,  men  da  Bonden  havde  tilsaat,  saa  siger  han  til 
Hans:  »Nu  kan  du  i  Morgen  ride  Øget  ind  til  Kjøbsteden  og 
faa  lagt  to  Sko  under  det,  men  ikke  flere ;  for  nu  vil  jeg  sælge 
det.« 

Det  var  Hans  ikke  meget  for;  han  vilde  helst  beholde  sit 
lille  Øg.  Da  han  kom  ind  til  Kjøbsteden  og  fik  lagt  de  to  Sko 
under  det,  saa  kom  der  en  enøjet  Mand  til  ham  og  gav  sig  i 
Snak  med  ham:  om  han  vilde  sælge  ham  den  Hest?  »Den  skal 
koste  to  Hundrede  Daler,«  sagde  Hans  da  for  Spøg.  :^Det  er 
meget  for  den,«  sagde  Manden,  »men  lad  gaal  du  skal  faa 
dem.«  —  »Nej,«  sagde  saa  Hans,  »jeg  tør  ikke  sælge  den,  for 
den  hører  ikke  mig,  men  min  Fader  til.«  —  »Saa  kan  du  gaa 
hjem  og  spørge  ham,  om  du  maa,«  sagde  Manden.  Men  det 
vilde  Hans  ikke;  han  satte  sig  op  paa  Øget  og  red  det  hjem; 
men  han  sagde  ikke  noget  til  Faderen  om,  at  han  havde  kunnet 
faa  to  Hundred  Daler  for  det. 

Kort  Tid  efter  var  der  Hestemarked  i  Kjøbsteden,  og  saa 
siger  Bonden  til  Hans:  »Nu  skal  du  pudse  Øget;  det  skal  til 
Marked  i  Dag.«  Hans  blev  meget  bedrøvet  og  bad  om,  at  han 
maatte  tage  til  Marked  med  det.  Men  Faderen  vilde  selv.  »Saa 
maa  Fader  forlange  tre  Hundred  Daler  for  det,«  siger  Hans. 
»Du  er  jo  gal.  Dreng  1«  siger  Faderen,  »jeg  véd  nok  selv,  hvad 
Øget  er  værdt:  det  er  ikke  ét  Hundred  Daler  værdt.«  Saa  for- 
talte Hans,  at  der  var  budt  ham  to  Hundred  for  det.  »Saa  er 
du   ogsaa   en  god  Tosse,«    sagde  Faderen,   og  dermed   gav  han 

Hans  et  Ørefigen.  Saa  satte  han  sig  op  og  red  til  Marked 
med  Dyret.  Men  han  tænkte  dog  paa,  hvad  Hans  havde  sagt 
ham,  og  naar  nogen  spurgte  ham,  hvad  den  Hest  skulde  koste, 
saa  sagde  han  rask :  tre  Hundred  Daler.  —  Kjøberne  lo  jo  ad 
ham  og  sagde,  det  var  ogsaa  en  Pris  for  saadan  en  Rallike,  som 
ikke  var  ét  Hundred  værd.  Men  Bonden  slog  ikke  af,  og  om- 
sider kom  der  da  en  gammel  enøjet  Mand,  han  tingede  ikke 
med  ham  om  Prisen,  men  gav  ham  de  tre  Hundrede  Daler,  og 
saa  fik  han  Øget.  Bonden  gik  saa  hjem  og  var  ikke  lidt  glad 
ved  den  gode  Handel.  Men  Hans  græd  og  var  meget  bedrøvet. 
Da  Faderen  næste  Morgen  søgte  efter  ham,  var  han  ikke  til  at 
finde.  »Han  er  nok  løben  efter  Øget,«  sagde  Moderen,  og  der 
med  slog  de  sig  til  Ro. 

Hans  var  ganske  rigtig  løben  efter  sit  kjære  Øg.  Inde  i 
Kjøbsteden  fik  han  opspurgt,  at  den  Mand,  som  havde  kjøbt 
Hesten,  han  var  rejst  til  et  Sted,  .som  laa  hundrede  Mile  borte. 
Det  var  en  rig  Mand,  sagde  de,  og  en  fornem  Mand,  han  hørte 
nok  til  oppe  paa  Kongens  Slot.  Hans  gav  sig  strax  paa  Vejen 
og  naade  da  omsider  ogsaa  alle  de  hundrede  Mile  bort,  og  dér 
gik  han  lige  til  Kongens  Slot  og  bad  om  at  faa  Tjeneste  som 
Stalddreng.  Det  fik  han  ogsaa  i  men  han  fandt  ikke  Øget  i 
Kongens  Stald. 

Saa  en  Dag  ser  Hans,  at  der  holder  en  lille  Kane  ude  paa 
Slotspladsen,  og  Kanehesten,  det  er  da  ingen  anden  end 
hans  eget  kjære  lille  Øg.  Hans  blev  jo  glad,  og  han  gik 
hen  og  klappede  det  og  kjælede  for  det.  I  det  samme  træffer 
det  sig,  at  Kongens  yngste  Datter,  hun  var  endnu  kun  et  Barn, 
kommer  løbende  forbi,  og  da  hun  ser  Hans  staa  ved  det  lille 
Øg,  saa  siger  hun:    »Saadan  en  lille  Hest  vilde  jeg  gjærne  have. 

den  kunde  jeg  vist  baade  kjøre  og  ride.  Tror  du  ikke?  Hans!« 
Jo,  det  vidste  Hans  bestemj:,  han  kjendte  Hesten,  sagde  han,  og 
det  var  det  raskeste  og  det  troligste  lille  Dyr,  der  var  til.  Hun 
løb  op  til  sin  Fader  Kongen  og  bad  ham  kjøbe  den  lille  Hest 
til  hende.  »Det  er  jo  et  grimt  lille  Kræ,«  sagde  Kongen,  »du 
maa  tage,  hvilken  Hest  du  vil  i  min  Stald;  dér  er  kjønne  Heste 
nok.«  Men  hun  havde  nu  faaet  saadan  en  Lyst  til  det  lille  Øg, 
og  hun  blev  ved  at  bede,  til  Kongen  sagde  ja  og  kjøbte  det  til 
hende.  »Pas  den  nu  rigtig  godt.  Hansi«  sagde  den  lille 
Prinsesse,  og  det  lovede  han  jo  gjærne,  og  det  holdt  han  ogsaa, 
saa  den  blev  Dag  for  Dag  smukkere,  og  den  lille  Prinsesse 
baade  kjørte  med  den  og  red  paa  den  og  holdt  saa  meget 
af  den. 

Da  nogen  Tid  var  gaaet,  saa  træffer  det  sig,  at  Kongens 
ældste  Datter  —  for  Kongen  havde  to  Døtre  og  ingen 
Sonner  —  hun  havde  været  ude  at  fiske,  og  dér  havde  hun 
mistet  en  Fingerring,  hun  havde  faaet  efter  sin  Moder,  og  som 
baade  var  en  stor  Kostbarhed  og  oven  i  Kjøbet  var  en 
Lykkering.  Baade  hun  og  hendes  Fader  Kongen  blev 
da  meget  ulykkelige  ved  det,  og  Kongen  lod  søge  efter 
den  paa  alle  Maader;  men  den  blev  ikke  funden.  Til  sidst 
lod  Kongen  bekjendtgjøre ,  at  den ,  som  kunde  bringe  Prin- 
sessens Ring,  skulde  faa  hende  til  Ægte  og  det  halve  Konge- 
rige med  hende.  Der  var  da  mange  baade  Fyrster  og 
Grever  og  Adelsmænd  fra  Landet  selv  og  fra  andre  Lande, 
som  kom  og  søgte  efter  den  Ring,  og  der  var  flere  af  dem, 
som  satte  Livet  til  ved  det;  men  der  var  ingen  af  dem,  som 
fandt  den. 

Den   yngste   Prinsesse   fik   imidlertid   sin   lille   Hest    kjærere 

med  hver  Dag,  der  gik;  hun  lod  lægge  fire  dejlige  Guldsko 
under  den,  og  hun  baade  kyssede  og  klappede  den. 

Det  var  en  Dag,  Hans  Stalddreng  var  ved  at  vande  den 
lille  Hest,  da  saa'  han  en  dejlig  stor  Guldfisk  ude  i  Vandet;  han 
sprang  ud  efter  den  og  vilde  fange  den,  men  han  fik  den  ikke 
fat.  Men  saa  et  Par  Dage  efter,  da  han  igjen  vandede  Øget, 
saa  sparkede  det  den  samme  Guldfisk  i  Land  med  sin  Fod. 
Hans  bragte  Fisken  op  i  Kongens  Køkken,  og  alle  skulde  da 
ned,  for  at  se  paa  den.  Og  da  den  blev  skaaren  op,  saa  laa 
Prinsessens  Ring  inden  i  den.  Saa  sagde  Kongen  til  sin  ældste 
Datter:  »Ja,  nu  maa  du  tage  Hans  Stalddreng  til  Ægte:  han 
har  bragt  din  Ring.«  Det  var  Prinsessen  ogsaa  villig  til;  og 
Hans  sagde  jo  heller  ikke  nej,  men  han  føjede  da  til,  at  egentlig 
var  det  ikke  ham,  hvem  Æren  tilkom  for  at  have  fundet  Ringen: 
det  var  den  lille  Prinsesses  Hest,  som  havde  skrabet  den  i  Land 
med  sin  Guldsko. 

Da  den  lille  Prinsesse  hørte  det,  saa  løb  hun  ned  i  Stalden 
til  sin  lille  Hest,  tog  den  om  Halsen  og  kyssede  den  og  sagde: 
»Nej,  du  skal  ikke  have  min  Søster;  hun  kan  tage  Hans  Stald- 
dreng. Men  dig  vil  jeg  beholde  altid,  for  du  er  min  aller- 
kjæreste  Ven.«  Og  i  det  samme,  hun  havde  sagt  det,  saa  var 
der  ingen  Hest  mere;  men  der  stod  en  dejlig  ung  Prins,  som 
hun  holdt  om  Halsen. 

Han  sagde  Tak  til,  og  han  fortalte  hende  det  hele,  hvordan 
han  var  bleven  baade  straffet  og  belønnet.  Og  saa  fulgtes  de  ad 
op  til  Kongen,  og  saa  holdt  de  Bryllup  paa  samme  Dag,  som 
Hans  Stalddreng  blev  viet  til  den  ældste  Prinsesse.  Den  smukke 
Prins  rejste  saa  hjem  med  sin  Prinsesse  til  sin  Faders  Rige,  hvor 
der   blev  en  Glæde  uden  Lige  over   at   se   ham  igjen.     Han  har 

nu  helt  aflagt  sit  Hovmod  og  lever  i  Fryd  og  Herlighed  med 
sin  allerkjæreste  Ven.  Og  Hans  Stalddreng  lever  ogsaa  godt 
med  den  ældste  Prinsesse.  Han  har  nu  hele  hendes  Faders  Rige, 
siden  den  g:amle  Konge  er  død. 


riAv^^^ 


Lykken  og  Forstanden. 

Mal  Ti-giiiitger  of  Krik  Hniniiifiscn. 

i_^ykken  og  Forstanden  var  en  Dag  ude  at  spasere.  Saa 
kom  de  til  at  tale  om,  hvad  der  var  bedst  for  et  Menneske: 
enten  at  have  Lykken  eller  Forstanden  med  sig.  Forstanden 
mente  naturligvis,  at  den  var  bedst  faren,  som  havde  Forstand, 

og  Lykken  mente,  at  det  dog  var  Lykken  alligevel,  det  kom  an 
paa.  >Saa  kast  dig  da  en  Gang  paa  den  gamle  tykke,  halv- 
tossede Mand,  der  gaar  dér  nede  og  pløjer!«  sagde  Lykken,  og 
saa  kastede  ogsaa  Forstanden  sig  paa  ham.  Lige  med  det 
samme  standsede  den  tossede  Mand  med  at  pløje  og  sagde  til 
Drengen,  der  drev  Plov  for  ham,  at  han  lige  med  ét  var  bleven 
saa  klog,  at  der  var  ikke  den  Ting  til,  han  jo  havde  Forstand 
paa.  Han  vilde  da  heller  ikke  gaa  dér  og  pløje  længer,  for  det 
var  nu  alt  for  simpelt  for  ham.  Drengen  gjorde  store  Øjne  og 
blev  staaende  med  aaben  Mund,  medens  Manden  uden  videre 
lod  Ploven  hvile  og  begav  sig  den  lige  Vej  hjem  efter.  Han 
var  ikke  længe  om  at  trække  i  Kisteklæderne,  og  saa  vandrede 
han  strax  videre  til  Kjøbstaden,  for  at  gjøre  sin  Lykke  dér  med 
sin  store  Forstand. 

Paa  Vejen  dér  ind  blev  han  enig  med  sig  selv  om,  at  han 
vilde  være  Urmager;  men  man  skal  ikke  tro,  at  han  vilde  lade 
sig  nøje  med  at  give  sig  i  Lære  hos  en  simpel  Urmager,  nej, 
da  han  kom  til  Staden,  saa  spurgte  han  sig  for,  hvor  Hof-L^r- 
mageren  bode,  og  til  ham  gik  han  saa  lige  ind  og  spurgte,  om 
han  ikke  nok  kunde  komme  i  Lære  hos  ham,  da  han  just  nu 
havde  faaet  i  Sinde  at  ville  være  Urmager:  Mesteren  skulde 
nok  blive  fornøjet  med  ham.  —  -^>Nej,  det  kan  jeg  ikke  have 
med  at  gjøre,«  sagde  Hof-Urmageren,  ■»saadanne  grove  Hænder 
som  du  har,  —  og  saa  ser  du  oven  i  Kjøbet  ud  til  at  kunne 
æde  som  en  Tærsker.«  Men  Manden  talede  da  saa  længe  og 
saa  godt  for  sig,  at  Hof-Urmageren  til  sidst  lovede  at  tage  imod 
ham,  naar  han  vilde  give  Hundrede  Daler  i  Lærepenge.  —  »Ja, 
men  saa  vil  jeg  ogsaa  have  mit  eget  Kammer  at  arbejde  i.« 
»Nej,«    sagde   Hof-Urmageren,    det   faar  du   ikke.«      Saa   maatte 

det  da  blive  derved,  at  han  skulde  arbejde  paa  Værkstedet 
sammen  med  de  andre  Drenge  og  Svende. 

Det  første,  den  ny  Læredreng  blev  sat  til,  var  at  pudse 
Skiven  til  et  Taarnur,  for  han  skulde  have  noget,  der  passede 
til  hans  grove  Hænder.  Men  baade  det  Arbejde  og  alt  det, 
han  siden  fik  at  bestille,  skilte  han  sig  ved  til  sin  Mesters  store 
Tilfredshed.  Saa  hændte  det  en  Dag,  at  Kongen  sendte  Bud 
efter  Hof-Urmageren  og  forlangte,  at,  hvis  han  ikke  vilde  miste 
sin  Bestilling,  saa  maatte  han  inden  en  bestemt  Tid  have  gjort 
Kongen  et  Ur,  der  var  saadan  beskaffent,  at  det  af  sig  selv 
kunde  gaa  rundt  paa  Bordet,  og  naar  Kongen  sagde:  »Her 
sidder  Kongen!«  blive  staaende  foran  hans  Plads  og  slaa.  Det 
hjalp  ikke,  at  Urmageren  klagede  sig  og  sagde,  at  det  var  ham 
helt  umuligt  i  det  skulde  blive  ved  det,  som  Kongen  havde  sagL 

Da  nu  Hof-Urmageren  kom  hjem,  spurgte  han  sine  Svende, 
især  dem,  der  havde  været  mest  paa  Vandring  udenlands,  om 
de  nogen  Sinde  havde  set  eller  hørt  Tale  om  saadan  et  Ur.  — 
Nej,  det  var  der  da  ingen  af  dem,  der  havde.  Men  den  ny 
Læredreng,  som  naturligvis  slet  ikke  var  bleven  spurgt,  han 
sagde,  at  han  kunde  da  nok  gjøre  saadan  et  Ur  som  det.  Mester 
havde  snakket  om.  Men  hali  fik  kun  Grovheder  til  Tak  for  sit 
Tilbud.  Næste  Dag,  da  Mester  paa  ny  klagede  sin  Nød  for 
Svendene,  saa  siger  Læredrengen  igjen,  at  han  kunde  ganske 
vist  gjøre  saadan  et  Ur;  men  han  blev  ogsaa  denne  Gag  vist  af. 
—  Da  han  Dagen  efter  kom  ind  til  Mesteren  med  noget  Arbejde 
og  saa'  ham  sidde  og  se  saa  modfalden  ud,  saa  kom  Lære- 
drengen for  tredje  Gang  med  sit  Tilbud  om  at  lave  det  Ur,  som 
Kongen  havde  forlangt;  men  et  eget  Kammer  at  arbejde  i,  det 
vilde  han  have. 

Saa  gav  Mesteren  ham  ogsaa  Lov  at  gjøre  et  Forsøg,  og 
sit  eget  Kammer  fik  han  da  ogsaa.  Da  han  nu  havde  arbejdet 
her  en  Tid  lang,  kom  en  Dag  Mesteren  ind,  for  at  se,  hvor  vidt 
han  var  kommen.  —  »Her  skal  I  se.  Mester  1  nu  er  Tegningen 
til  Uret  færdig,  og  nu  skal  jeg  til  at  støbe;  —  »Lad  mig  da 
se!«  sagde  Hof-Urmageren  og  satte  Brillerne  paa.  »Ja,  se  jer 
kun  om!«  sagde  Læredrengen.  Mesteren  gjorde  saa:  han  saa' 
op  ad  Stolper  og  ned  ad  Vægge,  han  glode  op  i  Loftet  og 
stirrede  ned  paa  Gulvet,  men  hvor  han  saa',  var  alting  over- 
malet med  de  sælsomste  Figurer.  »Hm!«  sagde  Hof-Urmageren, 
»ja,  her  ser  rigtig  nok  godt  ud!«  og  saa  gik  han  sin  Vej.  En 
Maaneds  Tid  efter  kom  han  igjen,  for  at  se  til  ham,  »Ja,  se 
her!«  sagde  Læredrengen  til  Mesteren,  »nu  er  al  Ting  til  det 
kunstige  Ur  støbt,  og  nu  skal  det  blot  sættes  sammen,  saa  er 
det  færdigt.«  Og  dermed  fremviste  han  sit  Støbegods.  Det 
saa'  underligt  nok  ud.  —  Hvad  mon  det  skal  blive  til?  tænkte 
Hof-Urmageren,  men  han  sagde  ikke  noget,  han  nikkede  bare 
og  gik  sin  Vej. 

Efter  nogen  Tids  Forløb  kom  han  atter  igjen,  og  denne 
Gang  kommer  Læredrengen  ham  i  Møde  og  siger:  »Ja,  vil  nu 
Mester  se,  for  nu  er  Uret  sat  sammen,  fix  og  færdigt,  og  nu 
maa  vi  prøve  det.«  »Ja,  det  maa  vi,«  sagde  Mesteren  og  satte 
sig  for  Bordenden.  Saa  blev  Uret  løftet  op  paa  Bordet,  og  det 
gik  virkelig  rundt,  som  Kongen  havde  forlangt,  og  endte  med 
at  slaa  lige  ud  for  Mesteren,  der  spillede  Majestæten  og  sagde: 
»Her  sidder  Kongen!«  Mesteren  blev  sjæleglad,  og  Uret  maatte 
nu  gjøre  sin  Rundtur  mange  Gange  til  alle  Svendenes  For- 
nøjelse. 

Paa   den    bestemte   Dag   meldte    Hof-Urmageren   paa  Slottet 

med  Uret,  og  Læredrengen  var  med.  I  Overværelse  af  hele 
Hoffet  blev  Uret  prøvet,  og  det  gik  rigtig  udmærket.  Kongen 
blev  meget  glad,  men  ogsaa  meget  forundret,  og  han  sagde  til 
Mesteren,  hvorfor  han  dog  havde  været  saa  bange  for  at  paa- 
tage sig  det  Arbejde,  da  han  dog  havde  været  i  Stand  til  at 
skille  sig  saa  godt  ved  det?  —  Ja,  saa  fortalte  Mester  da,  hvordan 


det  hang  sammen,  at  det  ikke  var  ham,  men  Drengen,  dér  stod, 
som  havde  lavet  Uret.  Da  Kongen  hørte  det,  sagde  han,  at, 
havde  Drengen  kunnet  gjore  det  Ur,  saa  skulde  han  nu  ogsaa 
strax  gjøres  til  Svend.  Det  var  Hof-Urmageren  nu  ikke  rigtig 
tilfreds  med :  der  var  endnu  to  Aar  tilbage  af  Drengens  Læretid, 
og  Mesteren  kunde   ikke  være  sikker  paa  at  beholde  ham,   naar 


han  først  var  bleven  Svend.  Men  da  gav  Kongen  Mesteren 
Hundrede  Daler,  og  saa  blev  Læredrengen  Svend. 

Nu  havde  Kongen  en  Datter,  som  ingen  kunde  faa  til  at 
tale  et  eneste  Ord.  Kongen  var  meget  bedrøvet  derover,  og 
lovede  derfor,  at  hvem  der  kunde  bringe  hans  Datter  til  at  tale, 
skulde  have  hende  og  Kongeriget,  men  hvem  der  forgjæves  for- 
søgte derpaa,  skulde  miste  sit  Liv. 

Mange  Mennesker  fra  alle  Kanter  strømmede  nu  til  Slottet, 
og  Urmagersvenden  fik  ogsaa  Lyst  til  at  prøve  sin  Lykke.  — 
En  efter  en  førtes  ind  til  Prinsessen,  men  da  ingen  af  dem 
kunde  faa  hende  til  at  tale,  førtes  de  ud  igjen,  for  at  lægges 
paa  Blokken,  der  stod  opstillet  nede  i  Slotsgaarden.  Saa  kom 
ogsaa  Turen  til  Urmagersvenden.  Da  han  kom  ind  i  Prinsessens 
Værelse,  hvor  der  hang  et  stort  Spejl,  saa  gik  han,  uden  at 
sige  et  Ord  til  Prinsessen,  lige  hen  foran  det  og  sagde:  »God 
Dag,  lille  Spejl  1  nu  skal  jeg  fortælle  dig  en  lille  Historie:  Der 
var  en  Gang  tre  Mænd  paa  Vandring  —  men  det  er  kun  en 
Fortælling,  lille  gode  Spejl!  —  den  ene  v^ar  en  Billedhugger,  den 
anden  en  Skrædder,  og  den  tredje  en  Skolemester.  De  skulde 
skiftes  til  at  holde  en  Ild  ved  lige,  og  derfor  maatte  altid  en 
vaage,  medens  de  to  andre  sov.  Først  vaagede  Billedhuggeren 
—  men  det  er  kun  en  FortælUng,  lille  gode  Spejl!  —  og  for  at 
forslaa  Tiden  huggede  han  et  Stykke  Træ  op,  som  laa  der, 
og  dannede  det  saadan,  at  det  livagtig  kom  til  at  ligne  et  lille 
Barn.  Derefter  vaagede  Skrædderen,  og  imens  han  vaagede, 
saa  syde  han  en  hel  Dragt  Klæder  til  Barnet  —  men  det  er 
kun  en  Fortælling,  lille  gode  Spejl!  —  Og  til  sidst,  da  det  var 
Skolemesterens  Tur  at  vaage,  saa  lærte  han  det  lille  Barn  at 
tale.    —   Døm   nu,  lille    gode  Spejl!  —  men  det   er  kun  en  For- 

tælling  — ,  hvem  af  disse  tre  hører  Barnet  til?«  —  »Det  hører  Billed- 
huggeren til,  for  han  var  den  første,  der  dannede  det,«  lød  det 
nu  fra  Prinsessen  i  den  anden  li^nde  af  Stuen.  Urmagersvenden 
nikkede  til  Spejlet  og  sagde:  >Godt,  lille  gode  Spejl,  og  tak 
for  god  Underretning!«  og  dermed  gik  han  ud  af  Døren,  uden 
saa  meget  som  at  se  til  Prinsessen.  - —  Men  Præsterne,  som  stod 
dér  for  at  høre,  om  Prinsessen  talede,  de  nægtede  at  have  hørt 
et  eneste  Ord,  og  dermed  blev  ogsaa  han  ført  ned  i  Gaarden, 
for  at  miste  Livet.  Men  da  Kongen  hørte,  at  det  var  ham,  der 
havde  gjort  det  kunstige  Ur,  saa  sagde  han,  at  han  skulde  have 
Lov  til  at  slippe  med  Livet  for  denne  "Gang.  —  Det  gik  saadan 
i  lang  Tid ,  den  ene  efter  den  anden  prøvede  sin  Lykke  hos 
Prinsessen,  men  altid  endte  det  med,  at  de  satte  Livet  til,  og 
Prinsessen  blev  ved  at  være  stum.  Saa  en  Dag  kommer  Urmager- 
svenden igjen,  han  kommer  ind  til  Prinsessen,  han  fortæller  den 
samme  Historie  til  Spejlet  og  spørger  og  faar  samme  Svar  af 
Prinsessen  som  forrige  Gang,  men  da  han  saa  kommer  ud  og 
spørger  Generalerne  —  for  det  var  dem,  der  denne  Gang  skulde 
holde  Vagt  — ,  om  de  ikke  havde  hørt  Prinsessen  tale,  saa 
nægtede  de  at  have  hørt  noget,  og  saa  førtes  den  arme  Urmager- 
svend, som  slet  ikke  havde  Lykken  med  sig,  ned  til  Blokken, 
for  uden  Naade  at  halshugges. 

Lykken  og  Forstanden  var  igjen  ude  at  spasere,  og  de 
kom  nu  netop  dér  forbi  i  det  samme.  »Dér  kan  du  se,«  siger 
Lykken,  hvad  det  hjælper  at  have  Forstand,  naar  man  ikke  har 
Lykken  med  sig,  det  er  da  tydeligt,  at  Lykken  er  langt  bedre 
end  Forstanden.«  —  »Ja,«  siger  Forstanden,  og  det  var  netop 
i  det  Øjeblik,  da  Manden  skulde  halshugges,  —  »kast  du  dig 
da    nu    paa    ham!«       Og    det    gjorde    Lykken;     og    i    samme 

Øjeblik  kom  Prinsessen  farende  ned  i  Gaarden  og  sagde,  at  han 
og  kun  han  havde  kunnet  bringe  hende  til  at  tale,  og  ham 
vilde  hun  have.  Og  saa  slap  Urmagersvenden  for  at  miste  sit 
Liv  og  fik  istedenfor  Prinsessen  og  Kongeriget  oven  i  Kjøbet. 


^"'^, 


Sundhedsfrugterne. 

Med  Tegninger  af  Aug.  Jerwlorff. 


D, 


'er  var  en  Gang  en  Mand,  som  havde  tre  Sønner.  Da 
han  laa  paa  sit  yderste,  kaldte  han  dem  til  sig  og  sagde,  at  nu 
skulde  han  dø,  og  herefter  Dags  maatte  de  sørge  for  sig  selv. 
»Jeg  har  ikke  andet  at  efterlade  jer,«  sagde  han,  »end  min 
Frugthave;  den  maa  I  dele  imellem  jer,  saa  hver  faar  sit  Stykke. 
Lad  mig  nu  se,  I  røgter  den  godt  og  passer  alle  Træerne  i  den! 
Et  af  dem  bærer  Sundhedsfrugter;  tnen  hvilket  det  er,  siger 
jeg  jer  ikke.«  Saa  døde  Manden,  og  Sønnerne  skulde  nu  dele 
Arven.  Den  yngste  af  dem  var  endnu  kun  en  Dreng  og  kunde 
ikke  gjøre  sin  Ret  gjældende,  og  de  to  ældste  var  begjærlige. 
De  lavede  det  da  saaledes,  at  de  to  delte  Haven  lige  imellem 
sig.  Der  var  kun  ét  Træ,  som  stod  lige  paa  det  ny  Grænse- 
skjel,  det  udlagde  de  deres  yngste  Broder  i  Arvepart.  Jorden 
fik  han  ikke  det  mindste  af-,  han  skulde  blot  have  det  ene  Træ, 
som  de  ikke  kunde  enes  om.  Saa  havde  enhver  af  dem  de 
Frugter  af  hans  Træ,  som  faldt  ned  paa  deres  Jord,  mente  de; 
saa  om  Ulykken  skulde  være,  at  det  netop  var  det,  som  bar 
Sundhedsfrugter,   saa  fik  de  endda   hver   sin  Del   af  dem  med. 

Det  maatte  han  saa  lade  sig  nøje  med,  og  fik  kun  udlagt  en 
lille  Sti  over  Brødrenes  Jord,  saa  han  lige  kunde  komme  til  sit 
Træ,  og  det  røgtede  og  plejede  han  da  saa  godt  han  forstod, 
mens  de  andre  gjorde  sig  Resten  af  Haven  saa  nyttig  som 
muligt. 

Saa  skulde  det  hænde  sig,  at  Kongens  eneste  Datter  dér  i 
Landet  blev  farlig  syg,  og  alle  de  Læger,  der  blev  kaldt  til 
hende,  formaaede  ikke  at  helbrede  hende.  Da  lod  Kongen  ud- 
raabe,  at  hvem  der  kunde  skaffe  hende  sin  Sundhed  igjen,  kunde 
faa  hende  til  Ægte  og  det  halve  Kongerige  med  hende.  Saa 
tænkte  Brødrene  jo  strax  paa,  at  de  maatte  forsøge  deres  Lykke. 
Den  ældste  af  dem  var  først  paa  Færde:  han  fik  en  Kurv  fat  og 
løb  ned  i  Haven  og  plukkede  de  smukkeste  Frugter  af  alle  sine 
Træer,  lagde  dem  forsigtig  i  Kurven  og  skyndte  sig  ad  Slottet 
til.  Vejen  der  hen  gik  igjennem  en  Skov.  Da  han  kom  ind  i 
den,  mødte  han  en  gammel  Kone,  som  hilste  Godmorgen.  »Hvad 
har  du  i  din  Kurv?«  spurgte  hun.  —  »Frøer  og  Skruptudser,« 
svarede  han,  men  hvad  kommer  det  ellers  dig  ved?«  —  »Lad  saa 
være!«  sagde  Konen,  og  dermed  skiltes  de.  Svenden  gik  videre 
■og  kom  til  Vagten  ved  Slotsporten.  »Hvad  vil  du?  Søn!«  sagde 
de  til  ham.  »Jeg  har  Sundhedsfrugter,«  sagde  han,  »og  jeg 
vil  op  paa  Slottet  og  helbrede  Prinsessen.«  —  Naa,  det  var  jo 
rart,  men  først  vilde  de  dog  se  i  Kurven,  hvordan  de  Sundheds- 
frugter  saa'  ud^  og  da  de  fik  Laaget  af  Kurven,  saa  mylrede 
<3et  ud  med  Frøer  og  Skruptudser;  andet  var  der  ikke  i  Kurven. 
Saa  bankede  Vagten  Svenden  dygtig  af  og  jog  ham  bort,  med 
Kurven  om  Halsen. 

Imidlertid  var  den  anden  Broder  da  ogsaa  løben  ned  i  sin 
Del  af  Haven  og  havde  faaet  plukket  sig  en  Kurv  fuld  af  sine 
smukkeste  Frugter,  og  var  ogsaa  paa  Vej  med  dem  til  Kongens 

Gaard.  Inde  i  Skoven  moder  han  den  samme  gamle  Kone;  hun 
hilser  Goddag  og  spørger  om,  hvad  han  har  i  sin  Kurv.  »Skidt 
og  Møg,«  siger  han;  »hvad  rager  det  ellers  dig?  din  Pulverhex!« 
—  »Lad  saa  være!«  sagde  Konen,  og  dermed  var  den  Tale  ude. 


Han  skyndte  sig  op  til  Slottet.  Vagten  stoppede  ham  og  spurgte^ 
hvad  han  vilde.  Ja,  han  havde  da  Sundhedsfrugter  til  Prinsessen, 
sagde  han;  de  skulde  nok  hjælpe.  »Lad  os  dog  se  en  Gang,« 
sagde  Vagten,  »hvordan  de  ser  ud!«  Og  de  fik  Laaget  af 
Kurven;  men  de  maatte  holde  sig  for  Næserne,  saadan  stank  det 

af  alt  det  Skarn,  som  Kurven  var  fuld  af.  Saa  tog  de 
og  væltede  Kurven  lige  over  Hovedet  paa  ham,  og  saa  gav 
de  ham  en  banket  Trøje,  saa  han  næppe  kunde  trampe  hjem 
igjen. 

Den  yngste  Broder  fik  sidst  Nys  om  Prinsessens  Sygdom 
og  Kongens  Løfter,  og  han  vilde  da  ogsaa  prøve  sin  Lykke. 
Han  plukkede  Frugter  af  sit  eneste  Træ  og  gav  sig  paa  Vej  til 
Kongens  Gaard.  Ude  i  Skoven,  han  skulde  igjennem,  møder  han 
saa  den  gamle  Kone.  »God  Aften!«  siger  hun.  »God  Aften 
igjen!«  siger  han.  »Hvad  har  du  i  din  Kurv?«  spørger  hun. 
»Det  er  Sundhedsfrugter,«  svarede  han;  »dem  skal  Prinsessen 
have,  at  hun  kan  komme  sig  igjen.«  —  »Lad  saa  være!«  sagde 
Konen,  saa  gik  hun  sin  Vej.  Den  yngste  Broder  gik  nu  videre, 
og  da  han  var  kommen  igjennem  Skoven,  saa  faldt  hans  Vej 
langs  med  en  Sø.  Dér  saa'  han,  at  Strømmen  havde  skyllet  en 
stor  Gjedde  op  i  Land ;  den  laa  nu  og  gispede  paa  det  tørre. 
»Du  Stakkel!«  sagde  han,  »jeg  maa  nok  hjælpe  dig.«  Saa 
satte  han  Kurven  fra  sig  og  fik  med  megen  Umage  Gjedden 
væltet  ud  i  Vandet  igjen.  Inden  han  endnu  var  kommen  til 
Gangs,  saa  stak  Gjedden  Flaben  op  i  Vandskorpen  og  sagde: 
»Tak  skal  du  have!  Er  du  nogen  Sinde  i  Nød,  og  jeg  kan 
hjælpe  dig,  saa  kald  kun  paa  mig!  og  jeg  skal  komme.«  Han 
gaar  da  videre  ad  Slottet  til;  da  ser  han  en  Ravn  og  en  Bi- 
sværm, der  er  kommet  flyvende  hver  fra  sin  Side  og  saa.  er 
stødt  sammen;  hver  af  dem  vil  lige  frem,  og  de  hugger  og 
stikker  hinanden,  saa  det  gaar  ud  over  begge  Parter. 

»Du  Ravn,  flyv  op  over  Trætop! 
I  Bier  smaa,  lad  jer  falde  i  Trop!« 

sagde  saa  Drengen.     Og   baade  Ravnen   og   Bierne   gjorde   som 

han  sagde.  Ravnen  løftede  sig  højt  op  i  Vejret,  og  saa  skreg 
den:  »Det  var  et  godt  Raad ;  Tak  for  det!  Kald  paa  mig,  om 
du  kommer  i  Nød!  Jeg  skal  hjælpe  dig  igjen,  om  jeg  kan.<  Og 
Bisværmen  slog  ned  paa  en  udgaaet  Træstamme,  og  dér  myl- 
rede  og  kravlede  de,  og  dér  summede  de  og  brummede  de  og 
sagde:  »Ja,  det  var  et  godt  Raad.  Vi  skal  hjælpe  dig  igjen, 
naar  du  kalder.« 

Endelig  naade  Drengen  da  til  Slotsporten.  Dér  stod  Vagten 
og  spurgte  ham,  hvor  han  vilde  hen,  og  hvad  han  havde  at 
føre.  »Jeg  kommer  her  med  en  Kurv  Sundhedsfrugter,«  sagde 
han,  »og  jeg  vil  op  paa  Slottet  og  helbrede  Prinsessen.«  Ja,  det 
kunde  jo  være  saa  meget  godt,  mente  Vagten,  men  først  vilde 
de  dog  nok  se  i  hans  Kurv,  hvordan  de  Sundhedsfrugter  saa' 
ud.  Vi  har  set  saa  mange  underlige  Ting  i  Dag,«  sagde  de. 
Saa  maatte  han  tage  Laaget  af  Kurven.  Ja,  det  var  rigtig 
smukke  Æbler  at  se  til.  Drengen  gav  hver  af  Vagten  et  Æble 
at  .spise;  saa  følte  de  sig  alle  saa  lette  og  saa  lystige,  og  de 
skyndte  sig  da  at  føre  Svenden  op  til  Kongen,  og  han  fulgte 
ham  strax  ind  til  Prinsessen,  der  laa  paa  en  Løjbænk,  saa  syg 
og  saa  mat,  saa  hun  kunde  knap  røre  sine  Øjelaag.  Han  gav 
hende  et  Æble,  og  hun  spiste  det;  da  kunde  hun  lette  Hovedet 
fra  Puden.  Da  hun  havde  faaet  ét  til,  kunde  hun  rejse  sig  over 
Ende,  og  da  hun  havde  spist  det  tredje,  sprang  hun  op  og 
dansede  midt  paa  Gulvet.  Hun  havde  aldrig  været  saa  rask  i 
sine  Dage,  som  hun  var  nu. 

Kongen  blev  jo  sjæleglad,  og  han  sagde  saa  til  hende,  at 
nu  maatte  han  da  ogsaa  holde,  hvad  han  havde  lovet:  den 
Ungersvend,  som  havde  helbredet  hende,  ham  maatte  hun  nu 
have  til  Mand.  Men  det  syntes  hun  slet  ikke  om;  det  var 
ingen  Mand  for  hende,  mente  hun,  saadan  en  Bondedreng.      Og 


hun  talte  med  sin  Fader  om,  at  han  kunde  da  umulig  være  be- 
kjendt  at  gifte  sin  eneste  Datter  med  en,  som  ingen  Ting  var 
og  ingen  Ting  kunde,  andet  end  plukke  Æbler  ned.  Hun  vilde 
ikke  gifte  sig  med  ham,  uden  han  kunde  bringe  hende  den  Ring, 
som  hendes  Fader  havde  tabt  i  Søen  for  tyve  Aar  siden.  Det 
sagde  Kongen  saa  igjen  til  Ungersvenden :  den  Ring  maatte  han 
skaffe;  ellers  kunde  han  ikke  faa  hans  Datter.  Han  blev  jo 
først  noget  lang  i  Ansigtet  ved  den  Tale;  men  saa  huskede  han 
paa  Gjedden,  og  han  i  en  Fart  ud  til  Søbredden  og  kalder  paa  den: 

»Gjedde  udi  den  den  dybe  Sø! 
Jeg  maa  nu  klage  dig  min  Nød.« 

Saa  kom  Gjedden  op,  og  han  sagde  den,  hvad  der  var  forlangt 
af  ham.  Saa  dukkede  den  ned  til  Bunden,  og  det  varede  ikke 
længe,  før  den  kom  op  igjen  og  havde  Kongens  Ring  i  Flaben. 
Saa  var  Ungersvenden  let  om  Hjærtet  og  skyndte  sig  med  Ringen 
tilbage  til  Slottet. 

Kongen  tog  imod  Ringen;  han  var  jo  meget  forundret:  »Ja, 
det  var  den  Ring,  jeg  tabte  i  Søen  for  tyve  Aar  siden,«  sagde 
han,  »det  har  sin  Rigtighed.«  Saa  gik  han  ind  til  sin  Datter 
og  sagde:  »Ja,  nu  maa  du  tage  ham.  Du  véd,  jeg  har  lovet 
det,  og  nu  har  han  baade  helbredet  dig  og  skaffet  mig  min 
Ring  igjen,  som  du  forlangte.«  Prinsessen  mente  dog,  at 
han  maatte  .sættes  mere  paa  Prøve:  den,  hun  skulde  tage  til 
Mand,  maatte  først  bygge  hende  et  Slot,  lige  saa  stort  og 
prægtigt  som  det,  hun  nu  bode  paa,  og  det  skulde  skinne  i 
Solen  som  Guldet  det  blanke.  Kongen  lod  hende  atter  raade, 
og  han  gik  ud  til  Svenden  og  sagde  ham,  at  saadant  et  Slot 
maatte  han  først  bygge.      Ellers   kunde  han  ikke  faa  Prinsessen. 

Da  kom  Svenden  i  Tanker  om  Bierne;  og  han  ud  i  Skoven  at 
kalde  paa  dem : 

>'Rier  i  Vang  saa  vide! 
Hjælper  mig  nu  af  Kvide!« 

Saa  kom  de  summende  og  brummende  om  ham,  saa  det  var, 
som  der  gik  en  Sky  for  Solen.  Han  sagde  dem,  hvad  der  var 
forlangt  af  ham.  >Lad  os  kun  om  det!<  sagde  Bierne,<  gaa  du 
kun  hjem  og  læg  dig!«  Og  de  summede  og  de  sugede,  og  de 
bar  og  de  byggede  hele  Natten  igjennem;  og  da  Folk  kom  op 
næste  Morgen,  saa  stod  der  et  Slot  af  Vox,  lige  saa  stort  og 
prægtigt  som  Kongens  Slot,  og  skinnede  i  Solen  som  Guldet  det 
blanke. 

Saa  gik  Kongen  ind  til  sin  Datter  og  sagde,  at  nu  hjalp 
der  ingen  Snak  længer:  »Nu  maa  du  tage  ham,«  sagde  Kongen; 
»og  du  kan  da  ogsaa  se,  at  han  forstaar  mere  end  andre  Folk.« 
Prinsessen  gjorde  jo  store  Øjne  ved,  hvad  hun  saa',  men  hun 
syntes  dog  ikke  endnu,  hun  kunde  lade  det  være  nok.  Der  var 
endnu  én  Ting,  han  maatte  kunne  udrette,  før  hun  kunde  tage 
ham  til  Mand,  og  det  var,  at  han  skulde  skaffe  hende  en  Brand 
af  Helvedes  Ild.  Kunde  han  det,  saa  .skulde  hun  ikke  forlange 
mere  af  ham.  Kongen  var  vred  over  alle  hendes  Paafund;  men 
han  var  vant  til  at  rette  sig  efter  hende,  og  han  gik  da  ud  og 
sagde  til  Svenden,  hvad  hun  endnu  vilde  paalægge  ham.  Han 
blev  først  meget  ilde  til  Mode;  men  saa  huskede  han  paa 
Ravnen,  som  er  Satans  Apostel:  den  kunde  dog  maaske  hjælpe 
ham  i  denne  Vaande;    og   saa    gik   han   ud   og    kaldte  paa  den: 

>Du  Ravn  med  brede  Vinger! 
Den  haarde  Nød  mig  tvinger.« 


Saa  kom  Ravnen  flyvende,  og  da  den  hørte,  hvad  han  vilde 
have,  saa  lovede  den  at  gjøre  sit  bedste.  Og  det  varede  ikke 
ret  længe,  saa  var  den  tilbage  igjen  med  en  rygende  Brand. 
Ungersvenden  greb  den  med  en  Jærntang  og  løb,  alt  hvad  han 
kunde,  op  paa  Slottet  med  den,  saa  Ilden  susede  af  den,  og  saa 
smed  han  den  ned  lige  foran  Prinsessen.  Luen  slog  da  i 
Vejret,  og  Røgen  og  Stanken  havde  nær  kvalt  hende.  Da 
sprang  hun  op  i  stor  Angest  og  flygtede  hen  i  Ungersvendens 
Arme.  Og  nu  var  der  ikke  mere  i  Vejen  for,  at  hun  vilde  være 
hans  Kone.  Og  saa  holdt  de  Bryllup  med  stor  Pragt  og 
Herlighed  og  fik  det  halve  Kongerige  i  Medgift. 


De  to  Gavtyve. 

Mid   Ttynittgi)'  oj  Tom  Peterxen. 


D. 


'er  var  en  Gang  to  Gavtyve,  som  fulgtes  ad.  Sultne  var 
de  begge  to,  og  Penge  havde  ingen  af  dem.  Saa  lagde  de 
Raad  op  om,  hvordan  de  skulde  hjælpes*  ad  med  at  faa  en 
Tærepenge  paa  Rejsen,  og  det  blev  de  godt  enige  om. 

Saa  kommer  de  til  en  Gaard.      Den  ene  af  dem  lægger  sig 
i    Skjul   uden    for,    mens    den   anden   lober  ind   paa  Gaarden    og 

raaber  op,  saa  alle  Folk  kom  ud  i  Forskrækkelse.  ;>Har  I  hort 
det?  har  I  hørt  detr<:  siger  han,  »den  skrækkelige  Tidende,  at 
Vesterhavet  er  kommet  i  Brand  og  staar  i  lysen  Lue!'  —  ^Hvad 
er  det  for  noget  Sludder,  din  Slyngel  farer  med!«  sagde  Folkene, 
»Havet  i  Brand!  V^il  du  gjøre  Nar  ad  os?«  Og  de  røg  ind  paa 
ham  og  truede  ham  baade  med  det  ene  og  det  andet,  saa  han 
maatte  tage  til  sine  Ben  og  være  glad  til,  han  slap  helskindet 
fra  dem. 

Saa  lidt  efter  at  han  var  væk,  kom  den  anden  Gavtyv 
ganske  stilfærdig  ind  i  Gaarden  og  hilste  paa  Folkene.  De  hilste 
igjen,  og  saa  sagde  de:  /Har  du  hørt  noget  om  den  Snak, 
her  nys  var  en,  der  vilde  bilde  os  ind :  at  Vesterhavet  skulde 
være  kommet  i  Brand?«  —  ;>Nej,«  sagde  Skjælmen,«  det  har 
jeg  rigtig  nok  ikke  hørt  noget  om;  men  det  kan  være  troligt 
nok,  for  paa  Vejen  her  hen  mødte  jeg  en  hel  Række  Vogne, 
som  alle  var  fulde  af  stegte  Fisk.«  —  /Gjorde  du  det!«  sagde 
Folkene,  »saa  var  det  endda  ingen  Løgn,  den  anden  for  med, 
og  det  var  skammeligt  som  vi  tog  imod  ham.« 

Saa  gav  de  denne  her  Gavtyv  baade  at  spise  og  at  drikke, 
og  saa  fyldte  de  hans  Madpose  med  gode  Sager,  og  saa  beskrev 
de,  hvordan  den  første  havde  set  ud,  og  sagde  saa:  »Stræb  nu, 
du  kan  hente  ham  ind,  og  del  din  Madpose  med  ham!  Og  bed 
ham  ikke  være  vred,  for  vi  tog  saa  ilde  paa  Vej  med  ham!« 
Det  lovede  Gavtyven,  og  han  støg  afsted,  og  han  traf  jo  ogsaa 
Kammeraten,  og  de  fik  sig  baade  et  godt  Foder  og  et  godt 
Grin  sammen. 

Da  det  Puds  nu  var  gaaet  saa  godt,  saa  gjorde  de  det  om 
igjen  ved  den  næste  Gaard,  de  kom  til.  Dér  lob  den  ene  ind 
og  gjorde  Anskrig:  -Har  I  hørt  det?  Om  den  skrækkelig 
store  Fugl,    der   er   kommen   flyvende  og  har  sat  sig  paa  Kirke- 

taarnet  i  Nabosognet?  Den  er  saa  stor,  saa  dens  Vinger  skjuler 
over  hele  Byen.t  —  »Aa  Løgn  og  Sludder!«  sagde  Folkene, 
>vil  du  se,  du  skrupper  af  med  dig  I«  Og  de  jog  ham  paa  Porten 
baade  med  Hug  og  med  onde  Ord. 

Lidt  efter  kom  saa  den  anden  Gavtyv  listende  ind  i  Gaarden. 
»Har  du  vel  hørt  eller  set  noget  til  den  skrækkelig  store  Fugl, 
som  skulde  have  sat  sig  paa  Kirketaarnet  i  Byen  her  næst  ved?« 


sagde  de,  »det  var  her  en  Skjælni  og  vilde  bilde  os  ind.«  — 
»Nej,«  sagde  Gavtyven,  »det  har  jeg  vel  ikke;  men  det  maa  jeg 
tro;  for  da  jeg  nys  kom  forbi  Kirken,  saa  saa'  jeg  en  svær 
Hoben  Mennesker  forsamlede  paa  Kirkegaarden;  de  var  i  Færd 
med  at  løfte  et  skrækkelig  stort  Æg  op  fra  Jorden  med  Læsse- 
træer og  Jærnstænger.  Det  fyldte  den  halve  Kirkegaard,  og  de 
vilde  se  at  faa  det  væltet  ud  over  Kirkegaardsdiget.« 

»Saa  har  det  dog  \-æret  sandt,  hvad  den  anden  sagde,  og 
saa  har  vi  handlet  skammelig  imod  ham,«  sagde  Folkene;  »dér 
har  du  en  Tærepenge,  og  tag  saa  en  med  til  den  anden,  naar 
du  træffer  ham!  Han  maa  ikke  bære  Nag  til  os,  for  vi  var  saa 
hastige.« 

Og  de  to  Gavtyve  de  mødtes  og  de  delte,  og  de  fulgtes  ad 
ud  i  Verden",  og  naar  de  saadan  kunde  hjælpes  ad,  saa  stod  de 
aldrig  til  at  trænge. 


Mid  Tegninger  af  Char}  Th' mseii. 

n  Gang  var  der  en  Soldat,  han 
var  sat  til  Skildvagt  foran  et 
Mus,  og  dér  stod  han  og  skrev 
paa  Væggen:  »Penge  kan  gjøre 
alting  godt,  Penge  kan  gjøre  al- 
ting godt  I«  Han  tænkte  ikke 
videre  over  det,  han  saadan  stod 
og  skrev:  han  kjedede  sig,  og 
Tiden  faldt  ham  lang.  Nu  stod 
Indskriften  der  at  læse,  og  læst  blev  den  jo  af  mange,  og  det 
baade  af  de  smaa  og  de  store  Officerer.  »Penge  kan  gjøre  al- 
ting godt!«  —  Aa  ja,  men  hvem  mon  der  har  skrevet  det? 
tænkte  de,  for  der  maatte  jo  en  have  gjort  det.     Omsider  kom 

det  jo  ogsaa  ud,  hvem  der  havde  sat  Indskriften,  og  saa  spurgte 
de  Soldaten,  om  han  vilde  staa  ved  det,  han  havde  skrevet.  — 
Jo,  det  vilde  han  nok:  »Penge  kan  gjøre  alting  godt,«  sagde 
han,  »Penge  kan  gjøre  alting  godt!«  Til  sidst  blev  det  bragt 
for  Kongens  Øre,  og  han  spurgte  da  ogsaa  Soldaten,  om  han 
vilde  staa  ved  det,  han  havde  skrevet,  at  Penge  kan  gjøre  alting 
godt?»  —  Jo,  det  vilde  han  nok,  sagde  Soldaten.  —  Ja,  sagde 
Kongen,  saa  kunde  han  nu  faa  at  prøve,  om  det  ogsaa  altid  slog 
til.  »Penge  faar  du  nu  i  mit  Skatkammer,  saa  mange  du  vil,  og 
to  Aars  Frist  giver  jeg  dig :  Enten  bedrager  du  min  Datter, 
inden  de  to  Aar  er  omme  —  og  kan  du  komme  afsted  med 
det,  saa  giver  jeg  dig  hende  til  Kone  — ,  eller  ogsaa,  <  sagde 
Kongen,  »skal  du  miste  dit  Liv.«  —  Naa,  det  var  jo  en  slem 
Knibe  for  den  stakkels  Soldat  at  komme  i,  men  der  hjalp  ingen 
Snak,  enten  skulde  han  det  ene  eller  det  andet. 

Saa  lod  Kongen  bygge  et  stort  Stentaarn,  dér  blev  Prin- 
sessen sat  ind,  og  dér  skulde  hun  sidde,  til  de  to  Aar  var 
omme.  Ingen  maatte  komme  ind  til  hende,  uden  Kongen  selv. 
Kun  han  havde  Nøglen  til  Taarnet,  og  han  bragte  hende  selv 
Mad  og  Drikke  og  alt,  hvad  hun  havde  behov.  Det  huede  slet 
ikke  Soldaten,  for  han  kunde  nok  indse,  at  her  vilde  Pengene 
ikke  hjælpe  ham  meget. 

Men  Tiden  gik,  og  noget  maatte  der  gjøres.  Soldaten  be- 
stemte sig  da  til  at  rejse.  En  farlig  Mængde  Penge  var  det 
alligevel,  Kongen  havde  givet  ham.  Soldaten  stoppede  sit  Tor- 
nyster fuldt  baade  af  Sølv  og  Sedler,  og  saa  drog  han  ud  i  den 
vide  Verden. 

Saa  hændte  det  sig,  at  han  en  Aften  for  vild  i  en  Skov, 
saa  han  hverken  vidste  ud  eller  ind.  Omsider  blev  han  et  lille 
Lys  vår,   og   det  gik  han  efter,    indtil  han  kom  til  et  enligt  lille 

Hus,  hvor  der  ikke  bode  andre  end  en  gammel  Kone.  Hende 
bad  Soldaten  da  saa  mindelig,  om  han  ikke  maatte  blive  der 
Natten  over,  og  det  fik  han  da  ogsaa  Lov  til.  Da  de  nu  rigtig 
kom  i  Snak  sammen,  saa  fortæller  han  den  gode  gamle  Kone, 
hvor  ilde  han  var  faren:  at  han  enten  inden  to  Aar  skulde  be- 
drage Kongens  Datter,  eller  ogsaa  skulde  miste  sit  Liv;  at  Prin- 
sessen sad  i  et  Stentaarn,  som  ingen  uden  Kongen  havde  Nøglen 
til;  at  det  var  allerede  langt  inde  i  det  første  Aar,  og  at  han 
ikke  vidste  sine  levende  Raad.  Penge  havde  han  jo  nok  af, 
men  hvad  godt  kunde  de  her  gjøre  ham? 

>Ja,«  siger  saa  den  gode  gamle  Kone  :»det  skal  du  endda 
ikke  være  saa  vis  paa.  Nu  skal  du  lade  en  Guldhjort  gjøre, 
saa  stor,  at  du  kan  sidde  inde  i  den,  og  naar  den  saa  er  færdig, 
skal  du.  krybe  der  ind,  og  saa  skal  du  leje  en,  der  kan  trække 
rundt  med  den.«  Og  saa  sagde  hun  ham  Besked  om,  hvordan 
han  i  ét  og  alt  skulde  bære  sig  ad.  —  Soldaten  sagde  da  den 
gamle  Kone  saa  mange  Tak  for  hendes  gode  Raad,  og  saa 
snart  det  blev  Dag,  bød  han  Farvel  og  vandrede  tilbage  til 
Kongestaden. 

Her  satte  han  strax  en  Guldsmed  med  alle  hans  Svende  i 
Arbejde.  De  skulde  gjøre  ham  en  Guldhjort,  saa  stor,  at  han 
magelig  kunde  sidde  inde  i  den,  og  en  Laage  skulde  sættes  paa, 
som  han  kunde  krybe  ind  og  ud  ad,  ligesom  han  vilde.  —  Da 
Hjorten  var  færdig,  var  den  saa  kunstig  gjort,  at  ingen  kunde 
opdage,  at  der  var  nogen  Laage.  Soldaten  var  ikke  sen,  han  fik 
lejet  sig  en  Karl,  krøb  ind  i  Hjorten  og  lod  saa  Karlen  trække 
afsted  med  Dyret. 

Nu  kunde  Soldaten  spille  saa  urimelig  kjønt  —  en  rigtig 
god  Rost  havde  han  ogsaa  altid  haft,  og  alle  Vegne,  hvor  den 
gode   Hjort    nu   kom    frem,    dér    blev   Folk    staaende:    de    vilde 

næsten  ikke  tro  deres  egne  Øjne  og  Øren,  for  saadan  en  Hjort 
havde  de  aldrig  set  før,  og  aldrig  havde  de  hørt,  at  en  Hjort 
kunde  gjøre  saadan  Musik.  Omsider  kom  Karlen  ogsaa  trækkende 
forbi  Kongens  Slot  med  sin  Hjort.  Kongen  han  kom  jo  ud,  for 
at  høre  paa  denne  Musik,  for  han  havde  da  heller  aldrig  hørt 
nogen  Hjort,  der  kunde  spille  saadan  op.  Det  morede  ham  saa 
godt  at  staa  og  hore  paa  Guldhjorten,  og  hver  Gang  den  havde 
spillet  et  Stykke,  saa  raabte  Kongen:  ^-Naa,  lille  Hjort,  spil  nu 
det  Stykke!«  og  >:spil  nu  det  Stykke l'<  og  alt,  hvad  Kongen 
forlangte,  det  spillede  Guldhjorten.  Kongen  fik  da  saadan  en 
Lyst  til  denne  Hjort,  at  han  endelig  vilde  kjøbe  den,  og  han 
bød  Karlen  en  stor  Sum  Penge  for  den ;  men  Karlen  var  ikke 
saadan  at  komme  til  rette  med:  han  forlangte  mange  Gange 
mere  for  den,  end  Kongen  havde  budt  ham.  — •  Nej,  saa  urimelig 
meget  vilde  Kongen  da  ikke  give  for  den,  saa  kunde  han  gaa, 
hvor  han  var  kommen  fra. 

Men  Kongens  Datter  havde  oppe  fra  sit  Taarn  set  Guld- 
hjorten og  hørt  den  spille,  og  hun  gav  sig  strax  til  at  tigge  og 
bede  sin  Fader  om,  at  han  da  endeHg  maatte  kjøbe  den  til 
hende.  Hun  havde  nu  siddet  dér  et  helt  Aar  og  skulde 
sidde  der  ét  til,  og  det  var  jo  saa  meget  ensomt  for  hende: 
men  naar  hun  havde  den  Hjort,  saa  kunde  den  spille  for  hende 
og  more  hende,  naar  Tiden  faldt  hende  lang.  —  Ja,  det  syntes 
nu  Kongen  ikke  han  kunde  nægte  hende,  og  han  kjøbte  Hjorten 
og  lod  den  bringe  op  i  Taarnet  til  Prinsessen.  Glad  blev  hun, 
og  raabte  strax:  »Spil  nu  et  Stykke,  lille  Hjort!«  Og  den 
spillede  det  ene  efter  det  andet,  alt  hvad  hun  forlangte. 

Da  det  saa  blev  henimod  Aften,  og  Kongen  var  gaaet,  og 
det  var  blevet  stille  i  Taarnet,  saa  aabnede  Soldaten  Laagen  og 
krøb    ud   af  Hjorten.      Prinsessen   blev   saa   forskrækket,    at   hun 

gav  sig  til  at  skrige  højt,  men  der  var  jo  ingen,  der  kunde  høre 
hende,  og  Døren  var  kikket  af.  Soldaten  gav  sig  da  til  at 
snakke  godt  for  hende,  at  hun  skulde  ikke  være  bange,  det  var 
ham,  der  havde  siddet  og  spillet  saa  kjønt  inde  i  Hjorten,  og 
naar  hun  nu  vilde  tie  med  ham,  saa  vilde  han  blive  og  more 
hende  baade  med  Sang  og  Spil,  og  han  skulde  ingen  Fortræd 
gjøre  hende.  Saa  snart  Kongen  kom,  skulde  han  strax  krybe 
ind  i  Hjorten  igjen,  og  saa  var  der  jo  slet  ingen,  som  kunde  faa 
at  vide,  at  han  var  der.  —  Ja,  hun  syntes  jo  ogsaa,  det  kunde 
være  rart  at  have  noget  at  more  sig  med,  og  hun  gav  ham  saa 
Lov  at  blive  der.  Saa  samlede  hun  sammen,  hvad  hun  havde 
levnet  af  Mad  og  Drikke  —  en  Flaske  Vin  var  der  ogsaa  — , 
og  Soldaten  fik  sig  en  god  Aftensmad.  Da  det  saa  blev  Senge- 
tid, saa  bad  han,  om  han  maatte  blive  siddende  paa  en  Stol  om 
Natten,  for  om  Dagen  havde  han  jo  saa  lidt  Plads  til  at  strække 
sig  der  inde  i  Hjorten.  —  Det,  fandt  hun,  var  et  rimeligt  Ønske. 
Snart  efter  laa  Prinsessen  og  sov  sødelig  i  sin  Seng,  og  Soldaten 
sad  paa  sin   Stol  uden  for  Sengen  og  nikkede. 

Paa  samme  Tid  var  Kongen  ogsaa  ved  at  gaa  i  Seng.  Alt 
imens  han  klædte  sig  af,  gik  han  og  tænkte  paa  Guldhjorten, 
den  kunde  han  slet  ikke  faa  ud  af  sit  Hoved,  og  saa  fik  han  da 
saadan  en  urimelig  Lyst  til  at  høre  bare  et  lille  Stykke  endnu, 
inden  han  gik  til  Ro.  Og  da  han  altid  var  vant  til  at  gjøre, 
hvad  han  havde  Lyst  til,  saa  fik  han  i  en  Fart  Klæderne  paa 
igjen,  og  skyndte  sig  hen  til  Taarnet.  Soldaten  sad  imidlertid  i 
sin  Stol  og  var  lige  begyndt  at  blunde  lidt;  men  da  han  hørte 
Kongen  komme  op  ad  Trappen,  blev  han  lysvaagen,  og  i  det 
Øjeblik,  Kongen  stak  Nøglen  i  Døren,  hvad  gjorde  saa  Soldaten ! 
—  Han  krøb  ikke  ind  i  Hjorten  igjen,  som  han  havde  lovet; 
men   han   sprang   lige   op   i  Sengen    og   lagde   sig  ved  Siden   af 

Prinsessen,  og  dér  gav  han  sig  saa  til  at  sparke  og  skrige  op 
af  alle  Livsens  Kræfter.  Da  Kongen  hørte  denne  Støj  og  saa' 
Soldaten  i  Sengen,  blev  han  saa  rasende  forbitret,  at  han  trak 
sin  Guldsabel  ud,  for  at  slaa  ham  ihjel.  Prinsessen,  som  natur- 
ligvis var  vaagnet  ved  al  denne  Larm,  græd  og  skreg  og  klagede 
sig  over,  at  Soldaten  saadan  havde  bedraget  hende,  men  Soldaten 
lo  bare  og  sagde:  ^Ser  I  nu,  gode  Konge,  at  Penge  kan  gjøre 
alting  godt!  Jeg  slap  dog  ind  til  Prinsessen,  og  nu  er  I  nødt 
til  at  holde  jeres  Ord  og  give  mig  hende  til  Kone.«  Kongen 
syntes  jo  ikke  rigtig  om  det;  men  der  var  jo  ikke  noget  at 
gjøre  ved  den  Ting:  hvad  han  havde  lovet,  maatte  han  ogsaa 
holde,  og  saadan  gik  det  til,  at  Soldaten  fik  Prinsessen. 


Tabt  og  fundet. 

Med  Tegninger  af  Aiig.  Jerndorff. 

J-Ver  var  en  Gang  en  fattig  Mand,  som  gik  ude  i  Skoven 
og  sankede  Brænde.  Han  havde  Kone  og  Børn  hjemme,  og  de 
havde  hverken  til  at  bide  eller  brænde.  Som  han  gaar  dér  i 
Skoven,  saa  kommer  der  en  fremmed  Mand  til  ham  og  giver  sig 
i    Snak    med    ham.      Da    han    nu    faar   fortalt   denne   fremmede 

Mand  om,  hvor  fattig  og  elendig  han  er,  og  hvor  haardt  det 
holder  for  ham  med  alt  sit  Slid  og  Slæb  at  faa  tjent  saa  meget, 
at  han  kan  sulteføde  sig  og  sine,  saa  siger  den  fremmede:  >Ja, 
det  er  jo  et  Hundeliv;  men  det  kommer  an  paa  dig  selv,  om  du 
vil  have  det  bedre.  Det  kunde  jeg  nok  hjælpe  dig  til.  Naar 
jeg  blot  maa  have  det,  som  hører  dig  til  og  som  nu  er  hjemme 
i  din  Stue,  uden  at  du  selv  véd  af  det,  saa  vil  jeg  give  dig 
fuldt  op  af  Mad  og  af  Penge  og  af  alt,  hvad  du  ønsker  dig,  saa 
længe  du  lever.« 

Det  smagte  den  fattige  Mand  lidt  paa,  men  han  tænkte  ved 
sig  selv:  »Hvad  jeg  ikke  selv  véd  af,  har  jeg  ingen  Gavn  af, 
saa  det  kan  han  godt  faa,  naar  jeg  faar  alt  det  gode,  han  lover 
mig.«  Saa  slog  han  til  og  lovede  den  fremmede  Mand  med 
Haand  og  Mund,  at,  naar  han  fik  alt  det  gode  i  Bytte,  saa 
maatte  den  anden  have  alt,  hvad  der  var  hjemme  i  hans  Stue, 
men  han  ikke  selv  vidste  af.  —  »Og  hvad  kan  saa  det  være?«, 
sagde  han. 

»Aa,«  sagde  saa  den  fremmede  Mand,  »hvad  jeg  vil  have, 
og  hvad  du  nu  har  lovet  mig,  saa  du  kan  aldrig  gaa  fra  det, 
det  er  ikke  andet  end  det  Barn,  din  Kone  nu  gaar  med,  —  I 
har  jo  Unger  nok  foruden  —  det  bliver  en  Dreng,  og  I  kan  faa 
Lov  at  beholde  ham,  til  han  er  fjorten  Aar  gammel.  Paa  den 
Dag,  han  fylder  de  fjorten,  saa  møder  du  med  ham  paa  dette 
samme  Sted.  Men  du  maa  ikke  lade  ham  lære  enten  at  læse 
eller  skrive  og  ikke  lade  ham  komme  til  Præsten.«  —  Den  fattige 
Mand  blev  jo  helt  trang  om  Hjærtet,  da  han  fik  at  vide,  at  han 
havde  lovet  sit  Barn  bort,  før  han  vidste,  det  var  til;  men  det 
var  nu  en  Gang  gjort,  og  gjort  Gjerning  er  halv  forsvaret.  Saa 
gik  han  hjem  til  sit  Hus  og  havde  fra  den  Dag  af  fuldt  op  af 
Mad  og  Penge  og  af  alt,  hvad  han  ønskede  sig. 

Nogen  Tid  efter  fødte  Konen  et  Drengebarn,  som  voxte  og 
trivedes  vel  og  som  blev  saa  meget  klogt  og  lærenemt,  langt 
forud  for  andre  Børn.  Han  blev  ikke  sat  i  Skole,  men  fik  Lov 
at  blive  gaaende  hjemme  og  skjøtte  sig  selv.  Faderen  gav  sig 
ikke  af  med  ham;  han  knap  saa'  til  ham,  for  han  havde  jo  en 
ond  Samvittighed.  Men  hvordan  han  saa  bar  sig  ad  med  det, 
saa  lærte  Drengen  sig  selv  baade  at  læse  og  skrive,  og  han 
slugte  alle  de  Bøger,  han  kunde  faa  fat  paa,  og  han  støvede  de 
underligste  Bøger  op,  baade  hos  Smedden  og  hos  Degnen  og 
Gud  véd  hvor;  saa  da  han  var  tretten  Aar  gammel,  kunde  han 
en  hel  Del  mere  end  .sit  Fadervor,  som  man  siger. 

Nu  var  der  jo  et  Aar  til,  at  Faderen  skulde  af  med  ham 
efter  Akkorden  med  den  fremmede  i  Skoven.  Saa  en  Dag  siger 
Drengen  til  ham:  »Tag  nu  en  Kniv  og  skær  en  trebenet  Stol 
og  et  trebenet  Bord  til  mig !  —  for  jeg  véd  godt,  at  du  har 
lovet  mig  bort  til  den  onde,  og  der  er  allerede  sat  en  Stol  til 
mig  i  Helvede.  —  Du  maa  ikke  bruge  andet  Redskab  til  det 
Arbejde  end  din  Tollekniv;  og  se  nu  til,  du  kan  faa  min  Stoi 
og  mit  Bord  færdige,  inden  Aaret  er  omme !  For  hver  en  Spaan, 
du  skær  af  Stolen  her,  gaar  der  en  Spaan  af  den  Stol,  der  er 
sat  til  mig  i  Helvede.« 

Faderen  tog  strax  fat  paa  Arbejdet,  han  snittede  og  han 
skar,  og  da  Aaret  var  omme,  var  baade  Stol  og  Bord  færdige. 
Saa  paa  den  bestemte  Dag,  da  Drengen  fyldte  sine  fjorten  Aar, 
gik  Fader  og  Søn  ud  i  Skoven  med  den  Stol  og  det  Bord. 
Dér  slog  Drengen  en  Kreds  paa  Jorden  og  sagde  til  Faderen, 
at  den  maatte  han  blive  inden  for  i  et  helt  Døgn.  Naar  han 
holdt  sig  dér,  saa  kunde  den  onde  ikke  krumme  et  Haar  paa 
ham',  og  naar  det  ene  Døgn  var  ude,  saa  var  han  fri  og  kunde 
gaa,  hvor  hen  han  vilde.      Fanden  havde  ikke  mere  noget  Krav 

paa  ham.  »Men  med  mig  gaar  det  ikke  saa  nemt,<;  sagde 
Drengen.  Jeg  skal  nok  lukke  saadan  for  mig,  saa  Fanden  ikke 
kan  komme  ind  og  faa  fat  i  mig:  men  dér  maa  jeg  saa  ogsaa 
blive  siddende,  indtil  det  spørges  omkring  i  Verden,  og  der 
findes  en  ren  Jomfru,  som  har  Hjærte  til  at  frelse  mig.  Hun 
kan  tage  mig  ud  og  tage  mig  med  sig;  men  til  hun  kommer, 
maa  jeg  blive  siddende,  om  jeg  ikke  vil  høre  den  onde  til.« 

Saa  gik  Sønnen  et  Stykke  bort,  saaledes  at  Faderen  kunde 
høre  ham,  men  ikke  se  ham-,  dér  slog  han  en  anden  Kreds,  og 
inde  i  den  satte  han  det  trebenede  Bord  og  den  trebenede  Stol, 
og  han  satte  sig  selv  paa  Stolen,  og  paa  Bordet  havde  han  en 
Bog  liggende,  som  han  læste  i.  Det  varede  da  ikke  længe,  saa 
kom  den  fremmede  Mand,  som  Faderen  havde  lovet  sin  ufødte 
Søn  til;  og,  havde  han  ikke  før  vidst,  hvem  han  var,  saa  kunde 
han  da  nu  se,  at  det  var  ingen  anden  end  den  lede  Satan  selv. 
Han  kom  først  til  Faderen:  »Giv  mig  saa  Drengen!«  sagde  han. 
»Tag  ham  selv!«  sagde  Faderen,  »jeg  har  bragt  han^  med  mig.« 
Saa  for  Fanden  hen  til  Drengen:  »Kom  saa  med!  du  er  min,« 
sagde  han;  men  Drengen  blev  siddende  og  læste  i  sin  Bog. 
»Tag  mig,  om  du  kan!«  sagde  han.  Men  Fanden  kunde  ikke 
naa  ham,  og  han  kunde  ikke  komme  ind  over  Kredsen,  enten 
han  saa  gjorde  sig  lang,  eller  han  gjorde  sig  lille.  Saa  var  han 
igjen  henne  hos  Faderen  og  søgte  snart  at  lokke  og  snart  at 
skræmme  ham  ud  af  sin  Kreds;  men  det  hjalp  lige  meget. 
Saadan  blev  han  ved  at  rende  fra  den  ene  til  den  anden;  men 
han  kunde  ingen  Ting  udrette;  og  til  sidst  maatte  han  da  give 
tabt  og  gaa  sin  Vej  med  tomme  Hænder.  Da  saa  det  ene  Døgn 
var  gaaet  omkring,  saa  var  Faderen  fri  og  kunde  gaa  af  Kredsen ; 
men  Sønnen   maatte   blive   og  sidde  paa  sin  Stol  saa  længe,  til 

det  spurgtes  omkring  i  Verden,  og  en  ren  Jomfru  fik  Hjærte  til 
at  rejse  hen  efter  ham. 

Det  skete  ogsaa  omsider,  at  en  Jomfru  kom  flyvende,  tog 
ham  i  sine  Arme  og  fløj  bort  med  ham,  ingen  vidste  hvor  hen. 
Og  den  Jomfru  var  en  Prinsesse,  som  bode  paa  et  Slot  langt, 
langt  borte,  sønden  for  Solen,  østen  for  Maanen  og  midt  i 
Vinden.  Hun  kom,  hele  den  lange  Vej,  for  at  befri  ham;  hun 
tog  ham  hjem  med  sig  til  sit  Slot,  og  dér  gjorde  hun  ham  til 
sin  Fæstemand,  og  de  levede  en  Stund  dér  glade  tilsammen. 

Brylluppet  var  allerede  bestemt,  at  det  skulde  staa  om 
jMaanedsdag.  Da  sagde  Ungersvenden  til  sin  Jomfru,  at  før  han 
kunde  ret  fæste  Bo  og  slaa  sig  til  Ro  med  sin  yndige  Brud  paa 
det  dejlige  Slot  i  det  fremmede  Land,  saa  maatte  han  se  sin 
Moder  igjen;  hende  længtes  han  efter,  og  han  vidste  jo,  at  hun 
gik  og  sørgede  over  ham  baade  Nætter  og  Dage.  »Som  du  vil,« 
sagde  Prinsessen;  jeg  skal  bringe  dig  hjem  til  din  ^Nloder,  og  du 
kan  blive  dér  saa  længe  du  selv  vil.  Her  sætter  jeg  min  Ring 
paa  din  Finger.  Længes  du  efter  mig  og  vil  vende  hid  tilbage, 
saa  drej  kun  paa  den  Ring  og  ønsk  dig  til  mig;  saa  er  du 
her  strax.  Men  vov  ikke  paa  at  ønske  mig  til  dig!  Gjør  du 
det,  saa  er  det  ude  med  al  vor  Glæde.« 

Han  lovede  alt;  han  kom  snart  igjen,  sagde  han;  han  vilde 
kun  se  sin  Moder  og  stille  hendes  Kvide.  Saa  fløj  hun  med 
ham  til  hans  Fædrenehjem,  satte  ham  uden  for  Huset  og  var 
borte  med  det  samme.  Da  han  nu  kom  ind,  saa  blev  begge 
hans  Forældre  jo  baade  forundrede  og  glade,  for  de  havde  aldrig 
ventet  at  se  ham  mere.  Og  da  han  fortalte  dem  om  al  sin 
Lykke  og  Herlighed,  saa  glædede  de  sig  jo  med  ham;  men  de 
kunde  dog  ikke  forstaa,  sagde  de,  hvorfor  de  ikke  ogsaa  maatte 

faa  hende  at  se,  den  dejlige  Prinsesse,  som  havde  frelst  ham  og 
som  nu  skulde  være  hans  Brud. 

Det  kom  de  bestandig  tilbage  til:  hvor  glade  de  end  var  ved 
at  se  ham  igjen  og  høre  om  hans  Lykke,  saa  kunde  de  dog  slet 
ikke  finde  sig  i,  at  de  aldrig  skulde  faa  den  Jomfru  at  se  og 
faa  takket  hende  for  al  hendes  Godhed  og  Kjærlighed  imod 
ham.  Moldt  hun  rigtig  af  ham,  saa  vilde  hun  ogsaa  nok  unde 
dem  den  Glæde.  Han  sagde  mange  Gange,  at  det  kunde  der 
ikke  være  Tale  om:  hun  havde  forbudt  ham  at  ønske  hende  til 
sig.  Men  da  Forældrene  blev  ved  at  trænge  paa,  og  han  jo 
ogsaa  længtes  meget  efter  sin  Fæstemø,  saa  en  Dag,  han  gik 
ude  i  sin  Faders  Have,  saa  drejede  han  paa  Ringen  og  ønskede 
hende  til  sig.  Og  i  det  samme  kom  Prinsessen  flyvende, 
snappede  Ringen  af  Fingeren  paa  ham,  gav  ham  et  Ørefigen, 
saa  han  tumlede  ved  det,  og  i  det  samme  var  hun  borte  igjen. 
Dér  stod  han  saa  ene  tilbage  og  grundede  paa,  at  nu  havde 
han  da  forspildt  al  sin  Lykke;  for  nu,  Ringen  var  borte,  hjalp 
det  ikke,  han  ønskede  sig  til  hende :  han  blev  lige  godt,  hvor 
han  var. 

Hjemme  hos  sine  Forældre  kunde  han  ikke  udholde  at 
blive.  Han  tog  Afsked  med  dem  og  vandrede  ud  i  Verden,  for 
at  opsøge  sit  tabte  Paradis.  Han  gik  og  han  gik,  han  vidste 
ikke  selv,  hvor  hen.  Saa  var  det  en  Dag,  han  gik  midt  inde  i 
en  tyk  Skov,  dér  traf  han  paa  et  Par  Smaadjævle,  som  stod  og 
djævledes.  »Hvad  djævles  I  om?«  sagde  Ungersvenden.  Jo, 
sagde  de,  det  var  da  om  et  Par  Tøfler,  de  havde  fundet,  af  den 
Slags,  som  kan  tage  ti  Mil  i  ét  Skridt.  Enhver  af  dem  vilde 
have  de  Tøfler,  og  enhver  af  dem  sagde,  det  var  ham,  der 
havde  fundet  dem.  »Hvad  er  nu  det  værd  at  djævles  om?'< 
sagde  Ungersvenden;   naar  hver  af  jer  faar  en   af  dem,    saa  kan 

han  dog  tage  ti  Mil  i  to  Skridt.«  Men  det  vilde  ingen  af  dem 
nøjes  med:  enhver  af  dem  vilde  have  begge  Tøflerne.  »Ja,  saa 
véd  jeg  ikke  bedre,  end  at  I  kappes  om  det,«  sagde  Unger- 
svenden; »ser  I  den  Graasten  hist  henne?  den,  som  kommer 
først  der  hen  og  tilbage,  kan  tage  begge  Tøflerne,  —  hvis  han 
saa   finder   dem,«    sagde   han    til   sig  selv.      Det   gik  de  ind  paa. 


og  de  stak  i  Rend,  saa  Støvet  stod  om  Ørene  paa  dem.  »Det 
var  da  et  Par  dumme  Djævle!«  sagde  Ungersvenden,  saa  stak 
han  sine  Fødder  i  Tøflerne,  og  med  det  samme  var  han  mange 
Mile  borte.  De  to  Smaadjævle  fandt  ingen  Tøfler,  da  de  kom 
igjen;  saa  havde  de  ikke  mere  at  djævles  om  den  Gang. 

Ungersvenden   gik  nu  rask   til   hele  den  Dag,   ti  Mil  i  hvert 
Skridt,  det  kunde  blive  til  noget;  og  hen  ad  Aften  kom  han  til 

det  Slot,  hvor  Kongen  over  alle  Fiskene  bode.  Dér  gik  han 
ind  og  spurgte,  om  Kongen  ikke  kunde  sige  ham,  hvor  han 
skulde  finde  den  Jomfru,  som  bode  paa  det  Slot  sønden  for 
Solen  og  østen  for  Maanen  og  midt  i  Vinden  Kongen  vidste 
det  ikke;  men  bad  ham  dog  vente  lidt:  »Ud  paa  Aftenen, <^ 
sagde  han,  »saa  kommer  alle  Fiskene  hjem  og  lægger  sig  ved 
Strandbredden;  saa  skal  jeg  sende  min  Tjener  ned  at  spørge, 
om  ingen  af  dem  kjender  det  Slot,  du  leder  efter.«  Ud  paa 
Aftenen  sendte  Kongen  da  sin  Tjener  ned  til  Strandbredden,  at 
spørge  Fiskene,  om  ingen  af  dem  kjendte  det  Slot  sønden  for 
Solen  og  østen  for  Maanen  og  midt  i  Vinden.  Men  der  var 
ingen  af  dem,  der  vidste  noget  om  det  Slot;  de  lod  ham  dog 
vente  lidt,  til  de  to  ældste  Fiske  kom  hjem,  som  endnu  var 
ude  i  Havet.  Det  gjorde  han  ogsaa;  men  heller  ikke  de  to 
gamle  Fiske  kjendte  Vejen  til  det  Slot.  Da  sagde  Kongen  over 
Fiskene  til  ham:  »Ja,  saa  kan  jeg  ikke  hjælpe  dig;  men  jeg 
vil  give  dig  Brev  med  til  min  Broder,  som  er  Konge  over  alle 
Fuglene:  han  véd  maaske  mere  om  det  Slot.  Men  bare  du 
kan  naa  til  ham;  for  han  bor  saa  langt  borte  her  fra,  at  jeg 
aldrig  ser  noget  til  ham.« 

»Mange  Tak!«  sagde  Ungersvenden;«  jeg  er  let  til  Bens, 
saa  jeg  skal  nok  naa  til  ham.«  Saa  sov  han  dér  den  Nat,  og 
næste  Morgen  tidlig  var  han  igjen  paa  Benene.  Brevet  havde 
han  i  Lommen  og  Tøflerne  paa  Fødderne,  og  for  hvert  Skridt 
han  tog,  kom  han  ti  Mil  frem.  Hen  ad  Aften  naade  han  da  det 
Slot,  hvor  Kongen  over  alle  Fuglene  bode;  dér  gik  han  ind 
og  flyde  ham  Brevet.  Kongen  blev  meget  glad  ved  at  faa 
Brev  fra  sin  Broder,  og  da  han  havde  hørt  hans  Ærende,  saa 
sagde  han:  »Ja,  jeg  véd  rigtig  nok  ikke,  hvor  det  Slot  er,  du 
leder  efter;  men  ud  paa  Aftenen  saa  kommer  alle  Fuglene  hjem, 

og  saa  skal  jeg  sende  min  Tjener  ud  til  dem  at  spørge  dem  ad, 
om  nogen  af  dem  skulde  vide,  hvor  det  ligger.«  Det  var  han 
vel  tilfreds  med;  og  ud  paa  Aftenen  sendte  Kongen  sin  Tjener 
ud  til  Fuglene,  og  han  spurgte  dem  alle  som  én,  om  ingen  af 
dem  vidste  Vej  til  det  Slot  sønden  for  Solen  og  østen  for 
Maanen  og  midt  i  Vinden.  Men  der  var  ingen  af  dem,  som 
kjendte  det  Slot;  de  bad  ham  dog  vente,  til  to  gamle  Krager 
kom  hjem,  som  endnu  var  ude.  Men  heller  ikke  de  gamle 
Krager  vidste  Vej  til  det  Slot.  »Ja,«  sagde  saa  Kongen  over 
Fuglene,  »saa  kan  jeg  ikke  hjælpe  dig;  men  jeg  har  endnu  en 
Broder,  som  er  Konge  over  Vindene;  han  véd  kanske  Vej  til 
det  Slot,  du  leder  efter.  Jeg  skal  give  dig  Brev  med  til  ham, 
naar  du  bare  kan  naa  til  ham;  for  han  bor  saa  langt  borte  her 
fra,  saa  jeg  aldrig  ser  noget  til  ham.« 

»Jeg  skal  nok  naa  ham,«  sagde  Ungersvenden.  Saa  sov 
han  dér  den  Nat,  og  næste  Morgen  tidlig  var  han  atter  paa 
Vej,  med  Brevet  i  Lommen  og  Tøflerne  paa  Fødderne:  ti  Mil  i 
hvert  Skridt,  og  hen  ad  Aften  var  han  ved  Slottet,  hvor  Kongen 
over  alle  Vindene  bode.  Dér  gik  han  ind  og  gav  Kongen 
Brevet,  og  glad  blev  han  ved  at  høre  fra  begge  sine  Brødre. 
»Men  det  Slot,«  sagde  han,  »som  du  leder  efter,  det  kjender 
jeg  ikke  noget  til.  Men  ud  paa  Aftenen,  naar  Vindene  kommer 
hjem  og  lægger  sig,  saa  skal  jeg  sende  min  Tjener  op  at  spørge 
dem  ad,  om  nogen  af  dem  skulde  kjende  det.  Saa  ud  paa 
Aftenen  blev  der  jo  en  Susen  og  Brusen  rundt  omkring,  da  alle 
Vindene  én  efter  én  kom  hjem  fra  alle  Verdens  Kanter  og 
lagde  sig;  og  Tjeneren  kom  jo  saa  ud  til  dem  og  spurgte,  om 
nogen  af  dem  kunde  vise  Vej  til  det  Slot  sønden  for  Solen  og 
østen  for  Maanen  og  midt  i  Vinden.  Det  skulde  man  da  tro, 
de  maatte  kjende.     Men  der  var  ingen  af  dem,    der  kjendte  det 

Slot.  —  *Er  I  her  alle  sammen?«  sagde  han.  Nej,  Nordvesten 
var  ikke  kommen  endnu,  men  han  maatte  snart  være  her.  Og 
det  varede  kun  et  Øjeblik,  saa  kom  Nordvesten  brusende  hjem 
og  lagde  sig  med  et  Smæld.  »Kjender  du  saa  ikke  det  Slot 
sønden  for  Solen  og  østen  for  Maanen  og  midt  i  Vinden?« 
spurgte  Tjeneren.  »Jo,«  sagde  Nordvesten,  han  vidste  nok,  hvor 
det  Slot  laa;  men  det  var  grumme  langt  borte:  det  var  meget 
sjælden,  at  han  naade  saa  langt.  »Og  tage  en  gaaende  Person 
med  dér  hen,«  sagde  Nordvesten,  »det  kan  jeg  ikke  indlade  mig 
paa;  det  vilde  sinke  mig  alt  for  meget.  Saa  naade  jeg  aldrig 
der  hen.« 

Da  det  Bud  kom  op  paa  Slottet,  saa  blev  baade  Kongen 
og  Ungersvenden  glade,  og  Kongen  lod  strax  gaa  Bud  til  Nord- 
vesten igjen,  at  der  hjalp  ingen  Snak:  næste  Morgen  skulde  han 
tage  den  gaaende  Person  med,  om  han  skulde  gaa  aldrig  saa 
langsomt",  for  den  gaaende  Person  havde  bragt  ham  Bud  og 
Brev  fra  hans  Brødre,  som  han  i  mange  Aar  ikke  havde  hørt 
noget  fra. 

Saa  sov  Ungersvenden  sødelig  den  Nat  paa  Vindkongens 
Slot,  og  tidlig  næste  Morgen  var  han  igjen  paa  Benene  og  i 
Tøflerne  og  skulde  da  følges  med  Nordvesten  til  Slottet  sønden 
for  Solen  og  østen  for  Maanen  og  midt  i  Vinden.  Fra  først  af  var 
Vinden  jo  noget  gnaven,  for  han  skulde  have  den  gaaende 
Person  at  følges  med,  og  han  gik  ganske  smaat,  men  ved  det 
første  Skridt  var  Ungersvenden  forud  for  ham,  saa  Vinden 
maatte  tage  Fart  for  at  naa  ham;  og  det  blev  jo  længer  des 
værre;  saa  til  sidst  maatte  Nordenvinden  blive  til  en  forrygende 
Storm,  for  at  kunne  følges  med  Ungersvenden,  og  det  var  kun 
Middagstid,  da  de  saaledes  naade  til  Støttet  sønden  for  Solen 
og  østen  for  Maanen  og  midt  i  Vinden.    Da  var  Nordvesten  saa 

træt,  saa  han  maatte  gaa  hen  og  lægge  sig  hdt,  før  han  kunde 
give  sig  paa  Hjemvejen.  Og  Ungersvenden  maatte  til  sidst  tage 
Tøflerne  af  og  gaa  det  sidste  Stykke  paa  Hosesokker,  ellers 
kom  han  langt  forbi  Slottet. 

Saa  gik  han  dér  ind,  og  dér  fandt  han  sin  Fæstemø,  der 
var  Uge  saa  glad  som  han,  ved  at  de  atter  kunde  mødes.  Hun 
havde  aldrig  turdet  tro,  han  kunde  naa  til  hende  igjen.  Og  saa 
holdt  de  Bryllup  med  stor  Fryd  og  Herlighed,  og  dér  ^ever  de 
endnu  glade  den  Dag  i  Dag  paa  det  dejlige  Slot  sønden  for 
Solen  og  østen  for  Maanen  og  midt  i  Vinden. 

Haltefanden. 

Med  Tegninger  af  Frans  Schwartz. 

Hjørring  bode  der  en  Gang  en  fattig  Mand, 
som  gik  Post  imellem  Hjørring  og  Løkken 
ude  ved  Vesterhavet.  Saa  var  det  en  Dag, 
han  var  ude  paa  sin  Vandring,  og  han  var 
da  meget  urolig,  for  hans  Kone  ventede  sig 
hver  Dag,  og  han  vilde  nødig  være  borte,  naar  der 
kom  noget  paa  hjemme.  Han  skyndte  sig  derfor  alt 
hvad  han  kunde-,  men  der  var  den  Dag  mange  Ærender  for  ham 
at  udrette,  saa  det  blev  Aften,  før  han  kunde  give  sig  paa 
Hjemvejen. 

Det  var  en  meget  mørk  Aften,  og  da  han  kom  i  Nærheden 
af  Hjørring,  saa  var  det  for  hans  Øjne  at  se  til,  som  der  var 
blevet  en  hel  Sø  rundt  om  Byen.  Han  prøvede  flere  Veje,  for 
at  slippe  ind  i  Byen;  men  hvor  han  saa  kom,  saa'  han  Søen  for 
sig,  som  han  ingen  Raad  vidste  til  at  komme  over.  Endelig 
saa  kom  der  en  Person  til  ham  med  det  gamle  Navn  Halte- 
fanden, og  han  spørger  Manden,  om  han  gjærne  vilde  hjem. 
Ja ,    det  vilde  han   grumme    gjærne.      »Ja ,    din   Kone   har   gjort 

Barsel,«  siger  Haltefanden,  »og  hun  har  faaet  sig  en  rask  Søn. 
Hun  længes  nu  meget  efter  dig.  Og  vil  du  give  mig  det 
første,  der  møder  dig,  naar  du  kommer  hjem  til  dit  Hus,  saa 
skal  jeg  strax  sætte  dig  over  dette  her  Vand.« 

Da  Manden  fik  dette  at  høre,   saa  blev  han  da  endnu  mere 
længselsfuld  efter  at  komme  hjem,   og  han  tænkte  ved  sig  selv: 


■^^ 

»Ja,  hvem  andre  skulde  vel  møde  dig  først  i  Dag,  end  den, 
som  ellers  altid  tager  først  imod  dig!  Det  er  vor  lille  Hund. 
Og  den  maa  du  heller  give  bort,  end  at  gaa  her  og  vanke  den 
hele  Nat.«  —  »Ja,«  lad  gaal«  sagde  han.  »Hjælp  mig  saa  hjem 
i  en  Fart!« 

Saa  tog  Haltefanden  Manden  paa  Nakken  og  løb  over  med 

ham  —  der  var  nu  intet  Vand,  det  var  bare  Øjensforblindelse 
—  og  de  var  strax  ved  Mandens  Husdør.  Der  sætter  Halte- 
fanden ham  af,  og  saa  tager  han  et  Stykke  Papir  op  af  Lommen 
og  flyr  ham  og  siger  saa:  »Den,  der  først  møder  dig,  det 
bHver  din  nyfødte  Søn,  og  naar  de  nu  rækker  dig  Drengen,  saa 
skal  du  tage  en  Naal  og  prikke  ham  et  Hul  i  den  højre  Haand 
og  tage  tre  Blodsdraaber  deraf  og  sætte  paa  dette  Papir.  Kom 
saa  ud  og  fly  mig  den  Haandskriftl  Saa  forlanger  jeg  ham 
ikke,  inden  han  er  tredive  Aar  gammel.« 

Manden  blev  jo  gruelig  til  Mode;  han  skyndte  sig  ind,  og 
ganske  rigtig:  det  første,  der  møder  ham,  det  er  Barnet,  som 
Jord  moderen  rækker  ham.  Saa  turde  han  ikke  andet  end  holde 
sit  Ord  og  gjøre  som  Haltefanden  havde  sagt.  Han  fik  Haand- 
skriften,  og  saa  var  han  borte  med  det  samme. 


Drengen  voxte  op  og  var  sund  og  frisk  og  havde  et  ud- 
mærket Nemme  til  alting,  baade  til  at  læse  og  skrive  og  regne; 
og  Provsten  i  Hjørring,  som  lagde  Mærke  dertil  han  fik  Godhed 
for  Drengen  og  han  holdt  ham  til  Bogen,  saa  han  blev  helt 
præstelærd.     Mens   han  var  borte   til   Studering,   kom   han  flere 


Gange  hjem  i  Besøg  hos  sine  Forældre;  men  hver  Gang  Faderen 
saa'  ham,  saa  gi'æd  han. 

Da  Studenten  endelig  var  færdig  med  alle  sine  Examener  og 
havde  rejst  udenlands  til  alle  de  lærdeste  Højskoler,  saa  skulde 
han  jo  være  Præst.  Men  først  rejste  han  hjem  til  Hjørring, 
baade  for  at  takke  Provsten  for  alt,  hvad  han  havde  gjort  for 
ham,  og  for  at  se  og  tale  med  sine  Forældre.  Saa  snart  Faderen 
saa'  ham,  saa  brast  han  i  Graad.  Da  spurgte  Sønnen  ham  og 
sagde,  at  nu  maatte  han  sige  ham  Sandhed:  hvorfor  han  altid 
græd,  hver  Gang  han  fik  Øje  paa  sin  eneste  Søn?  Han  vidste 
dog  ikke  af,  at  han  havde  gjort  sine  Forældre  nogen  Sorg. 

»Ja,«  sagde  saa  Faderen,  »nu  maa  jeg  sige  dig  din  Skæbne, 
som  jeg  hidtil  har  skjult  og  dulgt  for  enhver.«  Og  saa  fortalte 
han  Sønnen  det  hele,  som  det  var  tilgaaet.  Da  siger  Sønnen : 
»Hvorfor  har  Fader  ikke  sagt  mig  det  før  end  nu,  da  der  kun 
er  tre  Dage,  til  jeg  skal  aflientes!  men  nu  rejser  jeg;  og  kommer 
jeg  ikke  igjen  inden  otte  Dage,  saa  skal  I  ikke  vente  at  se  mig 
mere.«  Saa  gik  han  ud  i  Marken,  det  var  i  Høstens  Tid  og 
dér  plukkede  han  tre  Rugvipper.  Saa  gik  han  op  i  Kirken,  og 
hvad  han  saa  ellers  gjorde  dér,  saa  dyppede  han  disse  tre  Rug- 
vipper i  Døbefonten,  og  saa  gjemte  han  dem  i  en  Skindpung, 
som  han  bar  paa  sig.  Saa  tog  han  en  gammel  Egestok  i  sin 
Haand  og  gav  sig  paa  Rejsen. 

Studenten  vandrede,  til  det  blev  Aften,  da  var  han  midt 
inde  i  en  Skov;  dér  laa  et  lille  enligt  Hus;  dér  gik  han  hen  og 
bankede  paa.  En  gammel  graaskjægget  Mand  lukkede  op  for 
ham.  »Hvor  tør  du  vove  at  komme  her?«  sagde  han;  dette  her 
er  en  Røverkule;  jeg  har  tolv  voxne  Sønner,  de  er  alle  Røvere, 
som  jeg  selv  har  været.  De  kommer  snart  hjem,  og  de  skaaner 
ikke  dit  Liv.    Jeg  skjøtter  nu  ikke  om  at  gjøre  mere  ondt  i  min 

Tid;  derfor  varer  jeg  dig  ad.«  —  »Venter  I  dog  ikke  paa 
Himmerige?«  spørger  Studenten.  »Nejl«  svarede  den  gamle; 
»det  er  for  silde  for  mig  at  vente  paa.  Men  jeg  har  Lovning 
paa  den  bedste  Seng,  der  er  i  Helvede,  naar  jeg  kommer  dér. 
—  Men  hvor  agter  du  dig  hen  for  Tiden?«  —  »Jeg  agter  mig 
til  Helvede,«  siger  Studenten;  »men  jeg  haaber  at  komme  til- 
bage igjen;  saa  skal  jeg  høre  her  indenfor  og  sige  dig,  hvad  de 
kalder  den  bedste  Seng  i  Helvede.«  Saa  fortalte  Studenten  ham 
endnu  kortelig  sin  Historie,  og  saa  gik  han  videre. 

Han  vidste  god  Vej,  og  han  gik,  lige  til  han  kom  til  Helvedes 
Port .  Dér  bankede  han  paa,  og  det  var  ingen  anden  end  Halte- 
fanden, som  lukkede  op  for  ham.  Han  kjendte  ham  strax,  og 
han  bød  ham  velkommen.  »Du  kommer  endda  lidt  før  Tiden,« 
sagde  han.  Studenten  svarede  ham  ikke,  men  søgte  lige  hen  til 
den  gamle,  som  stod  i  Lænker.  Ham  spurgte  Studenten, 
om  han  strax  vikle  fly  ham  den  Haandskrift  tilbage,  som  Halte- 
fanden havde  narret  hans  Fader  fra.  »Nejl«  sagde  den  gamle; 
»har  du  aldrig  hørt,  at  hvad  der  først  er  kommet  i  Ulvs  Mund, 
det  kommer  ikke  let  løs  igjen?«  Saa  tog  Studenten  sin  Skind- 
pung frem  og  deraf  tog  han  den  ene  Rugvippe,  og  med  den 
gav  han  sig  til  at  banke  paa  den  gamle  i  Lænkerne. 

Det  gjorde  ondt,  for  den  gamle  skreg  og  hvinede  og  sprang 
i  sine  Lænker  og  raabte  paa  Haltefanden,  at  han  skulde  komme 
med  den  Haandskrift.  Men  Haltefanden  skjulte  sig  og  svarede 
ikke.  Da  tog  Studenten  den  anden  Rugvippe  frem  og  begyndte 
atter  at  banke  paa  den  gamle  Djævel  med  den,  og  han  tog 
igjen  paa  at  hyle  og  skrige  værre  end  før  paa  Haltefanden,  at 
han  skulde  komme  frem  med  den  Haandskrift.  Haltefanden 
vilde  ikke;  men  den  gamle  Djævel  havde  flere  tro  Tjenere, 
og    dem   bad    han    at    tage    Haltefanden    og    kaste    ham    i    den 

ene  Grube  værre  end  den  anden,  for  at  faa  ham  til  at  lystre. 
Men  det  hjalp  ikke,  Haltefanden  vilde  ikke  ud  med  Haand- 
skriften.  »For  den  Karl  er  en  lærd  Mand,«  sagde  han,«  og  han 
vil  skade  Helvede  mange  Sjæle.« 

Da  tog  Studenten  den  tredje  Rugvippe  frem  og  begyndte 
som  før  at  prygle  løs  paa  den  gamle  Djævel  i  Lænkerne.  Han 
hylede  og  hvinede  og  sprang  og  vred  sig  værre  end  nogen 
Sinde  før,  og  han  raabte  og  skreg,  at  de  maatte  pine  Halte- 
fanden til  at  rykke  ud  med  den  forbandede  Haandskrift.  Og 
da  alt  andet  ikke  havde  hjulpet,  saa  bad  han  sine  tro  Engle 
at  kaste  Haltefanden  i  den  bedste  Seng:  i  Midians  Seng. 
Men  da  Haltefanden  hørte  det,  saa  kastede  han  Haandskriften 
fra  sig  og  bad  om  at  maatte  blive  fri  for  at  komme  i  den 
Seng. 

Saa  snart  Studenten  havde  faaet  sin  Haandskrift  igjen,  saa 
gik  han  ud  af  Helvedes  Port  og  samme  Vej  tilbage,  som  han 
var  kommen.  Han  kom  igjen  til  Røverkulen  i  Skoven  og  traf 
dér  den  gamle  Graaskjæg.  Han  fortalte  ham  om  sin  Rejse  og 
sagde  ham  ogsaa,  hvad  det  var  for  en  Seng,  der  var  ham  lovet 
i  Helvede.  Han  sagde,  at  det  var  endnu  Tid  for  den  gamle 
Røver  at  omvende  sig  og  komme  til  Himmerig.  Men  den  gamle 
mente  nej,  det  var  for  silde:  han  havde  saa  mange  Synder  paa 
sin  Samvittighed,  at  det  var  umuligt,  at  han  kunde  frelses. 

Saa  til  sidst  siger  Studenten:  »Inden  jeg  gaar,  vil  jeg  dog 
give  jer  et  Tegn,  hvorpaa  I  kan  se,  at  I  kan  endnu  naa  frem  til 
Himmerige.«  Saa  tager  han  sin  gamle  graa  Egestok  og  stikker 
i  Jorden  uden  for  Døren,  og  saa  siger  han:  »Saa  sandt  som 
denne  min  Stok  kan  bære  Blade  i  Morgen  tidlig,  saa  sandt  kan 
du  endnu  finde  Naade  hos  Gud.«  —  Ja,  det  vilde  den  gamle 
nok  tro,  sagde  han.  —  Saa  gik  Studenten. 

Den  næste  Morgen,  da  Røveren  kom  op,  saa  var  det  første, 
han  saa',  et  skjønt  grønt  Egetræ  lige  uden  for  sin  Dør.  Det  var 
den  Stok,  Studenten  havde  stukket  i  Jorden.  Saa  rev  han  Huset 
ned  og  bygte  sig  en  Hytte  paa  en  anden  Plads.  Og  han 
angrede  og  omvendte  sig  til  Gud;  og  det  samme  gjorde  alle 
hans  tolv  Sønner. 

Men  Studenten  rejste  hjem  til  sine  Forældre;  og  nu  græd 
hans  Fader  ikke  ved  at  se  ham.  Og  siden  den  Tid  har  Halte- 
fanden aldrig  vovet  at  komme  til  Hjørring. 

